സൽമാൻ ഖാൻ -1 ഏഴരശ്ശനി Bollywood, Actor\nസൽമാൻ ഖാൻ -1 ജാതകം and Astrology\nപേര് സൽമാൻ ഖാൻ -1\nജനന തിയതി 27 : 12 : 1965 ജനന സമയം9: 30 : 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ സൽമാൻ ഖാൻ -1 ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. സൽമാൻ ഖാൻ -1 സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. സൽമാൻ ഖാൻ -1 കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും സൽമാൻ ഖാൻ -1 ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. സൽമാൻ ഖാൻ -1 രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. സൽമാൻ ഖാൻ -1 നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. സൽമാൻ ഖാൻ -1 വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. സൽമാൻ ഖാൻ -1 ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. സൽമാൻ ഖാൻ -1 കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. സൽമാൻ ഖാൻ -1 കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ സൽമാൻ ഖാൻ -1 വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. സൽമാൻ ഖാൻ -1 സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


Malayalam news || യുപിയില് വീണ്ടും ട്രെയിനപകടം; 100 പേര്‍ക്ക് പരുക്ക്\nയുപിയില് വീണ്ടും ട്രെയിനപകടം; 100 പേര്‍ക്ക് പരുക്ക്\nഉത്തര്‍പ്രദേശിലെ ഔറിയയില് കൈഫിയത് എക്‌സ്‌പ്രസ് ട്രെയിന് പാളംതെറ്റി 100 യാത്രക്കാര്‍ക്ക് പരുക്കേറ്റു. അസംഗഡില്‍നിന്നു ഡല്‍ഹിയിലേക്കു പുറപ്പെട്ട ട്രെയിന് പാട്ട-അഛാല്‍ഡ സ്റ്റേഷനുകളുടെ മധ്യേയാണ് അപകടം. പാളത്തിലേക്കു ചെരിഞ്ഞ ലോറിയുമായി കൂട്ടിയിടിച്ചതാണ് അപകടത്തിനു കാരണമായത്. മണല്‍ലോറി പാളത്തിനു സമാന്തരമായ റോഡിലൂടെ പോകുമ്പോള് പാളത്തിലേക്കു മറിയുകയായിരുന്നു. വാഹനത്തിന്റെ ഒരുഭാഗം പാളത്തിലേക്കു വീണതാണ് ട്രെയിന് അപകടത്തില്‍പെടാന് കാരണം. 16 കോച്ചുകള് പാളം തെറ്റി. ഒരാഴ്‌ചയ്‌ക്കിടെ യുപിയില് ഉണ്ടാകുന്ന രണ്ടാമത്തെ ട്രെയിന് അപകടമാണിത്. കഴിഞ്ഞ ശനിയാഴ്‌ച യുപിയിലെ മുസഫര്‍നഗര് ജില്ലയില് ഉത്‌കല് എക്‌സ്‌പ്രസ് പാളംതെറ്റി 22 യാത്രക്കാര് മരിക്കുകയും 156 പേര്‍ക്ക് പരുക്കേല്‍ക്കുകയും ചെയ്‌തിരുന്നു. വീണ്ടും അപകടം ഉണ്ടായതിന്റെ പശ്ചാത്തലത്തില് റെയില്‍വേ മന്ത്രി സുരേഷ് പ്രഭു രാജിക്കൊരുങ്ങി. മന്ത്രിസഭാ യോഗത്തിനുശേഷം പ്രധാനമന്ത്രിയെകണ്ടു രാജിസന്നദ്ധത അറിയിച്ചിരുന്നു. എന്നാല്, തല്‍ക്കാലം കാത്തിരിക്കാനാണ് പ്രധാനമന്ത്രി പറഞ്ഞതെന്നു സുരേഷ് പ്രഭു ട്വിറ്ററില് കുറിച്ചു. അതേസമയം, റെയില്‍വേ ബോര്‍ഡ് ചെയര്‍മാന് എ.കെ.മിത്തല് രാജിവച്ചതായാണ് റിപ്പോര്‍ട്ട്.


കൊവിഡ് രോഗികൾ കൂടുന്നു, അതീവജാഗ്രത വേണം; കുട്ടികളെ പ്രത്യേകം ശ്രദ്ധിക്കണമെന്നും ആരോഗ്യമന്ത്രി | covid health minister veena george said that special attention should be paid to children\nകൊവിഡ് രോഗികൾ കൂടുന്നു, അതീവജാഗ്രത വേണം; കുട്ടികളെ പ്രത്യേകം ശ്രദ്ധിക്കണമെന്നും ആരോഗ്യമന്ത്രി\nബന്ധുവീടുകൾ സന്ദർശിക്കുന്നത് ഉൾപ്പടെയുള്ള കാര്യങ്ങൾ ഒഴിവാക്കണം. കുട്ടികളെ കഴിവതും പുറത്തേക്ക് കൊണ്ടുപോകാതിരിക്കണം. അവർക്ക് വാക്സീനെടുത്തിട്ടില്ല എന്ന കാര്യം പ്രത്യേകം ഓർമ്മിക്കണം\nThiruvananthapuram, First Published Aug 27, 2021, 4:35 PM IST\nതിരുവനന്തപുരം: സംസ്ഥാനത്ത് കൊവിഡ് രോഗികളുടെ എണ്ണം വർധിക്കുന്ന സാഹചര്യത്തിൽ ജനങ്ങൾ കൂടുതൽ ജാഗ്രത പാലിക്കണമെന്ന് ആരോഗ്യമന്ത്രി വീണാ ജോർജ്. എന്നാൽ, കൊവിഡ് വ്യാപനത്തിൽ ആശങ്ക വേണ്ടെന്നും മന്ത്രി പറഞ്ഞു.\nബന്ധുവീടുകൾ സന്ദർശിക്കുന്നത് ഉൾപ്പടെയുള്ള കാര്യങ്ങൾ ഒഴിവാക്കണം. കുട്ടികളെ കഴിവതും പുറത്തേക്ക് കൊണ്ടുപോകാതിരിക്കണം. അവർക്ക് വാക്സീനെടുത്തിട്ടില്ല എന്ന കാര്യം പ്രത്യേകം ഓർമ്മിക്കണം. കൊവിഡ് രണ്ടാം തരംഗത്തിൽ കേരളത്തിൽ ഏറ്റവുമധികം കേസുകൾ റിപ്പോർട്ട് ചെയ്തത് മെയ് 12ന് ആയിരുന്നു. അന്ന് 29.76 ആയിരുന്നു ടിപിആർ. ഇത് പത്തിനടുത്തേക്ക് കുറച്ചുകൊണ്ടുവരാൻ നമുക്കായി. രോഗികളുടെ എണ്ണം ഏഴിരട്ടിയോളം വർധിക്കുന്ന സാഹചര്യം വരെയുണ്ടായി. ഓണക്കാലത്തും കൊവിഡ് വ്യാപനം കൂടുതലായിരുന്നു.\nഏറ്റവും നന്നായി കേസുകൾ റിപ്പോർട്ട് ചെയ്യുന്നത് കേരളമാണ്. ദേശീയ ശരാശരിയേക്കാൾ മുകളിലാണ് ഇവിടെ റിപ്പോർട്ട് ചെയ്യുന്ന കേസുകളുടെ എണ്ണം. 6ൽ 1 കേസ് എന്ന നിലയ്ക്ക് റിപ്പോർട്ട് ചെയ്യുന്നുണ്ട്. 18 വയസിനു മുകളിലുള്ള 70.24% പേർക്കും ആദ്യഡോസ് വാക്സീൻ നൽകി. 25.51% പേർക്ക് ഇതുവരെ രണ്ടാം ഡോസ് നൽകി. മരണസംഖ്യ ഏറ്റവും കുറവ് കേരളത്തിലാണ്. കേരളം കൊവിഡിനെ കൈകാര്യം ചെയ്യുന്ന രീതി ശാസ്ത്രീയമാണ്. ബ്രെക് ത്രൂ ഇൻഫെക്ഷൻ പഠനം നടത്തിയ സംസ്ഥാനമാണ് കേരളം. ഇവിടെ ഐസിയു, വെന്റിലേറ്റർ, ആശുപത്രി ആവശ്യം വരുന്നവരുടെ എണ്ണം വളരെ കുറവാണ്. നിലവിൽ പൊതുമേഖലയിൽ 75% വെന്റിലേറ്റർ, 43% ഐസിയു ഒഴിവുണ്ട്. 281 സ്വാകാര്യ ആശുപത്രികൾ ഇതിനു പുറമെ ഉണ്ട്.\nRead Also: സംസ്ഥാനത്ത് കൊവിഡ് നിയന്ത്രണം കടുപ്പിക്കുന്നു: ഞായറാഴ്ച സമ്പൂർണ ലോക്ക്ഡൗൺ\nവാക്സിൻ എടുത്തവർക്ക് രോഗതീവ്രത കുറവാണ്. ഹോം ഐസൊലേഷൻ പൂർണ തോതിൽ ആകണം. അല്ലാത്തവർ മാറ്റ് കേന്ദ്രങ്ങളിലേക്ക് മാറണം. സത്യസന്ധവും സുതാര്യവുമായാണ് കാര്യങ്ങൾ ചെയ്യുന്നത്. വീട്ടിൽ സൗകര്യം ഇല്ലാത്തവർ മറ്റ് കേന്ദ്രങ്ങളിലേക്ക് മാറണം. മൂന്നാം തരംഗം തുടങ്ങിയോ എന്നത് ആരോഗ്യവകുപ്പ് സൂക്ഷ്മമായി നിരീക്ഷിക്കുന്നുണ്ട് എന്നും മന്ത്രി പറഞ്ഞു.\nപ്രതിപക്ഷ നേതാവിന്റെ വിമർശനങ്ങൾക്ക് കൊവിഡ് മരണനിരക്ക് ചൂണ്ടിക്കാട്ടി ആരോഗ്യമന്ത്രി മറുപടി നൽകി. സീറോ പ്രിവലൻസ് പഠനവും ഉദാഹരിച്ചായിരുന്നു മന്ത്രിയുടെ മറുപടി. കുറഞ്ഞ മരണനിരക്ക് കേരളത്തിലാണ്. അത് കണക്കാക്കുന്നതിന് ചില അളവുകോലുകൾ ഉണ്ട്. കൊവിഡ് മരണ പട്ടിക സുതാര്യമാണ്. പഴയ മരണ വിവരം പ്രസിദ്ധീകരിക്കാൻ നിർദേശം നൽകിയിട്ടുണ്ട്. കേരളം സീറോ പ്രിവലൻസ് പഠനം നടത്തും. എല്ലാ കാര്യങ്ങളും പരിശോധിച്ചാകും ഇനിയുള്ള നിയന്ത്രണങ്ങൾ. എപിഎൽ പട്ടികയിലുള്ളവർക്ക് പോസ്റ്റ് കൊവിഡ് ചികിത്സയ്ക്ക് പണം ഈടാക്കുന്ന ഉത്തരവ് സംബന്ധിച്ച അവ്യക്തത പരിശോധിക്കും. ജനറൽ വാർഡുകൾക്ക് പണം ഈടാക്കുന്നില്ല. ഇക്കാര്യത്തിൽ വ്യക്തത വരുത്താൻ നിർദേശം നൽകിയിട്ടുണ്ടെന്നും മന്ത്രി പറഞ്ഞു.\nLast Updated Aug 27, 2021, 5:15 PM IST


പുരസ്കാരനിറവിൽ ആലപ്പുഴ; പുരസ്കാര ജേതാക്കളുടെ വിശേഷങ്ങൾ | Kerala State Agricultural Award Winners\nപുരസ്കാരനിറവിൽ ആലപ്പുഴ; പുരസ്കാര ജേതാക്കളുടെ വിശേഷങ്ങൾ\nമനോരമ ലേഖകൻ November 29, 2019 01:02 PM IST\nസ്വപ്ന സുലൈമാന്റെ പക്കൽ അഡീനിയത്തിന്റെ പല നിറത്തിലുള്ള 250ൽപ്പരം ചുവടുകൾ\nപാടത്ത് വിളയിച്ച നെല്ല് കുത്തിയെടുത്തായിരുന്നു വാണിയുടെ വിവാഹസദ്യ\nകൃഷി വകുപ്പിന്റെ സംസ്ഥാന കർഷക അവാർഡുകൾ പ്രഖ്യാപിച്ചപ്പോൾ ആലപ്പുഴയും നല്ല വിളവെടുത്തു. പുരസ്കാര ജേതാക്കളുടെ വിശേഷങ്ങൾ:\nഏറ്റവും നല്ല പുഷ്പകൃഷിക്കുള്ള ഉദ്യാനശ്രേഷ്ഠ പുരസ്കാരം - സ്വപ്ന സുലൈമാൻ\nആലപ്പുഴ സക്കറിയ ബസാർ ഹാജിറാസിൽ സ്വപ്ന സുലൈമാന്റെ (37) വീടിന്റെ ചുറ്റുമതിലിനോടു ചേർത്തുണ്ടാക്കിയ തട്ടുകളിൽ അഡീനിയത്തിന്റെ പല നിറത്തിലുള്ള 250ൽപ്പരം ചുവടുകളും ഒരേനിറത്തിലുള്ള 150ലേറെ ചുവടുകളുമുണ്ട്. 15 ഇനം ഓർക്കിഡുകളും ഇവിടെയുണ്ട്.2പോളി ഹൗസുകളിലാണു ചെടികൾ. ഒറ്റയിലച്ചെടികളുടെ നൂറിലേറെ ഇനങ്ങളും 10–14 വർഷം പ്രായമായ ബോൺസായ് ചെടികളുമുണ്ട്. സ്വപ്നയുടെ പ്രധാന വരുമാനമാർഗവും പുഷ്പകൃഷിയാണ്. പ്രധാനമായും സമൂഹമാധ്യമങ്ങളിലൂടെയാണ് ആവശ്യക്കാരെത്തുന്നത്. മാസം 7000–25,000 രൂപ വരുമാനം ലഭിക്കും. ഭർത്താവ് ഗവ.കോൺട്രാക്ടറായ ഷാനവാസ്. മക്കൾ: ആദീഹ് മുഹമ്മദ്, അഖിസ് മുഹമ്മദ്, അയാൻ മുഹമ്മദ്.\nവാണിജ്യാടിസ്ഥാനത്തിൽ പച്ചക്കറി കൃഷി ചെയ്യുന്ന മികച്ച ക്ലസ്റ്റർ – വെൺമണി ഗ്രാമശ്രീ എ ഗ്രേഡ് ക്ലസ്റ്റർ\n2004ൽ തുടങ്ങിയ മഹിമ ഹരിതസംഘമാണു ക്ലസ്റ്ററായി വളർന്നത്. 2014ൽ എ ഗ്രേഡ് പദവി കിട്ടി. 2015ൽ ഇവിടെ ഉൽപാദിപ്പിക്കുന്ന കാർഷികോൽപന്നങ്ങൾക്കായി വിപണിയും അനുവദിച്ചു.2കോടി രൂപയാണു വാർഷിക വിറ്റുവരവ്. 19 കർഷകരുടെ കൂട്ടായ്മയാണ്. പ്രസിഡന്റ് എം.സി. ബേബി. സെക്രട്ടറി വിജയമ്മ ഉപേന്ദ്രൻ.\nരണ്ടാമത്തെ മികച്ച കൃഷി ഓഫിസർ – വി. അനിൽകുമാർ\nമാങ്കാംകുഴി കാവുവിളയിൽ കുടുംബാംഗമാണ് വി. അനിൽകുമാർ. 2003 മുതൽ 2008 വെണ്മണി കൃഷിഭവനിൽ ജോലി ചെയ്ത അനിൽകുമാർ 2013 ൽ വീണ്ടും ഇവിടെയെത്തി.2തവണ പത്തനംതിട്ടയിലും കഴിഞ്ഞ തവണ ആലപ്പുഴയിലും ജില്ലയിലെ മികച്ച കൃഷി ഓഫിസറായിരുന്നു. മാന്നാർ കൃഷി ഓഫിസർ പി. രജനിയാണു ഭാര്യ.\nവി. അനിൽകുമാറും റെനി തോമസും വെൺമണി കൃഷിഭവനിൽ\nമൂന്നാമത്തെ മികച്ച കൃഷി അസിസ്റ്റന്റ് – റെനി തോമസ്\nവെൺമണി കാഞ്ഞിരത്തടത്തിൽ വടക്കേതിൽ റെനി തോമസ്2തവണ ജില്ലയിലെ മികച്ച കൃഷി അസിസ്റ്റന്റായി തിരഞ്ഞെടുക്കപ്പെട്ടിട്ടുണ്ട്. ഭാര്യ: സൗമ്യ. മകൾ: ആരുഷി.\nപ്രിയ കെ. നായർ\nമികച്ച കൃഷി അസിസ്റ്റന്റ് ഡയറക്ടർ – പ്രിയ കെ. നായർ\nചാരുംമൂട് കൃഷി അസി. ഡയറക്ടർ പ്രിയ കെ. നായരുടെ നേതൃത്വത്തിൽ 350 ഹെക്ടറിൽ പച്ചക്കറി കൃഷി നടത്തുകയും 15 എ ഗ്രേഡ് ക്ലസ്റ്റർ യൂണിറ്റുകൾ സ്ഥാപിക്കുകയും ചെയ്തു. 80 ഹെക്ടർ തരിശുസ്ഥലത്ത് പച്ചക്കറി കൃഷി വ്യാപിപ്പിച്ചു. ചെട്ടികുളങ്ങര ഈരേഴ നോർത്ത് തൃക്കാർത്തികയിൽ വി. ഗോവിന്ദപിള്ളയുടെ (റിട്ട.പ്രഫസർ, എംഎസ്എം കോളജ്) ഭാര്യയാണ്. മക്കൾ: ഗൗരി ഗൗവിന്ദ്, ഗോകുൽ ഗോവിന്ദ്, ഗൗതംഗോവിന്ദ്.\nമികച്ച പച്ചക്കറി കർഷകൻ – ഡി. രത്നാകരൻ\nതാമരക്കുളം വേടരപ്ലാവ് രത്നഭവനിൽ വിമുക്ത ഭടനായ ഡി. രത്നാകരൻ കഴിഞ്ഞ2വർഷവും ജില്ലാ അവാർഡ് നേടിയിരുന്നു. 2005 ൽ സൈന്യത്തിൽ നിന്നു വിരമിച്ച രത്നാകരൻ പച്ചക്കറി കൃഷിക്കൊപ്പം ചേനയും ചേമ്പും മരച്ചീനിയും ഉൾപ്പെടെയുള്ള കരകൃഷികളും ചെയ്യുന്നു. ഓരോ വർഷവും3സീസൺ ആയാണു പച്ചക്കറി കൃഷി. 90% ജൈവകൃഷിയാണ്. ഭാര്യ ഉഷയും സഹായത്തിനുണ്ട്. സ്വന്തമായുള്ള 1.30 ഏക്കറിലും പാട്ടത്തിനെടുത്ത 3.70 ഏക്കറിലുമാണു കൃഷി. മക്കൾ: മണിക്കുട്ടൻ, രേഷ്മ.\nമികച്ച പച്ചക്കറി കർഷകനുള്ള ഹരിതമിത്ര പുരസ്കാരം – കെ.പി. ശുഭകേശൻ\nകഞ്ഞിക്കുഴിയിലെ പരമ്പരാഗത കർഷകൻ കുട്ടൻചാലിൽ പരേതനായ പൊന്നപ്പന്റെ മകൻ കെ.പി. ശുഭകേശൻ 10 വയസു മുതൽ കൃഷിയോടൊപ്പം ചേർന്നു. സ്വന്തമായ അരയേക്കറിലും പാട്ടത്തിനെടുത്ത 20 ഏക്കറിലുമായാണു പൂർണമായും ജൈവകൃഷി.2തവണ ജില്ലയിലെ മികച്ച കർഷകനുളള അക്ഷയ ശ്രീ അവാർഡ് നേടി. പ്രശസ്തമായ കഞ്ഞിക്കുഴി പയറിന്റെ പ്രചാരകനാണ്. ഭാര്യ: ലതിക, മകൾ: ശ്രുതിലയ.\nമികച്ച യുവകർഷക – വി. വാണി\nകൃഷിയിൽ ബിരുദം നേടിയ ഡാണാപ്പടി പാലകുളങ്ങര മഠം വി. വാണി പഠിച്ചതു മറ്റുള്ളവർക്കായി പ്രയോജനപ്പെടുത്തുകയാണ്. കാർഷിക കുടുംബത്തിൽനിന്നുള്ള വി.സി. വിജിത്ത് ആണു ഭർത്താവ്. ഇവർ പാടത്ത് വിളയിച്ച നെല്ല് കുത്തിയെടുത്തായിരുന്നു വിവാഹസദ്യ. ഡാണാപ്പടിയിൽ ദേശീയപാതയോരത്തെ നാലരയേക്കറിൽ ജൈവ പച്ചക്കറി കൃഷിക്കു പുറമേ 8 കുളങ്ങളും അയ്യായിരത്തിലേറെ മരങ്ങളും കാവുമുണ്ട്. ഔഷധ ചെടികളും വിവിധ തരത്തിലുള്ള നാട്ടു മാവുകളും, ഇലച്ചെടികളും, അലങ്കാര ചെടികളും പരിപാലിക്കുന്നുണ്ട്. നാടൻ പശുക്കളുടെയും കോഴികളുടെയും താറാവുകളുടെയും നാടൻ മീനുകളുടെയും സംരക്ഷണവുമുണ്ട്. 2010ൽ സംസ്ഥാനത്തെ മികച്ച ജൈവ കർഷകയ്ക്കുള്ള പ്രോത്സാഹന സമ്മാനം വാണിക്കു ലഭിച്ചു. 2018ൽ സംസ്ഥാനത്തെ മികച്ച ജൈവ കർഷകനുള്ള അക്ഷയശ്രീ അവാർഡ് വിജിത്ത‍ിനു ലഭിച്ചു.\nമികച്ച മട്ടുപ്പാവ് കൃഷി മൂന്നാം സ്ഥാനം – എസ്. സുധാക‍ുമാരി\nവള്ളികുന്നം കാരാഴ്മ പാവൂരേത്ത് കിഴക്കതിൽ റിട്ട.വെറ്ററിനറി ഉദ്യോഗസ്ഥ എസ്.സുധാകുമാരിയുടെ മട്ടുപ്പാവിൽ ജൈവപച്ചക്കറിക്കു പുറമെ ലമൺവൈൻ, ആഫ്രിക്കൻമല്ലി തുടങ്ങിയ വിദേശയിനം കൃഷികളും, ആകാശവെള്ളരി, മുള്ളില്ലാകൈതച്ചക്ക, അടതാപ്പ്(എയർപൊട്ടറ്റോ), വെളുത്തമഞ്ഞൾ കൃഷിയുമുണ്ട്. ഭർത്താവ്: ശശിധരൻപിള്ള, മകൻ: എസ്.ഹരി.\nമുഹമ്മ സിഎംഎസ് എൽപി സ്കൂളിലെ പച്ചക്കറിത്തോട്ടം (ഫയൽ ചിത്രം)\nമികച്ച വിദ്യാഭ്യാസ സ്ഥാപനം (മൂന്നാം സ്ഥാനം ) –മുഹമ്മ സിഎംഎസ് എൽപി സ്കൂൾ\nസ്കൂളിനോടു ചേർന്നുള്ള 40 സെന്റിലാണു കൃഷി. വർഷങ്ങളായി പച്ചക്കറി കൃഷിയുണ്ടെങ്കിലും കഴിഞ്ഞ വർഷമാണു വിപുലമാക്കിയത്. പയർ, പാവൽ, വെണ്ട, ചീര, വഴുതന, പടവലം, പച്ചമുളക്, കാബേജ്, കോളിഫ്ലവർ തുടങ്ങിയവ കൃഷി ചെയ്യുന്നു. കഞ്ഞിക്കുഴിയിലെ കർഷകരും സ്കൂളിലെ രക്ഷകർത്താക്കളുമായ കെ.പി.ശുഭകേശൻ, സെബാസ്റ്റ്യൻ എന്നിവരുടെ മേൽനോട്ടത്തിൽ വിദ്യാർഥികളാണു കൃഷി ചെയ്യുന്നത്. വിളവെടുക്കുന്ന പച്ചക്കറികളുടെ ഒരു പങ്ക് സ്‌കൂളിലെ ഉച്ചയൂണിന് എടുക്കാറുണ്ടെന്നു പ്രധാനാധ്യാപിക ജോളി തോമസും പിടിഎ പ്രസിഡന്റ് കെ.പി. സുധീറും പറഞ്ഞു.


വിജയകുമാറിൻറെ മഹോർവശീയം (ശ്രീവൽസൻ തിയ്യാടി) - Welcome to Kerala Express News Portal\nവിജയകുമാറിൻറെ മഹോർവശീയം (ശ്രീവൽസൻ തിയ്യാടി)\nHome വിജയകുമാറിൻറെ മഹോർവശീയം (ശ്രീവൽസൻ തിയ്യാടി)\nനളചരിതം കളിയരങ്ങിലെ ദമയന്തിയെ ഫലത്തിൽ തീറെഴുതി വാങ്ങിയിരുന്നു കോട്ടക്കൽ ശിവരാമൻ എങ്കിലും കഥയുടെ ‘രണ്ടാം ദിവസ’ത്തിലെ നായികയെ അദ്ദേഹം ഉന്നതകാലത്തും ഏറെയൊന്നും ഇഷ്ടപ്പെട്ടിരുന്നില്ല. പച്ചവേഷമണിഞ്ഞ കാന്തനു പിന്നാലെ ആട്ടിൻകുട്ടിയെപ്പോലെ ‘മേ’ എന്നു നടക്കുന്നവിധം അഭിനയം അപ്രധാനമാവുന്നു എന്ന് പരസ്യമായിത്തന്നെ അഭിപ്രായപ്പെടുകയും ചെയ്തിരുന്നു മദ്ധ്യവയസ്സ് പിന്നിട്ടുതുടങ്ങിയതോടെ വിശേഷിച്ചും.\nശിവരാമൻ (1936-2010) എന്ന അനുപമനടൻറെ പേരിലുള്ള ‘ഓർമ’ പുരസ്‌കാരം ഈവർഷം മാർഗി വിജയകുമാറിന് നൽകുകയാണ്. അന്തരിച്ചയാചാര്യൻറെ വള്ളുവനാടൻ ഗ്രാമമായ കാറൽമണ്ണയിൽ വച്ചാണ് തിരുവന്തപുരത്തെ തോന്നയ്ക്കൽ സ്വദേശി വിജയകുമാർ അവാർഡ് സെപ്റ്റംബർ 18-ന് ഏറ്റുവാങ്ങുക. ശിവരാമൻറെ ശൈലി പിന്തുടർന്നിട്ടല്ലെങ്കിലും അദ്ദേഹത്തിൻറെ പ്രഭാവകാലത്തിൻറെ രണ്ടാംപാതിയോടെയേ പേരെടുത്തു കഴിഞ്ഞിരുന്ന വിജയകുമാർ സമകാലിക കഥകളിയിൽ ഏറ്റം ജനസമ്മിതിയുള്ള സ്ത്രീവേഷക്കാരനാണ്. ശിവരാമനെക്കാൾ 24 വയസ്സ് ഇളപ്പമുള്ള വിജയകുമാർ ഇന്നത്തെ കഥകളിലോകത്തെ മുടിചൂടാമന്നൻ കലാമണ്ഡലം ഗോപിയുടെ ഇഷ്ടനായികാനടൻ കൂടിയാണ്.\nഗോപിയാശാനും വിജയകുമാറും നളദമയന്തിമാരായുള്ള വേദികൾ കളിഭ്രാന്തർക്ക് മൂന്നരദശകമായെങ്കിലും പരിചിത്രമാണ്. നൂറ്റാണ്ടു മറിഞ്ഞതോടെ അവർതമ്മിലുള്ള കലാഗാഢത ഏറിവന്നു. ഒരു വിശേഷോദാഹരണം: മേൽചൊന്ന ‘രണ്ടാം ദിവസ’ത്തിലെ വിവാഹരാത്രിയുടെ അവതരണം. പരസ്പരം മൂന്ന് സുദീർഘ പദങ്ങൾ ആടിയശേഷം പൂന്തോട്ടത്തിൽ ഒന്നിച്ചുലാത്തേണ്ടുന്ന രണ്ടുമണിക്കൂർ രംഗം.\nഅധികം വിദൂരമല്ലാത്തൊരു ഗതകാലത്ത് ഈ ഭാഗം ഗോപിശിവരാമന്മാർ ചെയ്തിരുന്നത് കാണികളെ മത്തുപിടിപ്പിച്ചിരുന്നു. അപ്പോഴും ശിവരാമൻ തൻറെ നിർവഹണത്തിൽ സ്ഥിരോത്സാഹം കണ്ടെത്തിയില്ല.(കാരണം ആദ്യമേ പറഞ്ഞുവല്ലോ.) എന്നാൽ പിൻഗാമി വിജയകുമാർ ഇക്കാര്യത്തിൽ നേരെ തിരിച്ചാണ്. മുഖ്യത കല്പിക്കാവുന്ന റോൾ അല്ല ദമയന്തിക്ക് എന്നത് നളനെ പിരിയുംവരെയുള്ള പദങ്ങൾ അവൾക്ക് രണ്ടേയുള്ളൂ എന്നതിൽ വ്യക്തമാണ് എങ്കിൽക്കൂടി ഉള്ളതത്രയും വിജയകുമാറിന് ഇന്നും ചെയ്യാനാവേശമാണ്.\nഉണ്ണായി വാര്യർ പതിനെട്ടാം നൂറ്റാണ്ടിൻറെ ഉത്തരാർദ്ധത്തിൽ രചിച്ച ഗ്രന്ഥത്തിലെ ‘കുവലയ വിലോചനേ’ എന്ന സംഭോഗശൃംഗാരപദം തുടർകാലത്തെ നടന്മാർ പലവുരു കാച്ചിയെടുത്താണ് ഇന്നുകാണുന്ന നിറക്കൂട്ടിലേക്കെത്തിച്ചിട്ടുള്ളത്. അതിൻറെ സമ്പൽപ്രകാശം ഗോപിയാശാനിൽ പ്രത്യേകിച്ചുമറിയാം. അടന്തതാളം വിളംബത്തിൽ തോടി രാഗത്തിൻറെ പിന്നണിയിൽ മുക്കാൽമണിക്കൂർ ധ്യാനം. അന്നേരമത്രയും പതിവചനങ്ങൾ സ്വയംവധുവെന്നു കരുതി ഉൾക്കൊള്ളുന്നത് മതിവരാത്ത അനുഭവമാണ് എന്ന് വിജയകുമാർ. “അവനവനെത്ര സുന്ദരി!” എന്ന് നിരൂപിച്ചുള്ള ആ നിൽപ്പിൽ മിന്നിമറിക്കാവുന്ന മുഖരാഗങ്ങളുടെ വൈവിദ്ധ്യസാദ്ധ്യത തന്നെ സദാ പരീക്ഷണോന്മുഖൻ ആക്കുന്നുവത്രേ. കഴിഞ്ഞ വർഷം വേനലൊടുവിൽ കൈവന്ന ഷഷ്ടിപൂർത്തിയുടെ മുഹൂർത്തത്തിലായിരുന്നു ഇക്കാര്യം പങ്കുവച്ചത്.\n‘കുവലയ വിലോചനേ’ക്ക് മറുപടിയായുള്ള ‘സാമ്യമകന്നൊരു ഉദ്യാനം’ എന്ന ദമയന്തീപദത്തിൽ വിജയകുമാർ നവോഢയുടെ കൗതുകങ്ങൾ വീണ്ടുംവീണ്ടും ആഘോഷിക്കാറുണ്ട്. പിന്നാലത്തെ ‘ദയിതേ നീ കേൾ’ എന്നുതുടങ്ങുന്ന നളവരികളിലും തുടർന്നുള്ള ഉദ്യാനപ്രദക്ഷിണത്തിലും അതുപോലെത്തന്നെ.\nപ്രണയാർദ്രമായ രതിയിൽനിന്ന് ദമയന്തിയുടെ ഭാവം ‘നളചരിതം രണ്ടാം ദിവസ’ത്തിൻറെ ഉത്തരഭാഗമെത്തുമ്പോൾ പ്രശ്നസാന്ദ്രമായ ശോകത്തിലേക്ക് പ്രവേശിക്കുന്നത് കൈകാര്യം ചെയ്യാനും വിജയകുമാറിന് ഉത്സാഹമാണ്. ‘ഒന്നാം ദിവസത്തി’ലെ നായികക്കും ഇതുപോലെ വ്യത്യസ്തമായ രണ്ടു ഭാവങ്ങളാണ്: ആദ്യം സഖിമാർക്കൊപ്പം ഉല്ലസിക്കുന്ന കുമാരി; പിന്നെ പൊടുന്നനെ കാര്യഗൗരവം ഉണ്ടാക്കുന്ന പക്വത. അത്തരമൊരു മുതിർച്ചിയുടെ തുടർച്ച ‘മൂന്നാം ദിവസ’ത്തിലെ ദമയന്തി കാണിക്കുന്നു നഷ്ടപ്പെട്ട നളനെ തിരിച്ചുപിടിക്കാൻ. അതിനു തന്ത്രംമെനയുന്നു ‘കരണീയം ഞാനൊന്ന് ചൊല്ലുവൻ’ എന്ന പദത്തിൽ. ഇതെല്ലാം ചേർന്നുള്ള വികാരവിക്ഷുബ്ദത എങ്ങനെ സംവദിക്കണം എന്നതാണ് ‘നാലാം ദിവസ’ത്തിലെ ദമയന്തിയെ ചിത്രീകരിക്കുമ്പോഴത്തെ വെല്ലുവിളി.\nശിവരാമൻറെ വാമൊഴിപോലെ അർദ്ധോക്തികൾ നിറഞ്ഞതായിരുന്നു അരങ്ങുഭാഷയും. തനിക്കത് ശീലമില്ലെന്ന് വിജയകുമാർ പറയുന്നു അറുപതാംപിറന്നാൾ ആഘോഷത്തിനിടെ കഥകളിനടനും ഗവേഷകനും ആയ ഡോ. ഏറ്റുമാനൂർ പി. കണ്ണനോട് ഓൺലൈൻ അഭിമുഖത്തിൽ. “ശിവരാമേട്ടനെ പത്രബാഹ്യമായ പലതും പരിധിക്കപ്പുറം ബാധിച്ചിരുന്നില്ല. പാട്ടോ കൊട്ടോ സ്വന്തം മിനുക്കോ ഭൂഷകളോ പോലും,” എന്ന് വിജയകുമാർ. “ഞാനാകട്ടെ കഴിവതും സംഗീതത്തിനും താളത്തിനും അനുസരിച്ചേ മുദ്രകൾ പിടിച്ചും വിട്ടും പതിവുള്ളൂതാനും.”\nകൈയാംഗങ്ങൾക്കൊത്ത് ദേഹമിളക്കാനും കണ്ണുകൂടാനും വിജയകുമാറിനെ നിഷ്കർഷയായി പഠിപ്പിച്ചത് അനന്തപുരിയിലെ മാർഗി എന്ന സ്ഥാപനത്തിൽ കഥകളി അഞ്ചാംവർഷം കഴിഞ്ഞുപഠിക്കേ ആശാനായെത്തിയ സാക്ഷാൽ കലാമണ്ഡലം കൃഷ്ണൻനായരായിരുന്നു. പയ്യൻറെ ചൊല്ലിയാട്ടം ആദ്യമായി സ്വാദിനു കണ്ട സാർവഭൗമൻ പറഞ്ഞത്രേ: വിജയാ, ഇതേതായാലും പോരാ. ഇനി കുറേ മിനക്കെട്ടാൽ ഫലം കണ്ടേക്കാം. അതിന് തയ്യാറാണെങ്കിൽമാത്രം.\nഅതുവരെ നേടിയത് അഴിച്ചുപണിയേണ്ടി വരുമോ എന്ന ശങ്കയിൽ സഹപാഠികൾ മടിച്ചുനിന്നപ്പോൾ വിജയൻ വീണ്ടും അരയും തലയും മുറുക്കി കളരിയിലിറങ്ങി. അതിലൂടെ ദൃഢപ്പെടുത്തിയതാണ് ചിട്ടപ്രധാനമായ ചില സ്ത്രീവേഷങ്ങൾ. ‘കിർമീരവധ’ത്തിലെ ലളിതയെന്നപോലെ, അതിലും മീതെ തിളക്കിയെടുക്കാനായി ‘കാലകേയവധ’ത്തിലെ ഉർവശി എന്ന സ്വർഗവനിതയെ എന്നത് പിന്നീട് ലോകർ നേരിലറിഞ്ഞു. നാല് പതിറ്റാണ്ടുമുമ്പ്, 1982-ൽ കൃഷ്ണൻനായർ അർജുനനായുള്ള അരങ്ങത്തായിരുന്നു മാർഗിയിലെ കളിക്ക് വിജയകുമാർ ആ വേഷം നടാടെ ചെയ്യുന്നത്. അടിസ്ഥാന ചട്ടക്കൂട് ഒഴികെ അവിടെനിന്ന് തേച്ചുമോറൽ പലകുറി നടന്നിരിക്കുന്നു.\n‘പൂതനാമോക്ഷം’ കഥയും കൃഷ്ണൻനായർ സവിസ്തരം ചൊല്ലിയാടിച്ചു. ആട്ടങ്ങൾ പറഞ്ഞുതന്ന് ചെയ്യിച്ചു. മരണം നടിക്കേണ്ടത് എങ്ങനെയെന്ന് സ്വയം കണ്ടെത്തണം എന്നുപദേശിച്ചു. മുഖമടക്കം അംഗോപാംഗ നടനത്തിൽ ആശാൻ നിഷ്കർഷിച്ചു; അതേയളവിൽ കലാശങ്ങളെ പരിഗണിച്ചില്ല.\nതോന്നയ്ക്കൽ പീതാംബരനിൽനിന്ന് ബാലപാഠങ്ങൾക്കു ശേഷം മാങ്കുളം വിഷ്ണുനമ്പൂതിരിക്കും ഇഞ്ചക്കാട്ട് രാമചന്ദ്രൻപിള്ളക്കും ശിഷ്യപ്പെട്ട വിജയകുമാറിനെ പാത്രാവിഷ്കാരത്തിൽ ശിവരാമൻ സ്വാധീനിച്ചിട്ടുള്ള മറ്റൊരു നായികാവേഷമാണ് ‘രുഗ്മാംഗദചരിത’ത്തിലെ മോഹിനി. ഈ വേഷം പെട്ടെന്നൊരു സാഹചര്യത്തിലായിരുന്നു 1978-ൽ അടിയന്തിരമായി ചെയ്തത്. പതിനെട്ടു വയസ്സിലെ അന്തമില്ലായ്മ എന്ന മട്ടിലേ ഇന്നതിനെ സ്മരിക്കാനാവൂവത്രേ. “അന്നെനിക്ക് ഒരു പരിഭ്രമവും ഉണ്ടായില്ല. ഇപ്പോഴതല്ല, നല്ല കരുതലുണ്ട്.”\n‘കർണശപഥ’ത്തിലെ കുന്തിയെ ശിവരാമാനുപരി ചിറക്കര മാധവൻകുട്ടിയുടെ അവതരണം വിജയകുമാറിനെ ഭ്രമിപ്പിച്ചിട്ടുണ്ട്. “എൻറെ കുന്തിക്ക് കരച്ചിൽ അധികമാണ് എന്നൊരു പക്ഷമുണ്ട്. അക്കാര്യം ഗൗരവത്തിൽ എടുത്തിട്ടുമുണ്ട്.” കചദേവയാനിയിലെ നായികയും ധാരാളമായി കിട്ടുന്ന വേഷമാണ്.\nമിനുക്കിയ പുരുഷവേഷങ്ങളിൽ ‘നളചരിത’ത്തിലെ സുദേവൻ തുടങ്ങി ചിലവ ചെറുപ്പത്തിലും വല്ലപ്പോഴൊക്കെ ചെയ്തുപോന്നെങ്കിലും കഴിഞ്ഞ എട്ടു വർഷമായി ആ ഗണത്തിൽ കുറേക്കൂടി കേന്ദ്രപ്രധാന്യമുള്ളവക്ക് അവസരം കിട്ടുന്നുണ്ട്. ‘സന്താനഗോപാല’ത്തിലെ ബ്രാഹ്മണനും ‘കുചേലവൃത്ത’ത്തിലെ സുദാമാവും ഉദാഹരണങ്ങൾ. മാർഗിയുടെ മേൽനോട്ടത്തിൽ 2016 ആഗസ്തിൽ അരങ്ങേറ്റിയ ‘ഡോൺ കിഹോത്തെ’ എന്ന സ്പാനിഷ് ക്ലാസ്സിക്കിൽ സാഞ്ചോ പാൻസ എന്ന രാജശിങ്കിടിയെ അവതരിപ്പിച്ചു.\n“പൊതുവെ എൻറെ സ്ഥിരംവേഷങ്ങളിൽ ഹാസ്യം തീരെയില്ല,” എന്ന് വിജയകുമാർ. “അതിനാൽ നർമത്തിൻറെ സ്പർശമുള്ള കഥാപാത്രങ്ങളെ കിട്ടിയാൽ സന്തോഷമായി ചെയ്യും.”


ധനകാര്യ സ്ഥാപനത്തില് കൃത്രിമം കാട്ടി ലക്ഷങ്ങള് അപഹരിച്ച ജീവനക്കാരന് അറസ്റ്റില് | Asian Metro News ധനകാര്യ സ്ഥാപനത്തില് കൃത്രിമം കാട്ടി ലക്ഷങ്ങള് അപഹരിച്ച ജീവനക്കാരന് അറസ്റ്റില്\nധനകാര്യ സ്ഥാപനത്തില് കൃത്രിമം കാട്ടി ലക്ഷങ്ങള് അപഹരിച്ച ജീവനക്കാരന് അറസ്റ്റില്\nകടപ്പാക്കടയിലെ പ്രമുഖ കോര്‍പ്പറേറ്റ് ധനകാര്യ സ്ഥാപനത്തിലെ കണക്കില് തിരിമറി നടത്തി ഇരുപത് ലക്ഷത്തിലധികം രൂപാ അപഹരിച്ച ജീവനക്കാരന് പോലീസ് പിടിയിലായി. ടി സ്ഥാപനത്തിന്‍റെ സെയില്‍സ് ഓഫീസറായിരുന്ന ഇരവിപുരം കാവല്‍പ്പുര കിടങ്ങനഴികം വീട്ടില് മുഹമ്മദ് റാസിക്ക് (21) ആണ് പിടിയിലായത്. സ്ഥാപനത്തിലെ ഉപഭോക്താക്കളുടെ ബാങ്ക് അക്കൗണ്ട് ഡീറ്റയില്‍സും തിരിച്ചറിയില് രേഖകളുമാണ് ഇതിനായി ഉപയോഗിച്ചത്. തുടര്‍ന്ന് ലോണിന് ഫിനാസ് സ്ഥാപനത്തിന്‍റെ അംഗീകാരം വാങ്ങുകയായിരുന്നു. നഗരത്തിലെ പ്രധാന വ്യാപാര സ്ഥാപനങ്ങളുടെ ഇന്‍വോയ്സ് ഉപയോഗിച്ചാണ് ഇയാളും സഹപ്രവര്‍ത്തകനും ചേര്‍ന്ന് പണം തട്ടിയെടുത്തത്. ഇരുവരും കൂടി ഇരുപത് ലക്ഷത്തി പത്തൊമ്പിതിനായിരം രൂപ സ്ഥാപനത്തെ കബളിപ്പിച്ചു. സ്ഥാപനത്തിന്‍റെ ഇന്‍റേണല് ആഡിറ്റിംഗിലാണ് പണം തട്ടിയെടുത്തത് കണ്ടെത്തിയത്. സ്ഥാപനത്തിന്‍റെ ബ്രാഞ്ച് മാനേജര് കൊല്ലം ഈസ്റ്റ് പോലീസ് സ്റ്റേഷനില് ഇവര്‍ക്കെതിരെ നല്‍കിയ പരാതിയില് രജിസ്റ്റര് ചെയത് കേസിലാണ് ഇയാള് പോലീസിന്‍റെ പിടിയിലായത്. രണ്ടാമനായി ഊര്‍ജ്ജിതമായ അന്വേഷണം തുടര്‍ന്നു വരുന്നു. കൊല്ലം ഈസ്റ്റ് ഇന്‍സ്പെക്ടര് രതീഷ്. ആറിന്‍റെ നേതൃത്വത്തില് സബ്ബ് ഇന്‍സ്പെക്ടര്‍മാരായ രാജ്മോഹന്, എ.എസ്ഐ ജലജ സി.പി.ഒ മാരായ രാജഗോപാല്, സജീവ്, തുടങ്ങിയവരടങ്ങിയ സംഘമാണ് ഇയാളെ പിടികൂടിയത്. ഇയാളെ റിമാന്‍റ് ചെയ്തു.\nഈസ്റ്റര് ദിനത്തില് തിരക്ക് നിയന്ത്രിച്ചും നടപടികള് എടുത്തും പോലീസ് 0\nജില്ലയിൽ വിവിധയിടങ്ങളിൽ വ്യത്യസ്ഥ ലഹരിമരുന്നുകളുമായി ലക്ഷദ്വീപ് സ്വദേശി അടക്കം മൂന്ന് യുവാക്കൾ അറസ്റ്റിൽ 0


ഇസ്‌ലാം വിരോധിളോട് ചിലത് പറയാനുണ്ട് -16 – Sneha Samvadam\nHome/ആനുകാലികം/ഇസ്‌ലാം വിരോധിളോട് ചിലത് പറയാനുണ്ട് -16\nബനൂ ഖുറൈദ: നബിനടപടിയുടെ മാനവികത\nഖന്‍ദഖിന്റെ ഭാഗം പടയൊഴിഞ്ഞ വെറും പറമ്പായി മാറിയത് നിമിഷനേരം കൊണ്ടാണ്. ഇപ്പോഴാണ് മുസ്‌ലിംകള്‍ക്ക് ശ്വാസം നേരെ വീണത്. ഇത്രയും നാള് അവര് ജീവന് കയ്യില് പിടിച്ചാണ് നടന്നിരുന്നത്.\nഎന്നാല് ശത്രുവിന്റെ കൂടെ ഒറ്റുകാരായി പണിയെടുക്കുന്ന ഒരു കൂട്ടരുണ്ട് അവിടെ. ബനൂ ഖുറൈദ എന്ന യഹൂദ കുടുംബം. ശത്രുവിന്റെ കൂടെ ചേര്‍ന്ന് മുസ്‌ലിംകളെ വകവരുത്താന് അവര് ചെയ്തതെന്തായിരുന്നുവെന്ന് നാം കണ്ടു. അതുമാത്രമാണോ? അവര് യുദ്ധക്കോപ്പുകള് കൂടി സംഭരിച്ചിരുന്നു. അതെന്തെല്ലാമെന്നല്ലേ. ആയിരത്തിഅഞ്ഞൂറു വാള്, രണ്ടായിരം കുന്തം, മുന്നൂർ അങ്കി, അഞ്ഞൂർ പരിച.\nഖന്‍ദഖിലെ തീയണഞ്ഞതില്‍പിന്നെ പ്രവാചകന് (സ) അല്ലാഹുവിന്റെ നിര്‍ദേശാനുസാരം പോയത് ബനൂ ഖുറൈദയുടെ വാസസ്ഥലത്തേക്കാണ്. വേണമെങ്കില് അവര്‍ക്ക് കുറേനാള് പിടിച്ചു നില്‍ക്കാമായിരുന്നു. പക്ഷേ അതിനവര്‍ക്ക് പടച്ചതമ്പുരാന് അവസരം കൊടുത്തില്ല. അതങ്ങനെയാണ് ചിലപ്പോള്. എല്ലാം പെട്ടെന്നാകും സംഭവിക്കുക.\nപ്രവാചകന് (സ) അവരെ ഉപരോധിച്ചു. ഉപരോധം മുറുകി. എന്തു മാത്രം കൊടുംചതിയാണ് തങ്ങള് ചെയ്തതെന്ന് യഹൂദര്‍ക്കറിയാമല്ലോ. സ്വയം ന്യായീകരിക്കാന് അവര്‍ക്കുതന്നെയും സാധിക്കുമായിരുന്നില്ല. നേരത്തെ ബനൂ നദീര് എന്ന യഹൂദഗോത്രനായകനായിരുന്ന ഹുയയ്യുബ്‌നു അഖ്തബിന്റെ വലയില്‍പെട്ട് പ്രവാചകനുമായുള്ള കരാര് ലംഘനത്തിന് നേതൃത്വം നല്‍കിയ കഅ്ബുബ്‌നു ഉസൈര് ബനൂ ഖുറൈദക്കാരോട് പറഞ്ഞു: അയാളായിരുന്നുവല്ലോ അവരുടെ നേതാവ്:\n”ഒന്നുകില് ഇസ്‌ലാം സ്വീകരിക്കുക, മുഹമ്മദിന്റെ മതത്തില് ചേരുക. എങ്കില് ജീവനും സമ്പത്തും കുടുംബത്തെയുമൊക്കെ രക്ഷിക്കാം. അയാള് ഇത്രകൂടി പറഞ്ഞു: മുഹമ്മദ് അല്ലാഹുവിന്റെ ദൂതനും പ്രവാചകനുമാണെന്നും നിങ്ങളുടെ വേദത്തില് പരാമര്‍ശിച്ചുകാണുന്ന പ്രവാചകനാണെന്നും നിങ്ങള്‍ക്കറിയാം. അത് സാധ്യമല്ലെങ്കില് സ്ത്രീകളെയും കുട്ടികളെയും കൊല്ലുക, എന്നിട്ട് വാളെടുത്ത് മുഹമ്മദിനെയും ആളുകളെയും നേരിടുക. ഒന്നുകില് വിജയിക്കാം. അല്ലെങ്കില് യുദ്ധം ചെയ്തു മരിക്കാം. അതും സാധ്യമല്ലെങ്കില് മൂന്നാമതൊരു മാര്‍ഗമുണ്ട്. സബ്ബത്ത് ദിവസം നിങ്ങള് യുദ്ധത്തിനു മുതിരുകയില്ലെന്ന് മുഹമ്മദും ആളുകളും ഉറപ്പിച്ചിരിക്കുന്ന ദിവസമാണ്. അന്ന് ഓര്‍ക്കാപ്പുറത്ത് അവരെ കടന്നാക്രമിക്കുക.\nബനൂ ഖുറൈദക്കാര് കഅ്ബിന്റെ മൂന്നു നിര്‍ദേശവും തള്ളിക്കളഞ്ഞു. അപ്പോഴാണ് അദ്ദേഹം പറഞ്ഞത്:\n”ഉമ്മമാര് പെറ്റ ദിവസം മുതല് ഇന്നുവരെ ഒരുറച്ച തീരുമാനം എടുക്കാന് കഴിയാത്തവരാണ് നിങ്ങള്.”\nപിന്നെ അവര്‍ക്കുമുമ്പില് അവശേഷിച്ചത് ഒരേയൊരു മാര്‍ഗം മാത്രമായിരുന്നു. പ്രവാചകന്റെ തീരുമാനമെന്തോ അതിനു വിധേയപ്പെടുക. അവര് ഒരാവശ്യമുന്നയിച്ചു പ്രവാചകന്റെ മുമ്പില്. നേരത്തെ അവരുടെ സഖ്യകക്ഷിയായിരുന്ന ഔസ് ഗോത്രത്തിലെ ആരെങ്കിലും ഇടപെടുക. അദ്ദേഹം എന്തു തീരുമാനിക്കുന്നുവോ അതംഗീകരിക്കുക.\nപ്രവാചകന് വേണമെങ്കില് ആ ആവശ്യം തള്ളിക്കളയാം. അത്രയക്ക് വലിയ കൊടുംവഞ്ചനയാണ് അവര് കാണിച്ചത്. എന്നിട്ടും അവരുടെ അഭ്യര്‍ത്ഥന മാനിച്ചു. അവര് ആവശ്യപ്പെട്ടതുപോലെ അബൂ ലുബാബയെ അയച്ചുകൊടുത്തു. അവര് അദ്ദേഹത്തെ ആദരിച്ചിരുത്തി. പെണ്ണുങ്ങളും കുട്ടികളും തങ്ങളകപ്പെട്ട ഊരാക്കുരുക്കിനെ ശപിച്ച് വാവിട്ടുകരയാന് തുടങ്ങി. അവര് അദ്ദേഹത്തോട് ചോദിച്ചു:\n”അബൂ ലുബാബ, എന്തുചെയ്യണം, ഞങ്ങള് മുഹമ്മദിന്റെ തീരുമാനം അംഗീകരിച്ചുകൊണ്ട് കോട്ട വിട്ടിറങ്ങുകയോ?”\nഅദ്ദേഹം പറഞ്ഞു: ”അതെ, അതുതന്നെ” ആ തീരുമാനം എന്നായിരിക്കുമെന്ന് സൂചിപ്പിച്ചുകൊണ്ട് അദ്ദേഹം കഴുത്തിലേക്കു ചൂണ്ടി.\nപ്രവാചകന് അദ്ദേഹത്തോട് തീരുമാനമൊന്നും പറഞ്ഞിട്ടുണ്ടായിരുന്നില്ല. അദ്ദേഹത്തിന് അങ്ങനെ തോന്നി. അതദ്ദേഹം അവരോട് സൂചിപ്പിച്ചു. അത്രതന്നെ.\nതാന് ചെയ്തത് ശരിയായില്ലെന്നും അത് പ്രവാചകനെ വഞ്ചിച്ചതിന് തുല്ല്യമായിപ്പോയെന്നും തോന്നുകയാല് അദ്ദേഹം പിന്നെ പ്രവാചകനെ മുഖം കാണിക്കാതെ പോയത് മസ്ജിദുന്നബവിയിലേക്കാണ്. അവിടെ ഒരു തൂണില് സ്വയം ബന്ധിച്ചുനിന്ന അദ്ദേഹം ശപഥം ചെയ്തു: പ്രവാചകന് (സ) വന്ന് തന്റെ കെട്ടഴിച്ചുവിടും വരെ താന് ഈ നിലയില് തുടരും. ഇനി ഒരിക്കലും ബനൂ ഖുറൈദക്കാരുടെ അടുത്തേക്കില്ലെന്നും അദ്ദേഹം തീരുമാനിച്ചു.\nവിവരമറിഞ്ഞപ്പോള് അവിടുന്ന് പറഞ്ഞു: ”അദ്ദേഹം എന്റെയടുത്ത് വന്നിരുന്നെങ്കില് അദ്ദേഹത്തിന്റെ പാപമോചനത്തിനായി പ്രാര്‍ത്ഥിക്കാമായിരുന്നു. അദ്ദേഹം ഇങ്ങനെ ഒരു തീരുമാനമെടുത്ത സ്ഥിതിക്ക് ഇനി അല്ലാഹു അദ്ദേഹത്തിന്റെ പശ്ചാത്താപം സ്വീകരിക്കട്ടെ, എന്നിട്ടാവാം.”\nഅബൂ ലുബാബ അങ്ങനെ സൂചിപ്പിച്ചെങ്കിലും അവര് പ്രവാചകന്റെ(സ) തീരുമാനം അംഗീകരിച്ചു കൊണ്ട് കോട്ടവിട്ടു പുറത്തുവരാന് തയ്യാറായി. ഒരു ദീര്‍ഘകാല ഉപരോധം താങ്ങാന് അവര്‍ക്കാവുമായിരുന്നു. കോട്ട ഭദ്രമാണ്. വെള്ളം കോട്ടക്കുള്ളില് സമൃദ്ധമാണ്. ഭക്ഷ്യവസ്തുക്കളും വേണ്ടത്രയുണ്ട്. കടിച്ചുകീറുന്ന തണുപ്പ് കാലമാണ് വരാന് പോകുന്നത്. ആ തണുപ്പ് സഹിച്ച് വല്ലാതെയൊന്നും പിടിച്ചുനില്‍ക്കാന് മുസ്‌ലിംകള്‍ക്കാവുകയില്ല. പോരെങ്കില് അവര് എല്ലാ നിലയ്ക്കും പരിക്ഷീണിതരാണ്. അങ്ങനെയൊക്കെയായിട്ടും ബനൂ ഖുറൈദക്കാര്‍ക്ക് നില്‍പ്പുറക്കുന്നില്ല. ആകെ പിരിമുറുക്കമാണ്.\nആയിടക്കാണ് ഔസ് ഗോത്രക്കാര് പ്രവാചകനെ(സ) സമീപിക്കുന്നത്. അവര് പറഞ്ഞു:\n”അല്ലാഹുവിന്റെ ദൂതരേ, ബനൂ ഖൈനുഖാഅ് ഗോത്രക്കാര് അങ്ങേക്കറിയാവുന്നതുപോലെ ഞങ്ങളുടെ സഹോദരന്‍മാരായ ഖസ്‌റജ് ഗോത്രക്കാരുടെ സഖ്യകക്ഷികളായിരുന്നുവല്ലോ. അവരുടെ കാര്യത്തില് അങ്ങ് കൈക്കൊണ്ട നിലപാടും അങ്ങേക്കറിയാം. ഇവര് ഞങ്ങളുടെ സഹകാരികളാണ്. അതിനാല് അവരുടെ കാര്യത്തിലും അല്‍പം മൃദുസമീപനം കൈക്കൊണ്ടാലും!”\nഇവിടെ ശ്രദ്ധിക്കേണ്ട കാര്യം ഇതാണ്, ഔസും ഖസ്‌റജും രണ്ട് അറബി ഗോത്രങ്ങളാണ്. അവരിലെ മിക്കവാറും ആളുകള് മുസ്‌ലിംകളും. അവരുടെ സഖ്യകക്ഷികളെന്നു പറയുന്ന ബനൂ ഖൈനുഖാഉം ബനൂ ഖുറൈദയും രണ്ടു യഹൂദ ഗോത്രങ്ങളാണ്. ഈ യഹൂദര് വഞ്ചനയിലും കരാര് ലംഘനത്തിലും ഏര്‍പ്പെട്ടതിന്റെ ലക്ഷ്യമെന്തായിരുന്നു. ഔസിലും ഖസ്‌റജിലുമുള്‍പ്പെട്ട ഇപ്പോള് ഇവര്‍ക്കുവേണ്ടി പ്രവാചകനോട് ശുപാര്‍ശ നടത്തുന്ന മുസ്‌ലിംകളെക്കൂടി അപായപ്പെടുത്തുക. എന്നിട്ടും അതൊക്കെയും മറന്നും ഈ മുസ്‌ലിംകള് ഒറ്റുകാരും വഞ്ചകരും രാജ്യദ്രോഹികളുമായ യഹൂദര്‍ക്കുവേണ്ടി ശുപാര്‍ശ നടത്തുന്നു. ഒരു വിഭാഗത്തിന്റെ വിശാല മനസ്സും മറ്റവരുടെ ഇടുങ്ങിയ മനസ്സും തുലനം ചെയ്യേണ്ടത് ഇവിടെയാണ്.\nഅതിരിക്കട്ടെ, ബനൂ ഖുറൈദക്കാര്‍ക്കുവേണ്ടി ഔസ് ഗോത്രം നടത്തിയ ശുപാര്‍ശയുമായി ബന്ധപ്പെട്ട് പ്രവാചകന്റെ(സ) പ്രതികരണമെന്തായിരുന്നു. ശുപാര്‍ശ സ്വീകാര്യമല്ലെന്നു പറഞ്ഞില്ല, ശുപാര്‍ശകരോട് കയര്‍ത്തു സംസാരിച്ചില്ല. ഇത്രമാത്രം ചോദിച്ചു:\n”ആട്ടെ, അവരുടെ കാര്യത്തില് നിങ്ങളില്‍പെട്ട ഒരാള് തീര്‍പ്പ് കല്‍പ്പിക്കുന്നത് നിങ്ങള്‍ക്കു സമ്മതമാണോ?\nപ്രവാചകന്: ”എങ്കില് അത് സഅ്ദുബ്‌നു മുആദ് ആവട്ടെ!”\nഅവര് പറഞ്ഞു: ”ഞങ്ങള് തൃപ്തരാണ്.”\nസഅ്ദ് ഈ ഘട്ടത്തില് മദീനയിലാണുള്ളത്. അദ്ദേഹം ഖന്‍ദഖില്‍വെച്ച് കൈക്ക് അമ്പേറ്റ് ഞരമ്പറ്റ് കിടപ്പിലാണ്. പ്രവാചകന് (സ) അദ്ദേഹത്തെ ആളയച്ചു വിളിച്ചുവരുത്തി. വരുംവഴിയില് സ്വന്തക്കാര് അദ്ദേഹത്തോടു പറഞ്ഞു: ”താങ്കളെയാണ് അല്ലാഹുവിന്റെ ദൂതര് (സ) താങ്കളുടെ സഹകാരികളുടെ കാര്യത്തില് തീര്‍പ്പുകല്‍പ്പിക്കാന് നിശ്ചയിച്ചിരിക്കുന്നത്. അവരുടെ കാര്യത്തില് മൃദുസമീപനം കൈകൊള്ളുക.”\nഅദ്ദേഹം ഒന്നും പ്രതികരിച്ചില്ല. അവര് വല്ലാതെ ശല്യം ചെയ്തപ്പോള് അദ്ദേഹം പറഞ്ഞു:\n”ആരുടെയും ആക്ഷേപത്തിന് ചെവിയോര്‍ക്കാന് സഅ്ദിന് സമയമില്ല.”\nഇവിടെ സഅ്ദിനെ തങ്ങളുടെ സഖ്യകക്ഷികള്‍ക്കുവേണ്ടി സ്വാധീനിക്കാന് ശ്രമിച്ചത് മുസ്‌ലിംകളില് ചിലര് തന്നെയാണ്. എന്നാല് പ്രവാചകന് (സ) അദ്ദേഹത്തെ സ്വാധീനിക്കാന് വല്ല ശ്രമവും നടത്തിയോ? അവിടത്തേക്ക് അതിന്റെ വല്ല ആവശ്യവുമുണ്ടായിരുന്നോ? വേണമെങ്കില് സ്വന്തമായി ഒരു പ്രഖ്യാപനം നടത്തി ഒറ്റുകാരുടെ കാര്യത്തില് തീരുമാനമെടുക്കാന് പ്രവാചകന് (സ) വല്ല തടസ്സവുമുണ്ടായിരുന്നുവോ? ഇല്ലെന്നുറപ്പ്. എന്നിട്ടും ആ ഉത്തരവാദിത്തം അവര്‍ക്കിഷ്ടപ്പെട്ട ഒരാള്‍ക്കു വിട്ടുകൊടുക്കാന് അവിടുന്ന് തയ്യാറായി.\nസഅ്ദ് പ്രവാചകചാരത്തെത്തി. അദ്ദേഹത്തിനു പരിഗണന നല്‍കിക്കൊണ്ട് അവിടന്ന് പറഞ്ഞു: ‘നേതാവിനെ ആദരിക്കുക.”\nസഅ്ദ് എന്ത് തീരുമാനിക്കാന് പോകുന്നു എന്ന് പ്രവാചകനറിയില്ല. തന്റെ ഇംഗിതമെന്താണെന്ന് അവിടുന്ന് ആരോടും സൂചിപ്പിക്കുകപോലും ചെയ്തുമില്ല. സഅ്ദിനും അറിയില്ല അത് സംബന്ധിച്ച് യാതൊന്നും. ഒരു സങ്കീര്‍ണ പ്രശ്‌നത്തില് തീര്‍പ്പു കല്‍പ്പിക്കാന് സ്വന്തം ആളുകള് തൃപ്തിപ്പെട്ട ബനൂ ഖുറൈദക്കാര്‍ക്കും അത് സമ്മതമാണ്. ഒരു നേതാവിന് നല്‍കുന്ന അംഗീകാരവും പരിഗണനയുമാണ് ഇവിടെ പ്രവാചകന് (സ) നല്‍കിയിരിക്കുന്നത്. ”നേതാവിനെ ആദരിക്കുക.”\nഅവിടെ കൂടിയിരുന്ന മറ്റുള്ളവരും അദ്ദേഹത്തോട് പറഞ്ഞു:\n”സഅ്ദ്, ഈ കൂട്ടര് താങ്കളുടെ തീര്‍പ്പനുസരിച്ച് പ്രവര്‍ത്തിക്കാന് തയ്യാറാണ്.”\nസഅ്ദ് ചോദിച്ചു: ”എന്റെ തീരുമാനം അവരില് നടപ്പാവുമോ?”\nഅവര് പറഞ്ഞു: ”അതെ”\nഅദ്ദേഹം: ”മുസ്‌ലിംകളും എല്ലാവരും അംഗീകരിക്കുമോ?”\nപ്രവാചകനെ സൂചിപ്പിച്ചുകൊണ്ട് എന്നാല് അവിടുത്തെ അഭിമുഖീകരിക്കാതെ ”ഈ ഭാഗത്തുള്ളവര്‍ക്കും സ്വീകാര്യമാണോ?”\nപ്രവാചകന്: ”അതെ, എനിക്കും സമ്മതമാണ്.”\nഒറ്റുകാരുടേതടക്കം എല്ലാവരുടെയും സമ്മതം വാങ്ങിയശേഷം അദ്ദേഹം പറഞ്ഞു:\n”എന്റെ തീരുമാനം ഇതാണ്. പുരുഷന്‍മാരെ മുഴുവന് കൊല്ലുക.\nസ്ത്രീകളെയും കുട്ടികളെയും തടവുകാരായി പിടിക്കുക. സമ്പത്ത് വീതം വെക്കുക.”\nസഅ്ദിന്റെ ഈ തീര്‍പ്പനുസരിച്ചാണ് അവരിലെ പുരുഷന്‍മാരെ വധശിക്ഷക്ക് വിധേയരാക്കിയത്. അവര് അറുന്നൂറോ എഴുന്നൂറോ ആളുകളാണുണ്ടായിരുന്നത്.\nഇതാണ് എണ്ണൂറോളം വരുന്ന ജൂതപുരുഷന്മാരെ കഴുത്തറുത്ത് കൊന്നു എന്നു പറയുന്നത്. കൊല്ലുക എന്നത് പ്രവാചകന്റെ(സ) തീരുമാനമായിരുന്നില്ല. അവരുടെ തന്നെ സഖ്യകക്ഷികളില്‍പെട്ട അവര് കൂടി അംഗീകരിച്ച ഒരു മൂന്നാം കക്ഷിയുടെ തീരുമാനം നടപ്പിലാക്കുക മാത്രമാണ് ഇവിടെ പ്രവാചകന് (സ) ചെയ്തത്. കൊല്ലുക എന്നത് പ്രവാചകന് (സ) ഒരു ഹോബിയായി സ്വീകരിച്ചിരുന്നുവെങ്കില് മുന്‍പ് വിവരിച്ച രണ്ടു യഹൂദഗോത്രങ്ങളില് ഒരാളെ പോലും കൊല്ലാതെ വിട്ടത് എന്തുകൊണ്ടായിരുന്നു? മാത്രവുമല്ല പുരുഷന്മാരെ മാത്രമാണ് ഇവിടെ കൊന്നത്. അതാവട്ടെ യുദ്ധക്കുറ്റവാളികളെ ആധുനിക സംസ്‌കൃത ജനാധിപത്യരാഷ്ട്രങ്ങള് പോലും ചെയ്യുന്ന രീതിയാണത്. അന്താരാഷ്ട്ര കോടതിയടക്കം ചെയ്യുന്ന രീതി. സ്ത്രീകളില് ഒരാളെ മാത്രമാണ് കൊന്നത്. കാരണം, ഖല്ലാദുബ്‌നു സുവൈദ് എന്ന മുസ്‌ലിമിന്റെ തലയില് മേലെനിന്ന് ആസുകല്ലെടുത്തിട്ട് കൊന്നതിനു പകരമായി. മറ്റൊരു സ്ത്രീയെയും കൊന്നില്ല, അവരില് ഒരാള് പോലും ബലാത്സംഗത്തിനിരയായില്ല. സ്ത്രീകളെയോ കുട്ടികളെയോ മര്‍ദിച്ചില്ല. മതം മാറ്റിയില്ല.\nശത്രുക്കളുമായി നടത്തിയ ഉപജാപങ്ങളിലൊന്നും പങ്കെടുക്കാതെ മാറിനിന്ന ഒരാളുണ്ടായിരുന്നു അവരുടെ കൂട്ടത്തില്. അദ്ദേഹത്തെ കൊന്നില്ല. ഥാബിതുബ്‌നു ഖൈസ് തന്റെ സ്‌നേഹബന്ധത്തില്‍പെട്ട സുബൈറുബ്‌നു അര്‍നാതിനെയും കുടുംബത്തെയും തനിക്ക് കൈമാറണമെന്നാവശ്യപ്പെട്ടപ്പോള് പ്രവാചകന് (സ) യാതൊരു വൈമനസ്യവും പ്രകടിപ്പിച്ചില്ല. അദ്ദേഹത്തിനു കൈമാറി. ഇക്കാര്യം ഥാബിത് സുബൈറിനെ അറിയിച്ചു. അദ്ദേഹം പറഞ്ഞു: ”അല്ലാഹുവിന്റെ ദൂതര് താങ്കളെ എനിക്ക് കൈമാറിയിരിക്കുന്നു. താങ്കളെ മാത്രമല്ല, താങ്കളുടെ കുടുംബത്തെയും സ്വത്തുമെല്ലാം. അതത്രയും താങ്കള് എടുത്തുകൊള്ളുക.” തന്റെ ആളുകളൊക്കെ വധിക്കപ്പെട്ടിരിക്കുന്നു എന്നറിഞ്ഞ സുബൈര് പറഞ്ഞു:\n”ഥാബിത്, താങ്കള്‍ക്ക് ഞാനുമായുള്ള ബന്ധം കണക്കിലെടുത്ത് എന്റെ ഇഷ്ടജനത്തിനടുത്ത് എന്നെ എത്തിച്ചുതരണമെന്ന് ഞാന് അപേക്ഷിക്കുകയാണ്.” എന്നെ കൊന്നുതരണമെന്ന്. അപ്പോള് മാത്രമാണ് ഥാബിത് അദ്ദേഹത്തെ കൊന്നത്. സുബൈറിന്റെ മകന് പിന്നീട് ഇസ്‌ലാം സ്വീകരിച്ചു.\nനജ്ജാര് കുടുംബാംഗമായ ഉമ്മുല് മുന്‍ദിര്, രിഫാഅതുബ്‌നു സംവാലിനെ ആവശ്യപ്പെട്ടു. അദ്ദേഹത്തെ അവര്‍ക്ക് ഏല്‍പ്പിച്ചുകൊടുത്തു. അദ്ദേഹവും പിന്നീട് ഇസ്‌ലാം സ്വീകരിച്ചു.\nഒറ്റുകാരും കൊടുംവഞ്ചകരുമായ ഒരു വിഭാഗത്തെ എന്തുചെയ്യണമായിരുന്നു എന്നാണ് ഇസ്‌ലാമിന്റെ ശത്രുക്കള്‍ക്ക് പറയാനുള്ളത്. അവരെ ഹാരമണിയിച്ച് അഭിനന്ദിക്കണമായിരുന്നു എന്നാണോ? എത്ര മാന്യമായും നീതിപൂര്‍വ്വകമായുമാണ് പ്രവാചകന് (സ) അവരുടെ കാര്യം കയ്യാളിയത്!\nഅവരുടെ സ്ത്രീകളെയും കുട്ടികളെയും അടിമകളാക്കിയില്ലേ എന്നാവും ചോദ്യം. യഥാര്‍ത്ഥത്തില് അത്തരമൊരു പതനത്തില് സ്വന്തം സ്ത്രീകളെയും കുട്ടികളെയും കൊണ്ടെത്തിച്ചതാരാണ്? അവരുടെ നായകന് കഅബുബ്‌നു അസദ് ഹുയയ്യിനോട് അയാൾ കരാര് ലംഘിക്കാനും മുസ്‌ലിംകളുടെ ശത്രുക്കളെ സഹായിക്കാനും ആവശ്യപ്പെട്ടു വന്നപ്പോള് പറഞ്ഞതെന്തായിരുന്നു. ”മുഹമ്മദ് സത്യസന്ധനാണ്, കരാര് പാലിക്കുന്നവാണ്. പെയ്‌തൊഴിഞ്ഞ കാറുമായാണ് താങ്കള് വന്നിരിക്കുന്നത്. അതില് ഒരു നന്മയുമില്ല. എന്നെ വിട്ടേക്ക്, ഞാനായി എന്റെ പാടായി.”\nഉപരോധത്തിലകപ്പെട്ടപ്പോള് അയാള് സ്വന്തക്കാരോട് പറഞ്ഞതോ, ”മുഹമ്മദ് യഥാര്‍ത്ഥ ദൈവദൂതനാണെന്ന് നിങ്ങള്‍ക്കറിയാം, നിങ്ങളുടെ വേദത്തില് അതുണ്ട് താനും.”\nഎല്ലാം അറിയാമായിരുന്നിട്ടും, തങ്ങള്‍ക്കുശേഷം സ്വന്തം ഭാര്യമാരും കുട്ടികളും അടിമകളാക്കപ്പെടുമെന്നതടക്കം അതൊക്കെയും അവഗണിച്ച ഒരു വിഭാഗം യാതൊരു പരിഗണനയും ദാക്ഷിണ്യവും അര്‍ഹിക്കുന്നില്ല എന്നതാണ് വസ്തുത. അതാണ് ലോകനീതി.\nപിന്നെ അടിമകളാക്കുക എന്നതാണെങ്കില് അതുതുടങ്ങിവെച്ചത് പ്രവാചകനോ(സ) മുസ്‌ലിംകളോ അല്ല. ഇത്രയും ആളുകളെ മറ്റൊരുവിധത്തില് സംരക്ഷിക്കാവുന്ന അവസ്ഥയിലായിരുന്നില്ല മുസ്‌ലിംകള്. സാമൂഹ്യമായും സാമ്പത്തികമായുമൊന്നും. മൊത്തം സമൂഹം അംഗീകരിക്കാന് സന്നദ്ധമല്ലെങ്കില് ചില തത്ത്വങ്ങള് പ്രയോഗത്തില് വരുത്താന് കഴിയാതെ വരും. അടിമത്തം തന്നെയാണ് അതിന്റെ ഏറ്റവും നല്ല ഉദാഹരണം. അത് നമുക്ക് വഴിയേ ചര്‍ച്ച ചെയ്യാം.\nപ്രവാചകന് (സ) അതില് ഒരു സ്ത്രീയെ കയ്യേറ്റിരുന്നു; റൈഹാനയെ. അവരെ പ്രവാചകന് (സ) വിവാഹം ചെയ്തിരുന്നുവോ എന്നതുസംബന്ധിച്ച് ചരിത്രകാരന്‍മാര് രണ്ടു പക്ഷമാണ്. ഒരു വിഭാഗം വിവാഹം ചെയ്തു എന്നുപറയുമ്പോള് മറ്റേ വിഭാഗം പറയുന്നത് വിവാഹം നടന്നില്ലെന്നാണ്. രണ്ടായാലും വിടവാങ്ങല് ഹജ്ജില് അവരും പ്രവാചകനോടൊപ്പം പങ്കെടുത്തിരുന്നു. മദീനയിലേക്കുള്ള മടക്കയാത്രയില് അവര് മരണമടയുകയായിരുന്നു.


'പാലത്തിന്റെ നിര്‍മാണം പുനരാരംഭിക്കണം'; വയനാട് കലക്ടര്‍ക്ക് രാഹുല് ഗാന്ധിയുടെ കത്ത് Rahul Gandhi Send Letter to Wayanadu Collector on Permanent Bridge for Nettara Tribal Colony\n'പാലത്തിന്റെ നിര്‍മാണം പുനരാരംഭിക്കണം'; വയനാട് കലക്ടര്‍ക്ക് രാഹുല് ഗാന്ധിയുടെ കത്ത്\n‘പാലത്തിന്റെ നിര്‍മാണം പുനരാരംഭിക്കണം’; വയനാട് കലക്ടര്‍ക്ക് രാഹുല് ഗാന്ധിയുടെ കത്ത്\nകോളനിയിലേക്ക് വരാനും പോകാനും പാലവും വഴിയുമില്ലാത്ത ബുദ്ധിമുട്ടിലാണ് നെട്ടറ കോളനിയിലെ അന്തേവാസികള്\nAugust 1, 2019 5:33:08 pm\nകല്‍പറ്റ: വയനാട് കലക്ടര്‍ക്ക് കോണ്‍ഗ്രസ് നേതാവും വയനാട് എംപിയുമായ രാഹുല് ഗാന്ധിയുടെ കത്ത്. തിരുനെല്ലി വില്ലേജിലെ നെട്ടറ പാലത്തിന്റെ നിര്‍മാണം പുനഃരാരംഭിക്കണമെന്ന് ആവശ്യപ്പെട്ടാണ് കത്ത് നല്‍കിയിരിക്കുന്നത്. പാലത്തിന്റെ പുനഃര്‍നിര്‍മാണം നടക്കുന്ന കാലയളവില് നെട്ടറ ആദിവാസി കോളനി നിവാസികള്‍ക്ക് ആവശ്യമായ ഗതാഗത സൗകര്യം ഉറപ്പാക്കുകയും ചെയ്യണമെന്ന് രാഹുല് ഗാന്ധി കത്തില് ആവശ്യപ്പെട്ടിട്ടുണ്ട്. ജൂലായ് 31 നാണ് രാഹുല് ഗാന്ധി എംപി എന്ന നിലയില് ജില്ലാ കലക്ടര്‍ക്ക് കത്ത് അയച്ചിരിക്കുന്നത്.\nനെട്ടറ ആദിവാസി കോളനിയിലെ ജനങ്ങള് അവരുടെ ബുദ്ധിമുട്ട് തന്നെ അറിയിച്ചെന്നും വിഷയത്തില് അടിയന്തര നടപടി സ്വീകരിക്കണമെന്നുമാണ് രാഹുല് ഗാന്ധി ആവശ്യപ്പെടുന്നത്. 2006 ല് പാലം ഒലിച്ചുപോയെന്നും കഴിഞ്ഞ 13 വര്‍ഷമായി മരം കൊണ്ടുള്ള പാലത്തിലൂടെയാണ് കോളനി നിവാസികള് യാത്ര ചെയ്യുന്നതും രാഹുല് ഗാന്ധി കത്തില് ചൂണ്ടിക്കാട്ടുന്നു.\nതിരുനെല്ലി വില്ലേജിലെ നെട്ടറ പാലത്തിന്റെ നിർമ്മാണം ഉടൻ പുനഃരാരംഭിക്കുകയും പ്രസ്തുത കാലയളവിൽ നെട്ടറ ആദിവാസി കോളനി നിവാസികൾക്ക് ആവശ്യമായ ഗതാഗത സൗകര്യങ്ങൾ ഉറപ്പാക്കുകയും ചെയ്യണമെന്നാവശ്യപ്പെട്ട്\nബഹു. ജില്ലാ കളക്ടർ ശ്രീ അജയകുമാറിന് വയനാട് എം.പി ശ്രീ രാഹുൽ ഗാന്ധി കത്തയച്ചു. pic.twitter.com/AIrh9UlWUx\n— Rahul Gandhi – Wayanad (@RGWayanadOffice) August 1, 2019\nകോളനിയിലേക്ക് വരാനും പോകാനും പാലവും വഴിയുമില്ലാത്ത ബുദ്ധിമുട്ടിലാണ് നെട്ടറ കോളനിയിലെ അന്തേവാസികള്. എല്ലാ തിരഞ്ഞെടുപ്പുകളിലും സ്ഥാനാര്‍ഥികള് പാലം നിര്‍മ്മിക്കാമെന്ന് വാഗ്ദാനം ചെയ്യുമെങ്കിലും അതെല്ലാം പാഴ് വാക്കുകളായി. നാല്‍പത് കുടുംബങ്ങളാണ് കോളനിയില് താമസിക്കുന്നത്. കോണ്‍ക്രീറ്റ് പാലത്തിന്റെ നിര്‍മാണം ഇപ്പോള് പാതിവഴിയില് ഉപേക്ഷിച്ച നിലയിലാണ്. ഈ നിര്‍മാണം ഉടന് പൂര്‍ത്തിയാക്കി പാലം ഗതാഗത യോഗ്യമാക്കണമെന്നാണ് രാഹുല് ഗാന്ധി കലക്ടറോട് ആവശ്യപ്പെട്ടിരിക്കുന്നത്. മഴക്കാലമായാല് വിദ്യാര്‍ഥികള്‍ക്ക് സ്‌കൂളില് പോകാനും രോഗികളെ ആശുപത്രിയില് എത്തിക്കാനും വലിയ ബുദ്ധിമുട്ടാണ് കോളനിയിലെ നിവാസികള് അനുഭവിക്കുന്നത്.\nWeb Title: Rahul gandhi send letter to wayanadu collector on permanent bridge for nettara tribal colony\nഎസ്‌ഡി‌പി‌ഐ ആസൂത്രിതമായി നടത്തിയ കൊലയാണെന്ന് ബോധ്യപ്പെട്ടു: ടി.എന്.പ്രതാപന് എംപി


ആത്മവിശ്വാസത്തെ ഈ പേര് ...\nഅമ്പിളിയമ്മാവന് എന്ന തന്റെ ആദ്യ ചിത്രത്തിലെ കഥാപാത്രത്തിന്റെ പക്രു എന്ന പേര് സ്വീകരിച്ചു കൊണ്ടാണ് അജയകുമാര് പ്രേക്ഷകര്‍ക്കിടയിലേക്ക് കടന്നു വരുന്നത്. പിന്നീട് കേരളാ സംസ്ഥാന അവാര്‍ഡ്, തമിഴ്‌നാട് സംസ്ഥാന അവാര്‍ഡ്, ഗിന്നസ് സര്‍ട്ടിഫിക്കറ്റ് തുടങ്ങിയ നിരവധി അംഗീകാരങ്ങള് അജയകുമാറിനെ തേടിവരുന്നുണ്ട്. പക്രു അവിടെ നിന്ന് ഗിന്നസ് പക്രുവായി. എന്നാല് കുറച്ച് കാലമായി ഗിന്നസ് പക്രു സിനിമ ലോകത്ത് നിന്ന് ഒന്ന് അകന്നു നില്‍ക്കുകയാണ്. ഗിന്നസ് പക്രുവിന് എന്തു പറ്റി എന്ന ചോദ്യത്തിനുളള മറുപടിക്കായുളള അന്വേഷണത്തില് നിന്നാണ് തന്റെ പുതിയ തരത്തിലുള്ള പ്രവര്‍ത്തനങ്ങളെ കുറിച്ച് അദ്ദേഹം സംസാരിച്ചു തുടങ്ങുന്നത്. ചലച്ചിത്ര നടന്\nഗിന്നസ് പക്രുവുമായി അനു ചന്ദ്ര നടത്തുന്ന അഭിമുഖം.\nഅനു ചന്ദ്രന്: പക്രുവില് നിന്ന് ഗിന്നസ് പക്രുവിലേക്ക് എത്തുന്നത് വരെയുളള ബിഗ് സ്‌ക്രീനിലെ താങ്കളുടെ വലിയ തോതിലുളള ദൃശ്യതയില് ഈയടുത്ത കാലത്തായി വന്ന അകല്‍ച്ച എങ്ങനെ സംഭവിച്ചു?\nഗിന്നസ് പക്രു: അത് ഒരു ഷൂട്ടിംങ് ലൊക്കേഷനില് വെച്ച് സംഭവിച്ച പരിക്കു മൂലം ട്രീറ്റ്‌മെന്റിലായത് കൊണ്ട് ഉണ്ടായതാണ്. അതുകാരണം ഓട്ടം, ചാട്ടം തുടങ്ങി റിസ്‌കുളള കാര്യങ്ങളില് നിന്നെല്ലാം തന്നെ ഒന്നകന്നു നില്‍ക്കേണ്ടി വന്നു. അതിനോടൊപ്പം തന്നെ മറ്റു ട്രീറ്റ്‌മെന്റുകളെല്ലാം ചെയ്യേണ്ടി വന്നു. ഇതിനിടയില് രണ്ട് മൂന്ന് തമിഴ് പടങ്ങള് ഒക്കെ വന്നെങ്കിലും അതില് നിന്നെല്ലാം ഒന്നകന്ന് ചാനല് പ്രോഗ്രാമുകളിലേക്ക് മാറി; എങ്കിലും ഇപ്പോള് വീണ്ടും സിനിമകള് ചെയ്ത് തുടങ്ങിയിട്ടുണ്ട്.\nഅനു: ചെറിയൊരു ഇടവേളക്ക് ശേഷമുളള തിരിച്ചു വരവാണ് ബിഗ് സ്‌ക്രീനിലേക്ക്. ഏറ്റെടുത്ത കഥാപാത്രങ്ങളെ കുറിച്ച്?\nപക്രു: ഒരു കന്നട ചിത്രം റിലീസിന് വരാനുണ്ട്. സെന്‍ട്രല് ക്യാരക്ടറാണ്. പടത്തിന്റെ പേര് ഉടന് അനൗണ്‍സ് ചെയ്യും. അതില് സംസാരിക്കാത്ത കഥാപാത്രമായത് കൊണ്ട് ഭാഷ ഒരു പ്രശ്‌നമില്ലായിരുന്നു. അത് പുഷ്പക വിമാനം പോലത്തെ ഒരു പരീക്ഷണ ചിത്രമാണ്. ഒരു സീരിയസ് മൂവി എന്നും പറയാം. അന്യഭാഷയില് അവസാനം ചെയ്ത സിനിമയാണ് ഇത്. മലയാളത്തില് ഒന്ന് രണ്ട് സിനിമകള് കമ്മിറ്റ് ചെയ്തു. ഓഗസ്റ്റില് തുടങ്ങാനിരിക്കുന്ന വര്‍ക്കാണ്. പിന്നെ ഈ വര്‍ഷം കുറേ നല്ല കഥാപാത്രങ്ങള് ഈ റീസണ് കാരണം ചെയ്യാന് പറ്റിയില്ല എന്ന വിഷമവുമുണ്ട്. പിന്നെ നമ്മുടെ ചാനല് പരിപാടികള്, സ്‌റ്റേജ് ഷോകള് തുടങ്ങിയ എല്ലാമുണ്ട് ഇപ്പോള്. എല്ലാത്തിനുമൊപ്പം ഇപ്പൊ സാമൂഹിക പ്രവര്‍ത്തനത്തിലും സജീവമാണ്.\nഅനു: സാമൂഹിക പ്രവര്‍ത്തനത്തിലെ ഇടപെടലുകള് എത്തരത്തിലുളള വിഷയങ്ങളെ കൈകാര്യം ചെയ്ത് കൊണ്ടാണ്?\nപക്രു: കുട്ടികളുടെ വിഷയങ്ങള്, കുട്ടികളുടെ പഠനങ്ങള് അത് പോലുള്ള മറ്റു കാര്യങ്ങള്. അതായത് കുട്ടികളോടൊപ്പം. കാരണമെന്താണെന്നു വെച്ചാല് നമ്മുടെ സിനിമകളും പ്രോഗ്രാമുകളും ശ്രദ്ധിക്കുന്നതും നമ്മളെ ഫോളോ അപ്പ് ചെയ്യുന്നതും എല്ലാം കൊച്ചു കുട്ടികളാണ്. അപ്പോള് അതുകൊണ്ട് തന്നെ അവര്‍ക്ക് മെന്റലി സപ്പോര്‍ട്ട് കൊടുക്കുക, അവരെ മോട്ടിവേറ്റ് ചെയ്യുക, സമയം കിട്ടുമ്പോഴെല്ലാം സ്കൂളുകള് സന്ദര്‍ശിക്കുകയും അവരുമായി സംവദിക്കുകയും ചെയ്യുന്നുണ്ട്. അത് പോലെ തന്നെ സാമൂഹിക പ്രാധാന്യമുളള വിഷയങ്ങള് അതായത് പരിസ്ഥിതിയെ കുറിച്ച്, അത് പോലെ കലയെ കുറിച്ച്, പഠനത്തോടൊപ്പം തന്നെ കല മുമ്പോട്ടു കൊണ്ട് പോകേണ്ടതിനെ കുറിച്ച്, അതിന്റെ പ്രാധാന്യത്തെ കുറിച്ച്, സമൂഹ നന്മക്ക് കുട്ടികള്‍ക്ക് എന്തെല്ലാം ചെയ്യാനുളള കാര്യങ്ങളെ കുറിച്ചെല്ലാം സംസാരിക്കുന്നു.\nഅനു: താങ്കളിലെ താരപദവി, ഇത്തരം പ്രവര്‍ത്തനങ്ങളില് കുട്ടികളുമായുളള സംവാദത്തെ സ്വാധീനിക്കുന്നില്ലെ?\nപക്രു: ഞാന് കുട്ടികളുടെ അടുത്ത് പോയി ആദ്യം പറയുന്ന കാര്യം, കുട്ടികള്‍ക്കെല്ലാം തന്നെ എന്തെങ്കിലും ഒരു കഴിവ് ഉണ്ടാകുമല്ലൊ; ആ കഴിവിനെ പരമാവധി പരിപോഷിക്കുക, അതിനിപ്പോള് കുറവുകള് ഒരു തടസ്സമല്ല എന്ന കാര്യമാണ്. നമ്മള് സ്‌കൂളുകളില് പോയും അതുപോലെ കുട്ടികളുമായി നേരിട്ട് സംവദിക്കുമ്പോഴും എല്ലാം തന്നെ അവര് ഒരു ജീവിച്ചിരിക്കുന്ന ഉദാഹരണമായി നമ്മളെ കാണുകയും അത് ജീവിതത്തിലേക്ക് പകര്‍ത്താന് സാധിച്ചാല് അവര്‍ക്കത് ഒരു ഉപകാരമാവും എന്നുളള ഒരു ലക്ഷ്യമാണതില് കാണുന്നത്. പിന്നെ മറ്റൊരു കാര്യം എന്താണെന്നു വെച്ചാല് എന്റെ സിനിമകളൊക്കെ ഭൂരിപക്ഷം കാണുന്നത് കുട്ടികളായത് കൊണ്ടും അവരിലൊരാളായാണ് അവരെന്നെ കാണുന്നത്. അത്തരത്തില് ഒരാള് തന്നെ വന്ന് നിന്ന് തന്റെ അനുഭവങ്ങളും നേരിടേണ്ടി വന്ന അനുഭവസമ്പത്തുകളും ഡയറക്ടായി പറയുമ്പോള് അവര്‍ക്കത് വലിയൊരു പ്രചോദനം ആകുന്നെന്ന് അവരുടെ മുഖത്ത് നിന്നും കയ്യടിയില് നിന്നും അവരുടെ തുടര്‍ന്നുളള പ്രവര്‍ത്തനങ്ങളില് നിന്നെല്ലാം നമുക്ക് മനസ്സിലാകുന്നുണ്ട്. ഞാനത് ഏറ്റെടുക്കാനുളള ഏറ്റവും പ്രധാന കാരണം മുതിര്‍ന്ന ആളുകള് പല ധാരണകളും വെച്ച് പുലര്‍ത്തി അവരതിനോട് അഡ്ജസ്റ്റ് ചെയ്ത് ജീവിക്കുകയാണ്. ഇനി അതില് നിന്ന് വലിയൊരു മാറ്റം വേണമെങ്കില് ഇപ്പോഴുള്ള കുട്ടികളെ എല്ലാ കാര്യങ്ങളും മനസ്സിലാക്കണം. കൃത്യമായ ട്രാക്കിലാണ് ആ കുട്ടികള് എങ്കില് അത് രാജ്യത്തിനൊരുപാട് ഉപകാരപ്പെടും.\nഅനു: താങ്കളവര്‍ക്ക് ഒരു പ്രചോദനം ആകുക എന്ന രീതിയിലേക്ക് കാര്യങ്ങള് ഏറ്റെടുക്കുന്നു?\nപക്രു: അവരെന്നില് നിന്ന് അത്തരത്തിലുളള ഒരു ഇന്‍സ്പിരേഷന് കണ്ടെത്തുകയാണെങ്കില് എന്നതാണ് ആദ്യ കാര്യം. കാരണം എല്ലാവര്‍ക്കും എല്ലാവരെയും ഇന്‍സ്പൈര് ചെയ്യാന് പറ്റില്ല. എനിക്ക് ഇന്‍സ്പിരേഷന് തോന്നിയ വ്യക്തിയില് ചിലപ്പോള് താങ്കള്‍ക്കങ്ങനെ ഉണ്ടാകണമെന്നില്ല. പക്ഷേ എന്നെ ഒരു പ്രത്യേക ഉദ്ദേശ്യത്തോടെ ആയിരിക്കും സ്‌ക്കൂളിലെ അധ്യാപകരും അധികൃതരും ക്ഷണിക്കുന്നത്. അപ്പോള് ആ ചെല്ലുന്ന സമയത്ത് എനിക്ക് എന്നാല് കഴിയാവുന്ന കുറേ അനുഭവങ്ങളും കാര്യങ്ങളും ഒക്കെ അവര്‍ക്കു പറഞ്ഞു കൊടുക്കുമ്പോള് അതില് നിന്നവര് ഒരു പ്രചോദനം ഉള്‍ക്കൊളളുന്നു എന്ന വിശ്വാസത്തോടെയാണ് കാര്യങ്ങള് ചെയ്യുന്നത്.\nഅനു: കുട്ടികള്‍ക്ക് പ്രചോദനമാകാന് വിധത്തില് ശാരീരിക പരിമിതികളില് നിന്ന് കൊണ്ട് തന്നെ താങ്കള്‍ക്ക് സാധിക്കുന്നതിന് പുറകിലെ ആത്മവിശ്വാസത്തിന് പ്രേരകം?\nപക്രു: അത് തീര്‍ച്ചയായും അമ്മ തന്നെയാണ്. അമ്മ ആണെന്നെ ഏറ്റവും കൂടുതല് സപ്പോര്‍ട്ട് ചെയ്തിട്ടുളളത്. കാരണം ഞാന് പലയിടങ്ങളിലും പറഞ്ഞിട്ടുണ്ട്, ഇത്തരത്തിലുള്ള ശാരീരിക ബുദ്ധിമുട്ടുകളുളള കുട്ടികളെ മറച്ചു വെക്കാതെ അവരെ സമൂഹത്തിന്റെ മുഖ്യധാരയിലേക്ക് ഇറക്കി വിടുക എന്ന്. അവര്‍ക്ക് സ്വന്തം കാലില് നില്‍ക്കാനും അവര്‍ക്കവരിലുളള കഴിവുകളെ പ്രോത്സാഹിപ്പിക്കാനും രക്ഷിതാക്കളാണാദ്യം ഏറ്റവും അധികം പിന്തുണ കൊടുക്കേണ്ടത്. കാരണം കുട്ടികളെക്കാളധികം അപകര്‍ഷതാബോധം രക്ഷിതാക്കള്‍ക്കുണ്ടായാല് അവര്‍ക്കതൊരിക്കലും ഗുണപ്രദമാവുകയില്ല. സമൂഹത്തിനൊരിക്കലുമവരെ കൊണ്ടൊരു ഗുണമുണ്ടാകില്ല. അവരെന്നും ആ മറവില് തന്നെ, ആ ഇരുണ്ട ഇടനാഴിയില് തന്നെ അവന്റെ ജീവിതം തീര്‍ക്കും. അങ്ങനെ തീരാന് പാടില്ല. കാരണം ഇങ്ങനെ വയ്യാതെ വരുന്ന ഓരോ കുട്ടിയും നമ്മുടെ രാജ്യത്തിന് വേണ്ടപ്പെട്ടവനാണെന്നും അവനെ മുമ്പിലേക്ക് കൊണ്ട് വരുമ്പോഴാണ് സമൂഹത്തിന് ഗുണമുണ്ടാവുക എന്നു തിരിച്ചറിയുക. ഞാന് പറയുന്നത് വികലാംഗനെന്ന പദം പോലും ഉപയോഗിക്കാന് പാടില്ലെന്നതാണ്. ഇപ്പോ ഭിന്നശേഷി എന്ന പദമാക്കി മാറ്റി അത്.\nഅനു: വികലാംഗനെന്ന പദത്തെ ഇത്രയേറെ അരികുവത്കരിക്കേണ്ടതുണ്ടോ?\nപക്രു: തീര്‍ച്ചയായും. ഇതില് വികലമായ ഒരു അംഗം എന്ന് പറയുന്ന ഒരു സംഭവമുണ്ട്. അതിനേക്കാള് കുഴപ്പം പിടിച്ച ഒരു സംഭവമാണ് വികലമായ മനസ്സുളളവര്. വികലമായ ശരീരമുളളയാളെ സമൂഹത്തിന് സഹിക്കാനാകും, പക്ഷേ വികലമായ മനസ്സുളളവരെ സമൂഹത്തിന് സഹിക്കാനാകില്ല. അപ്പോ പറഞ്ഞു വരുന്നത് അങ്ങനെയുളള ആ വികലമെന്ന പദം മാറ്റി അല്‍പം കൂടി ആത്മവിശ്വാസം കൊടുക്കുന്ന തരത്തിലുള്ള പേരാണ് ഭിന്നശേഷി. അത് വളരെ നല്ല ഒരു കാര്യമാണ്.\nഅനു: താങ്കളിലെ കലാകാരന് ലഭിച്ച അംഗീകാരങ്ങള് വലുതാണ്. ഒരുപക്ഷേ സിനിമാലോകത്തെ മറ്റേതൊരു നടനും ലഭിക്കാതെ പോയ അംഗീകാരങ്ങള് വരെ..\nപക്രു: അദ്ഭുതദ്വീപിന് കേരളാ സംസ്ഥാന അവാര്‍ഡ്, ഠിഷ്യം എന്ന സിനിമക്ക് തമിഴിലെ മികച്ച സഹനടനുളള സംസ്ഥാന അവാര്‍ഡ്, ഇതിനോടടുത്താണ് ഗിന്നസ്സിലിടം പിടിക്കുന്നത്. ഒട്ടും പ്രതീക്ഷിക്കാതെ ലോട്ടറി പോലെ മൂന്ന് അവാര്‍ഡുകള് നമ്മളെ തേടി വന്നു. അതൊക്കെ കിട്ടിയപ്പോള് ഒരുപാടു പേര് ചോദിച്ചു ഇനിയെന്ത് കഥാപാത്രമാണ് നീ ചെയ്യാന് പോകുന്നത്, ഇനിയെന്തെല്ലാം ചെയ്യുമെന്നൊക്കെ. ഗിന്നസ്സ് കിട്ടിയപ്പോള് ഒരുപാട് ആളുകള് കരുതി എനിക്കൊരുപാട് പൈസ, ഡസന് കണക്കിന് സമ്മാനമായി കിട്ടി എന്നൊക്കെ. അത് വെച്ച് പലരും വിളിച്ച് ചോദിച്ചു എത്ര കിട്ടി എന്നൊക്കെ. പക്ഷേ ഇത് വാസ്തവത്തില് ഒരു സര്‍ട്ടിഫിക്കറ്റ് ആണ്. നമ്മുടെ ഇവിടെയാണെങ്കില് പ്രൈസ് മണി ഉളളതിനെയാണ് ആളുകള് അംഗീകരിക്കുന്നത്.\nഅനു: തമാശകളെ ചേര്‍ത്തു പിടിക്കുന്ന കഥാപാത്രങ്ങളാണ് കൂടുതലായും ചെയ്തത്. മറ്റൊരു തരത്തില് വൈകാരികമായ അഭിനയസാധ്യതകളെ മലയാള സിനിമ വേണ്ട രീതിയില് ഉപയോഗപ്പെടുത്തിയില്ല എന്ന് കരുതുന്നുണ്ടോ?\nപക്രു: ഇല്ല. സിനിമയില് എന്നെ പോലൊരാള്‍ക്ക് കിട്ടാവുന്നതില് വെച്ചേററവും നല്ല കഥാപാത്രങ്ങളാണ് കിട്ടിയതെല്ലാം. അദ്ഭുതദ്വീപല് വളരെ സ്‌ട്രോങ് ആയിട്ടുളള, കരുത്തനായ ഒരു കഥാപാത്രമായിരുന്നു. അതിനകത്ത് ഹ്യൂമര്, ഫൈറ്റ്, തമാശ, റൊമാന്‍സ്, സെന്റിമെന്റ്‌സ് എല്ലാം ഉണ്ടായിരുന്നു. അതിന് ശേഷം വളരെ വ്യത്യസ്തമായ കഥാപാത്രവുമായി മൈ ബിഗ് ഫാദറിലെത്തി. അതിലെ പ്രായം, പക്വത എല്ലാം അഭിനയിച്ചു ഫലിപ്പിക്കുക എന്നത് വെല്ലുവിളിയായിരുന്നു. അങ്ങനെ എനിക്ക് തോന്നുന്നു അഞ്ചോളം സിനിമകളില് മെയിന് ക്യാരക്ടറായി ചെയ്തു. അതിനിടയില് 'കുട്ടിയും കോലു'മെന്ന സിനിമ സംവിധാനം ചെയ്തു. ലോകത്തിലെ ഏറ്റവും ചെറിയ സംവിധായകനെന്ന ലിംക വേള്‍ഡ് ഓഫ് റെക്കോഡ് കിട്ടി. ഇനിയും സംവിധാനം ചെയ്യണം ഭാവിയില്. എനിക്ക് തോന്നുന്നു ഞാനെന്ന വ്യക്തിയെ സംബന്ധിച്ചിടത്തോളം കുറച്ച് കൂടി സാധ്യതയുളള മേഖല സംവിധാനമാണെന്ന്. കാരണം എന്നെ തേടി വരുന്ന കഥാപാത്രങ്ങളില് പരിമിതി ഉണ്ടായെന്നു വരാം. പക്ഷേ സംവിധാനത്തില് ആ പ്രശ്‌നമില്ല. എന്ത് ഇഷ്ടപ്പെടുന്നോ അത് ചെയ്യാം.\nഅനു: ആദ്യ സിനിമ മുതല് ഇത് വരെ എത്തി നില്‍ക്കുന്നു. താങ്കളെന്ന വ്യക്തിയില് വന്ന മാറ്റം\nപക്രു: പ്രായം കൂടും തോറും അതിന്റെതായ പക്വത ഉണ്ടാകും. നമ്മളെ ഇഷ്ടപ്പെടുന്ന പ്രേക്ഷകര് നമ്മളില് നിന്ന് പലതും ഇഷ്ടപ്പെടും. അതിനനുസരിച്ച് ഉളള മാറ്റങ്ങള് നമ്മളിലുമുണ്ടാകും. ഇപ്പൊ സാധ്യതകളുളള കഥാപാത്രങ്ങള്‍ക്കായേ വിളിക്കൂ, ആ കഥാപാത്രങ്ങള്‍ക്ക് സ്റ്റാന്‍ഡ് ഉണ്ട്, റിയാലിറ്റി ഷോയിലൊക്കെ ജഡ്ജ് ചെയ്യാന് പറ്റുന്നു. അതെല്ലാം മാറ്റങ്ങളാണ്.\nഅനു: ഉയരക്കുറവ് നേരിടുന്നവരെ സംബന്ധിച്ചിടത്തോളം താങ്കളവരില് വലിയ സ്വാധീനം ചെലുത്താന് തീര്‍ച്ചയായും സാധ്യത ഉണ്ടല്ലൊ?\nപക്രു: അദ്ഭുതദ്വീപിനൊക്കെ ശേഷവും അവരുടെയൊക്കെ പ്രധാനപ്പെട്ട ഒരാളായാണ് അവരെല്ലാമെന്നെ ഇപ്പോഴും കാണുന്നത്. ആ സിനിമക്ക് ശേഷം ഞാനാണ് ആദ്യം വിവാഹം കഴിച്ചതും. വിദ്യാഭ്യാസം, കലാപരമായ, മാനസികമായ പ്രോത്സാഹനം പോലെ തന്നെ എന്റെഅമ്മയാണ് ഭാര്യയേയും കണ്ടെത്തി തരുന്നത്. അതിന് ശേഷം അതിലുള്ള മിക്കവരുടെയും വിവാഹം കഴിഞ്ഞു. അവരൊക്കെ സന്തോഷപൂര്‍വം ജീവിക്കുന്നു. ഒരു കാലത്ത് ഉയരം കുറഞ്ഞ ആളുകള്‍ക്ക് കല്യാണം കഴിക്കാന് പറ്റുമോ, അവരൊക്കെ കുടുംബ ജീവിതം നയിക്കുമോ തുടങ്ങിയ ചോദ്യങ്ങളാല് പെണ്ണ് പോലും കിട്ടാതിരുന്ന ഒരു കാലമുണ്ടായിരുന്നു. ഇപ്പോള് എല്ലാം മാറി. ഇപ്പോള് ഒരു കുടുംബത്തിന്റെ ഉത്തരവാദിത്വങ്ങള് മുഴുവനായി ഏറ്റെടുത്ത് സുഖമായി ജീവിക്കുന്നവരുമുണ്ട്. പിന്നെ വേണ്ട കാര്യമെന്താണെന്ന് വെച്ചാല് പൊക്കക്കുറവ് ഉളളവര്‍ക്ക് ചില ആനുകൂല്യങ്ങള് നല്‍കുക എന്നതാണ്. ജോലി, വിദ്യാഭ്യാസം, സാമ്പത്തിക വരുമാനം, അവരുടെ മക്കള്‍ക്ക് വിദ്യാഭ്യാസം, ക്യൂ നില്‍ക്കാതിരിക്കാതിരിക്കാനുളള അവസരം സൃഷ്ടിക്കുക തുടങ്ങിയവ. ഒരു ഭരണസംവിധാനം വരുത്തുന്നതില് നമ്മുടെയൊക്കെ വോട്ട് വാങ്ങുന്നുണ്ട്; എങ്കില് അതിനനുസരിച്ചുളള അവകാശങ്ങും ഞങ്ങള്‍ക്ക് ലഭിക്കേണ്ടതല്ലേ...\nഅനു: മറ്റു വിശേഷങ്ങള്?\nപക്രു: അമ്മ, ഭാര്യ ഗായത്രി, മകള് ദീപ്തി കീര്‍ത്ത ഇവരോടൊപ്പം സുഖമായിരിക്കുന്നു. ഭാര്യ ഗായത്രി ഇപ്പോള് ഡിസൈനര് സ്റ്റിച്ചിംങ് എന്ന ബിസിനസ് സംരംഭവുമായി തിരക്കിലാണ്. കൂടെ പിന്തുണയുമായി ഞാനുമുണ്ട്. മകള് മൂന്നാം ക്ലാസില് പഠിക്കുന്നു. പഠിപ്പിച്ചു, വിദ്യാഭ്യാസം തന്നു, കലാപരമായ പ്രോത്സാഹനം തന്നു അതിനപ്പുറത്തേക്ക് മററുളളവരെ പോലെ തന്നെ ജീവിക്കാന് ഉളള ഒരു സ്വയം പര്യാപ്തതക്ക് പ്രേരകമായ അമ്മയോടും കുടുംബത്തോടുമൊപ്പം സന്തോഷത്തോടെ ജീവിക്കുന്നു.\nactor cinema GuinnessPakru KannadaCinema kollywood MalayalamCinema mollywood TamilCinema


ഐസക്കിൻ്റേയും ബാലൻ്റേയും ബ്രിട്ടാസിൻ്റേയും ലൈഫ് മിഷനിലെ വെളിപ്പെടുത്തൽ നിരുത്തരവാദപരം, എൽഡിഎഫിൻ്റെ തുടർഭരണസാധ്യതക്ക് മങ്ങലേറ്റു- കാനം രാജേന്ദ്രൻ - Sandhesam News | Online News | Kerala News | Live News |Malayalam News|Breaking News in Malayalam|Latest Malayalam News online|Malayalam News Live|Today's News in Malayalam|Politics Sports Movies Celebrities Lifestyle\nസംസ്ഥാനത്ത് ബിജെപി - യുഡിഎഫ് അവിശുദ്ധ കൂട്ടുകെട്ട്....\nDec 5, 2020 26\nചർച്ച വീണ്ടും അലസി, ബില്ലുകൾ പിൻവലിക്കാതെ പിന്നോട്ടില്ലെന്ന്...\nDec 5, 2020 21\nDec 5, 2020 24\nDec 5, 2020 63\nDec 5, 2020 62\nDec 5, 2020 75\nDec 3, 2020 78\nDec 5, 2020 54\nDec 5, 2020 46\nDec 5, 2020 60\nDec 4, 2020 58\nDec 3, 2020 189\nSep 24, 2020 234\nSep 17, 2020 283\nDec 4, 2020 75\nNov 10, 2020 111\nNov 6, 2020 135\nNov 12, 2020 121\nഐസക്കിൻ്റേയും ബാലൻ്റേയും ബ്രിട്ടാസിൻ്റേയും ലൈഫ് മിഷനിലെ വെളിപ്പെടുത്തൽ നിരുത്തരവാദപരം, എൽഡിഎഫിൻ്റെ തുടർഭരണസാധ്യതക്ക് മങ്ങലേറ്റു- കാനം രാജേന്ദ്രൻ\nWeb desk Sep 28, 2020 334\nസമീപകാല വിവാദങ്ങൾ എൽഡിഎഫിൻ്റെ തുടർഭരണസാധ്യതക്ക് മങ്ങലേൽപിച്ചിട്ടുണ്ടെന്നും ജനങ്ങളിലേക്ക് ഇറങ്ങിച്ചെന്നു തിരിച്ചുവരാൻ എൽഡിഎഫിനു സാധിക്കുമെന്നും കാനംരാജേന്ദ്രൻ.വളരെ കാലത്തിന് ശേഷം സിപിഐ സംസ്ഥാന സെക്രട്ടറി സർക്കാരിനേയും അതിനെ ഗ്രസിച്ചിരിക്കുന്ന ദുഷ്പ്രവണതകളേയും കുറിച്ച് ഒരു തുറന്ന് പറച്ചിൽ നടത്തിയിരിക്കുയാണ്. മലയാള മനോരമയുടെ സുജിത് നായർക്ക് നൽകിയ എക്സ്ലൂസീവ് അഭിമുഖത്തിൽ സമീപ കാലത്തുണ്ടായ മിക്ക സംഭവവികാസങ്ങളെ കുറിച്ചും സിപിഐയുടെ നിലപാട് അദ്ദേഹം വ്യക്തമാക്കുന്നു. സ്പ്രിങ്ലർ കരാർ റദ്ദാക്കിയതോടെ വ്യക്തമായത് ആ കരാറിൻ്റെ ഒരു ആവശ്യവും ഉണ്ടായിരുന്നില്ലെന്നതാണെന്ന് പറഞ്ഞ കാനം മുഖ്യമന്ത്രി അറിയാതെ ശിവശങ്കർ കരാർ ഒപ്പിടുമോ എന്ന ചോദ്യത്തിന് മുഖ്യമന്ത്രിയും അദ്ദേഹവും തമ്മിലുള്ള ബന്ധത്തെക്കുറിച്ച് നമുക്ക് അറിയില്ലല്ലോ എന്നാണ് മറുപടി പറഞ്ഞത്; ഐസക്കിൻ്റേയും ബാലൻ്റേയും ബ്രിട്ടാസിൻ്റേയും ലൈഫ് മിഷനിലെ വെളിപ്പെടുത്തൽ നിരുത്തരവാദപരമാണെന്ന് പറഞ്ഞ കാനം ജലീലിൻ്റെ കോൺസുലേറ്റ് ഇടപാടുകളേയും വിമർശിച്ചു.ബാർകോഴ സമരത്തെക്കുറിച്ച് എൽഡിഎഫ് കൺവീനറുടേതായി പുറത്തുവന്ന വാക്കുകൾ ഇടതുമുന്നണി ചർച്ച ചെയ്യാത്ത കാര്യമാണ് എന്നും കാനം പറഞ്ഞു\nമലയാള മനോരമയിൽ വന്ന അഭിമുഖത്തിൻ്റെ പൂർണ രൂപം.....\nസ്വർണക്കടത്തു വിവാദത്തിലെ കേന്ദ്രബിന്ദുവായ മുഖ്യമന്ത്രിയുടെ മുൻപ്രിൻസിപ്പൽ സെക്രട്ടറി എം.ശിവശങ്കറായിരുന്നു സ്പ്രിൻക്ലർ കരാറിന്റെ പേരിൽ മാറ്റിനിർത്തണമെന്നു സിപിഐ ആവശ്യപ്പെട്ട ഉദ്യോഗസ്ഥൻ. ചില ഉദ്യോഗസ്ഥന്മാർക്ക് എന്തുമാകാമെന്ന സ്ഥിതി ഇപ്പോഴത്തെ കുഴപ്പങ്ങൾക്കു കാരണമായോ?\nസ്പ്രിൻക്ലർ കരാർ വിശദീകരിക്കാനായി എന്നെ കണ്ട ശിവശങ്കർ പറഞ്ഞത് ‘ഈ കരാറിന് ഉത്തരവാദി ഞാൻ മാത്രമാണ്’ എന്നാണ്. മുഖ്യമന്ത്രിയുടെ പ്രിൻസിപ്പൽ സെക്രട്ടറി, ഐടി സെക്രട്ടറി എന്നീ രണ്ട് ഉത്തരവാദിത്തങ്ങളിലിരിക്കുമ്പോഴാണ് അതു പറഞ്ഞത്. മന്ത്രിസഭയെ ഇരുട്ടിൽ നിർത്തിയാണ് ആ കരാർ ഒപ്പിട്ടത്, നിയമവകുപ്പിന്റെയോ ധനവകുപ്പിന്റെയോ പരിശോധന നടത്തിയില്ല. ഡേറ്റാ സ്വകാര്യതയെക്കുറിച്ചുള്ള ഇടതുപക്ഷത്തിന്റെ മുദ്രാവാക്യം നഷ്ടപ്പെടുന്ന അവസ്ഥയാണ് താങ്കളുടെ നടപടിയിലൂടെ ഉണ്ടായതെന്ന് ആ ഉദ്യോഗസ്ഥനോടു ഞാൻ പറഞ്ഞു. അദ്ദേഹത്തെ മാറ്റിനിർത്തണമെന്നു സിപിഎമ്മിനോട് ആവശ്യപ്പെട്ടു. കാലാവധി കഴിഞ്ഞ് ഉപേക്ഷിച്ചപ്പോൾ ആ കരാറിന്റെ ഒരുകാര്യവും ഉണ്ടായിരുന്നില്ല എന്നല്ലേ മനസ്സിലായത്.\nമുഖ്യമന്ത്രിയുടെ പിന്തുണയില്ലാതെ ശിവശങ്കറിന് ഒറ്റയ്ക്കു നടപ്പാക്കാൻ കഴിയുന്ന ഒരു കാര്യമായിരുന്നോ ആ കരാർ.\nമുഖ്യമന്ത്രി അറിയാതെ അങ്ങനെ ചെയ്യുമോ എന്ന് എനിക്ക് അറിയില്ല. മുഖ്യമന്ത്രിയും അദ്ദേഹവും തമ്മിലുള്ള ബന്ധത്തെക്കുറിച്ച് നമുക്ക് അറിയില്ലല്ലോ.\nകൺസൽറ്റൻസിയുമായി ബന്ധപ്പെട്ട വിവാദങ്ങളുടെയും കണ്ണിയായിരുന്നു ശിവശങ്കർ. ഉദ്യോഗസ്ഥ ലോബിയുടെ കൺസൽറ്റൻസി പ്രിയത്തിന് ഇടതുസർ‍ക്കാർ ഇങ്ങനെ വഴങ്ങാമോ.\nസെക്രട്ടേറിയറ്റിലെ ഉന്നതോദ്യോഗസ്ഥരിൽ മിക്കവരും ലോകബാങ്കിന്റെ പരിശീലനം കിട്ടിയവരാണ്. ഇടതുപക്ഷത്തിന്റെ വികസനതന്ത്രം നടപ്പാക്കാൻ ചുമതലപ്പെട്ട ഉദ്യോഗസ്ഥരുടെ ഭാഷ അപ്പോൾ ലോകബാങ്കിന്റേതാണ്. കൺസൽറ്റൻസികൾ പാടില്ല എന്നതായിരുന്നു ഞങ്ങളുടെ നയം. ചരടുകളുടെ ഭാഗമായും ചില പ്രത്യേക കാര്യങ്ങളിലും വേണ്ടിവന്നാൽ തന്നെ പരമാവധി ചുരുക്കി എന്നതാണു സിപിഐ നിലപാട്.\nമുഖ്യമന്ത്രിയുടെ ഓഫിസിന്റെ താക്കോൽ സ്ഥാനത്തുള്ളയാൾക്കു സ്വർണക്കടത്തു കേസിലെ മുഖ്യപ്രതിയുമായി അടുത്ത സൗഹൃദമുണ്ടെന്നു വരുമ്പോൾ മറ്റു തട്ടിപ്പുകളും നടന്നുവെന്നു ജനം സംശയിച്ചാൽ തെറ്റുണ്ടോ.\nജനങ്ങൾ അങ്ങനെ കരുതിയാൽ അവരെ കുഴപ്പം പറയാൻ പറ്റില്ല. പ്രതികളുടെ മൊഴികളാണല്ലോ ഇപ്പോൾ എല്ലാവരും വിശ്വസിക്കുന്നത്. പത്തും അമ്പതും വർഷം രാഷ്ട്രീയപ്രവർത്തനം നടത്തുന്നവർ പോലും ഒറ്റമൊഴിയുടെ പേരിൽ കുഴപ്പത്തിലാകുകയാണ്. എൻഐഎ വന്നിട്ട് 80 ദിവസം കഴിഞ്ഞു. സംസ്ഥാന സർക്കാരിനെതിരെ അത്യാവശ്യം പ്രചാരണം നടത്താനുള്ള സൗകര്യം ഒരുക്കിക്കൊടുക്കുകയല്ലാതെ സ്വർണം അയച്ചവരെക്കുറിച്ചോ കോൺസുലേറ്റിന് അതിലുള്ള പങ്കോ അന്വേഷിച്ചോ? കേന്ദ്ര ഏജൻസികളെക്കൊണ്ട് കേരളസർക്കാരിനെ പുകമറയിൽ നിർത്തുകയാണ്. രാജ്യത്തു പലയിടത്തും അവരെ ഉപയോഗിച്ചു സർക്കാരുകളെ അട്ടിമറിക്കുന്നത് അനുഭവിക്കുന്ന പാർട്ടിയായ കോൺഗ്രസിന്റെ നേതാവായിട്ടും രമേശ് ചെന്നിത്തല ഈ ഏജൻസികൾക്കു പരവതാനി വിരിക്കുകയാണ്.\nസിപിഐ പറയുന്ന മൂർച്ചയോടെ കേന്ദ്ര ഏജൻസികൾക്കെതിരെ സിപിഎം പറയുന്നില്ലല്ലോ.\nകേന്ദ്രത്തിനെതിരെ സംസ്ഥാന സർക്കാരിനു ശബ്ദിക്കാൻ പരിമിതിയുണ്ട്. പക്ഷേ, രാഷ്ട്രീയകക്ഷികൾക്ക് അവരുടെ രാഷ്ട്രീയ നിലപാടു പറയാൻ ഒരു മടിയും കാണിക്കേണ്ടതില്ല. നേരത്തെയുണ്ടായിരുന്നതിൽ നിന്നു വ്യത്യസ്തമാണ് ഒടുവിൽ സിബിഐക്കെതിരെയുള്ള സിപിഎമ്മിന്റെ പ്രമേയം. കേന്ദ്ര ഏജൻസികൾക്കെതിരെയുള്ള പ്രചാരണത്തിനു കൂടിയാണ് ഇടതുമുന്നണി 29ലെ സമരത്തോടെ തുടക്കം കുറിക്കുന്നത്. പ്രതിരോധമല്ല, പ്രത്യാക്രമണമാണു വേണ്ടത്.\nഒരു വിദേശ കോൺസുലേറ്റ് ആവശ്യപ്പെടുന്ന സഹായവിതരണം കേരളത്തിൽ നേരിട്ട് ഏറ്റെടുത്തു നടത്തുന്നത് ഒരു മന്ത്രിയുടെ ജോലിയാണോ.\nഅങ്ങനെയില്ല. യുഎഇയുമായുള്ള ബന്ധത്തിന്റെ അടിസ്ഥാനത്തിൽ സക്കാത്ത് വിതരണത്തിനായി നേരത്തെയും സർക്കാരിനെ സമീപിച്ചിട്ടുണ്ട്.\nമന്ത്രി നേരിട്ട് അതിനു കോൺസുലേറ്റുമായി ബന്ധപ്പെടാമോ.\nഅതൊക്കെ പ്രോട്ടോക്കോളിനു വിരുദ്ധമായിട്ടുള്ളതാണ് എന്നതാണു പ്രശ്നം. ഓരോരുത്തരുമാണ് അതെല്ലാം തീരുമാനിക്കേണ്ടത്. സൂക്ഷ്മമായി വിലയിരുത്തിയാൽ അങ്ങനെ കോൺസുലേറ്റുകാർ മന്ത്രിയോടു ചോദിക്കേണ്ട കാര്യവുമില്ല, വിതരണം ചെയ്യാൻ മന്ത്രി മുൻകൈ എടുക്കേണ്ട കാര്യവുമില്ല.\nതാൻ തെറ്റുകാരനാണെന്നു ഖുർആനിൽ തൊട്ട് പാണക്കാട് ഹൈദരാലി ശിഹാബ് തങ്ങൾ സത്യം ചെയ്താൽ രാജിവയ്ക്കാമെന്ന് ഇടതുസർക്കാരിലെ ഒരു മന്ത്രി പറയുന്നതു കേട്ടപ്പോൾ എന്തു തോന്നി. ജലീലിനു ക്ലീൻ ചിറ്റ് നൽകാൻ സിപിഐ ഇപ്പോഴും തയാറല്ലല്ലോ.\nഎനിക്കറിയില്ല, അദ്ദേഹം എന്തുകൊണ്ടാണ് അങ്ങനെ പറഞ്ഞതെന്ന്. ഇതിൽ ക്ലീൻ ചിറ്റിന്റെ പ്രശ്നമില്ല. അദ്ദഹത്തെക്കുറിച്ച് ഒരു അന്വേഷണം നടക്കുകയല്ലേ. അതിന്റെ റിപ്പോർട്ട് വരുമ്പോൾ ബാക്കി പറയാം. അടുപ്പമുള്ളതിനാൽ കാര്യങ്ങളെല്ലാം ജലീൽ മുഖ്യമന്ത്രിയോടു വിശദീകരിച്ചുകാണും. ഞങ്ങൾ രാഷ്ട്രീയകക്ഷികളോടു പറഞ്ഞിട്ടില്ലല്ലോ. കേസിൽ ചോദ്യം ചെയ്തുവെന്നതിന്റെ പേരിൽ കേരളത്തിൽ ആരെങ്കിലും രാജിവച്ചിട്ടുണ്ടോ?\nഅന്വേഷണ ഏജൻസികളെ കാണാൻ ജലീൽ ഒളിച്ചുപോയതു ശരിയായില്ലെന്നു താങ്കൾ പറയുമ്പോൾ വിവേകപൂർണമായ നടപടിയാണെന്നു മുഖ്യമന്ത്രി ഖണ്ഡിച്ചു...\nക്രമസമാധാനത്തിന്റെ ചുമതലയുള്ള മന്ത്രി എന്ന നിലയിലായിരിക്കും അങ്ങനെ പറഞ്ഞത്. ഒരു ദേശീയ ഏജൻസി ഒരു മന്ത്രിയെ വിളിച്ചു ചോദിച്ചാൽ എന്തിനാണു രഹസ്യമായി പോകുന്നത്? പത്രക്കാർ കാൺകെ തന്നെ പോകാം. ഇങ്ങനെയെല്ലാം ദുരൂഹത വളർത്തുമ്പോഴാണ് ഇതിനെക്കുറിച്ച് അഭ്യൂഹങ്ങൾ പ്രചരിപ്പിക്കാനുള്ള സൗകര്യം തൽപരകക്ഷികൾക്ക് ഉണ്ടാകുന്നത്.\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകൻ അവിഹിതമായ സ്വത്ത് സമ്പാദിച്ചുവെന്ന ആരോപണത്തിൽ അന്വേഷണ നടപടികൾ ആരംഭിച്ചിരിക്കുന്നു. ഭരണകക്ഷി നേതാവിന്റെ മകനെതിരെയുള്ള ഈ ആരോപണം നിസ്സാരമായി കാണാൻ കഴിയുമോ.\nഅതു നിസ്സാരമല്ല. അക്കാര്യത്തിൽ കോടിയേരി തന്നെ നിലപാട് വ്യക്തമാക്കിയിട്ടുണ്ട്. അവരെല്ലാം കുറച്ചുനാളായി ബിസിനസ് ചെയ്യുന്നവരാണ്. അതുകൊണ്ട് എന്തൊക്കെയാണു കാര്യം എന്ന് അറിയില്ല. ഏതായാലും പാർട്ടിയും സർക്കാരും അതിൽ ഇടപെടില്ല.\nനേതാക്കളുടെ കുടുബാംഗങ്ങളും പൊതു, വ്യക്തി ജീവിതത്തിൽ സംശുദ്ധി പുലർത്തണമെന്നല്ലേ സിപിഎമ്മിന്റെയും സിപിഐയുടേയും കാഴ്ചപ്പാട്.\nഅത് എല്ലാ പാർട്ടിയിലുള്ളവർക്കും ബാധകമാണ്. പക്ഷേ പുതിയ തലമുറ എങ്ങനെയൊക്കെ പോകുന്നുവെന്നതിനെ ആശ്രയിച്ചായിരിക്കും അതെല്ലാം നടപ്പിലാകുന്നത്.\nയുഡിഎഫ് വിട്ട ജോസ് കെ.മാണിക്കു മുന്നിൽ എൽഡിഎഫ് അല്ലാതെ മറ്റൊരു വഴിയുണ്ടോ? എൽഡിഎഫിലേക്കു വരാൻ ജോസ് കെ.മാണി രാജ്യസഭാംഗത്വം രാജിവയ്ക്കണോ.\nഎല്ലാവരുമായും അവർ ചർച്ച നടത്തുകയല്ലേ? ബിജെപിയുമായും ഉണ്ടാകുമായിരിക്കും. എന്തായാലും അവർ നിലപാട് പറയട്ടെ. എം.പി.വീരേന്ദ്രകുമാർ എൽഡിഎഫിലേക്കു വന്നത് രാജ്യസഭാംഗത്വം രാജിവച്ചിട്ടാണെന്നാണു നേരത്തേ ചൂണ്ടിക്കാണിച്ചത്. അതു സ്വീകരിക്കുകയോ നിരാകരിക്കുകയോ ചെയ്യാം.\nമധ്യതിരുവിതാംകൂറിലെ ക്രിസ്ത്യൻ വോട്ട് എൽഡിഎഫിനു കിട്ടാൻ അവരുടെ പിന്തുണ സഹായകരമാകില്ലേ.\nഅങ്ങനെ ഒരു ക്രിസ്ത്യൻ പിന്തുണയൊന്നും ഇപ്പോൾ ആ പാർട്ടിക്കില്ല. കെ.എം.മാണിയുടെ നേതൃത്വത്തിലുള്ള പഴയ പാർട്ടിയുമായൊന്നും ഇതിനെ താരതമ്യപ്പെടുത്തേണ്ട കാര്യമില്ല. മാണിയുണ്ടായിരുന്ന കാലത്ത് അവർക്കെതിരെ ശക്തമായ നിലപാട് ഞങ്ങൾക്കുണ്ടായിരുന്നു. അദ്ദേഹം കഥാവശേഷനായ ശേഷം അദ്ദേഹത്തിൻ്റെ പേര് എപ്പോഴും പറയുന്നതു ശരിയല്ലല്ലോയെന്നതുകൊണ്ടാണ് അത്ര തീവ്രമായൊന്നും അവരെക്കുറിച്ചു പറയാത്തത്. ബാർകോഴ സമരത്തെക്കുറിച്ച് എൽഡിഎഫ് കൺവീനറുടേതായി പുറത്തുവന്ന വാക്കുകൾ ഇടതുമുന്നണി ചർച്ച ചെയ്യാത്ത കാര്യമാണ്.\nസമീപകാല വിവാദങ്ങൾ എൽഡിഎഫിൻ്റെ തുടർഭരണസാധ്യത ഇല്ലാതാക്കിയോ.\nകുറച്ചു മങ്ങലേൽ‍പിച്ചിട്ടുണ്ട്. ജനങ്ങളിലേക്ക് ഇറങ്ങിച്ചെന്നു തിരിച്ചുവരാൻ എൽഡിഎഫിനു സാധിക്കും.\nഇത്തരം വിവാദങ്ങളിൽനിന്ന് ഒഴി‍ഞ്ഞുനിൽക്കാൻ സിപിഐ മന്ത്രിമാർക്കും പാർട്ടിക്കും എങ്ങനെ കഴിയുന്നു.\nഞങ്ങൾ അത്തരം കാര്യങ്ങളിലേക്കൊന്നും എടുത്തുചാടാറില്ല. അതുകൊണ്ടാണ്.\nലൈഫ്മിഷനിൽ കമ്മിഷൻ കിട്ടിയ ഒരു കോടിയെക്കുറിച്ചു പ്രതിയുടെ മൊഴി പുറത്തുവന്നപ്പോൾ, നാലു കോടിയിലേറെയാണു യഥാർഥ കമ്മിഷൻ തുകയെന്നു മുഖ്യമന്ത്രിയുടെ മാധ്യമ ഉപദേഷ്ടാവു കൂടിയായ മാധ്യമപ്രവർത്തകൻ വെളിപ്പെടുത്തി. ആ കോഴ മന്ത്രിമാരായ തോമസ് ഐസക്കും എ.കെ.ബാലനും സ്ഥിരീകരിക്കുന്നതു കേട്ടപ്പോൾ എന്തു തോന്നി.\nഅതു തികച്ചും നിരുത്തരവാദപരമായ നടപടിയാണ്. എന്തായാലും അന്വേഷണം നടക്കുകയാണല്ലോ. കൂടുതൽ പറ‍ഞ്ഞാൽ അതിലും നിരുത്തരവാദപരമായ മറുപടിയായിരിക്കും എന്റേത്.\nചികിത്സ തേടി അലഞ്ഞ് 14 മണിക്കൂർ; ഗർഭസ്ഥ യുവതിയുടെ ശിശുക്കൾ മരിച്ചു\nസംസ്ഥാനത്ത് ബിജെപി - യുഡിഎഫ് അവിശുദ്ധ കൂട്ടുകെട്ട്. പിണറായി വിജയൻ\nബിനീഷിനെ ഇന്ന് കോടതിയില് ഹാജരാക്കും;എൻസിബി ചോദ്യംചെയ്യാൻ...\nNov 10, 2020 67\nവിവാഹിതരാകുന്നവര്‍ക്ക് രണ്ടര ലക്ഷം രൂപ സമ്മാനം: ഒഡിഷ സര്‍ക്കാര്\nOct 29, 2020 79\nലഹരിമരുന്ന് കേസ്: നടി റിയ ചക്രബര്‍ത്തിക്ക് ജാമ്യം\nDec 3, 2020 215\nNov 30, 2020 117\nSep 26, 2020 871\nകോവിഡിനെതിരെ വാക്സീൻ കുത്തിവയ്ക്കാൻ ബ്രിട്ടൻ അനുമതി നൽകി\nചൈനയ്ക്ക് ക്‌ളിപ്പിടാന് ഇന്ത്യ: കസ്റ്റംസ് ഡ്യൂട്ടി കൂട്ടാന്...


‘കേസില്‍നിന്ന് പിന്മാറിയില്ലെങ്കിൽ സഹോദരനും വിസ്മയയുടെ വിധി’; വിജിത്തിനെ വധിക്കുമെന്ന് ഭീഷണിക്കത്ത്! അന്വേഷണം തുടങ്ങി | vismaya death\nThursday 16 September 2021 02:56 PM IST : By സ്വന്തം ലേഖകൻ\nThursday 16 September 2021 02:56 PM IST\nസ്ത്രീധന പീഡനത്തെ തുടർന്ന് ആത്മഹത്യ ചെയ്ത കൊല്ലം ചടയമംഗലം നിലമേൽ കൈതോട് സ്വദേശി വിസ്മയ വി. നായരുടെ സഹോദരന്റെ വീട്ടിലേക്ക് ഭീഷണിക്കത്ത്. കേസില്‍നിന്ന് പിന്മാറിയില്ലെങ്കില് സഹോദരൻ വിജിത്തിനെ വധിക്കുമെന്നാണ് ഭീഷണി.\nപത്തനംതിട്ടയില് നിന്നയച്ച കത്ത് കഴിഞ്ഞ ദിവസമാണ് വിസ്മയയുടെ വീട്ടില് ലഭിച്ചത്. കേസില്‍നിന്ന് പിന്മാറിയാൽ ആവശ്യപ്പെടുന്ന പണം നല്‍കാമെന്നും കത്തിൽ പറയുന്നു. അല്ലെങ്കില് വിസ്മയയുടെ വിധി തന്നെ സഹോദരനുമുണ്ടാകുമെന്നാണ് കത്തിലെ ഭീഷണി.\nവിസ്മയയുടെ അച്ഛന് ത്രിവിക്രമന് നായര് കത്ത് ചടയമംഗലം പൊലീസിന് കൈമാറി. വിവരങ്ങള് ശേഖരിച്ച പൊലീസ് തുടര്‍നടപടികള്‍ക്കായി കത്ത് കോടതിയില് സമര്‍പ്പിച്ചു. കേസിന്റെ ശ്രദ്ധ തിരിച്ചുവിടാൻ ആരെങ്കിലും ചെയ്തതാകാനാണ് സാധ്യതയെങ്കിലും പൊലീസ് അന്വേഷണം തുടങ്ങി.\nപൂജപ്പുര ജയിലില് കഴിയുന്ന പ്രതി കിരണ്‍കുമാര് കത്തെഴുതി അയക്കാന് സാധ്യതയില്ലെന്നാണ് പൊലീസിന്റെ നിഗമനം. കഴിഞ്ഞ ദിവസമാണ് കിരൺ കുമാറിനെതിരെ ശാസ്താംകോട്ട കോടതിയില് പൊലീസ് കുറ്റപത്രം സമര്‍പ്പിച്ചത്.


കൊവിഡ് ബാധിതർ ചികിത്സ തേടി; തിരുവനന്തപുരത്തെ നൂറോളം ആശുപത്രി ജീവനക്കാർ നിരീക്ഷണത്തിൽ\nതിരുവനന്തപുരത്തെ നൂറോളം ആശുപത്രി ജീവനക്കാർ നിരീക്ഷണത്തിലെന്ന് റിപ്പോർട്ട്. കൊവിഡ് ബാധിതർ ചികിത്സ തേടിയതിന് പിന്നാലെയാണ് ആശുപത്രി ജീവനക്കാരെ നിരീക്ഷണത്തിലാക്കിയത്. പാറശാല താലൂക്ക് ആശുപത്രിയിലേയും നെയ്യാറ്റിന്‍കരയിലെ രണ്ട് സ്വകാര്യ ആശുപത്രികളിലേയും ജീവനക്കാരാണ് നിരീക്ഷണത്തിലുള്ളത്.\nതിരുവനന്തപുരത്ത് ഇന്നലെ രണ്ട് പേർക്ക് കൊവിഡ് സ്ഥിരീകരിച്ചിരുന്നു. നെയ്യാറ്റിൻകര സ്വദേശിയായ 48കാരനും തമിഴ്നാട്, മേൽപ്പാല സ്വദേശിയായ 68കാരനുമാണ് രോഗം സ്ഥിരീകരിച്ചത്. ഇരുവരും ചികിത്സയിൽ കഴിഞ്ഞത് നെയ്യാറ്റിൻകരയിലെ സ്വകാര്യ ആശുപത്രിയിലാണ്.\nകൊവിഡ് നിരീക്ഷണത്തിലല്ലായിരുന്ന ഇരുവരും ഒന്നിടവിട്ട ദിവസങ്ങളിൽ വ്യത്യസ്ത പ്രദേശങ്ങളിൽ നിന്ന് മറ്റ് അസുഖങ്ങൾക്ക് ചികിത്സിക്കാനാണ് ആശുപത്രിയിലെത്തിയത്. രോഗലക്ഷണങ്ങൾ പ്രകടമാക്കിയതിനെ തുടർന്ന് സ്രവം പരിശോധനയ്ക്ക് അയയ്ക്കുകയായിരുന്നു.\nഅതേസമയം, ഇരുവരുടേയും രോഗ ഉറവിടം കണ്ടെത്തിയിട്ടില്ല. ഇവരുമായി സമ്പർക്കം പുലർത്തിയവരെ കണ്ടെത്താനുള്ള ശ്രമം പുരോഗമിക്കുകയാണ്.


noorin shereef pis: actress noorin shereef shares latest stills on instagram | Samayam Malayalam Photogallery\nactress noorin shereef shares latest stills on instagram\n'എന്നെ ഞാൻ വല്ലാതെ ആരാധിച്ചിരുന്നുപോയി'! പുത്തൻ ചിത്രങ്ങളുമായി നൂറിൻ\nചങ്ക്സ്, ഒരു അഡാര് ലവ് എന്നീ സിനിമകളിലൂടെ മലയാളികള് ഏറ്റെടുത്ത നടിയാണ് നൂറിന് ഷെരീഫ്. മലയാളത്തിന്‍റെ യുവനായികമാരില് ശ്രദ്ധേയയായ നൂറിന്‍റെ നിരവധി സിനിമകളാണ് പുറത്തിറങ്ങാനായിരിക്കുന്നത്. വെള്ളേപ്പം എന്ന സിനിമയിൽ അക്ഷയ് രാധാകൃഷ്ണന്‍റെ നായികയായിട്ടാണ് നൂറിൻ എത്തുന്നത്. ഇൻസ്റ്റയിൽ സജീവമായ താരം പുതിയ ചിത്രങ്ങള് പങ്കുവെച്ചിരിക്കുകയാണിപ്പോള്.\nആരാധിച്ചിരുന്നു പോയ നിമിഷം\nഎന്‍റെ ചിത്രം നോക്കി എന്നെ ഞാൻ വല്ലാതെ ആരാധിച്ചിരുന്നു പോയ നിമിഷം പക‍ർത്തിയപ്പോള് എന്ന് കുറിച്ചുകൊണ്ടാണ് നൂറിൻ പുതിയ ചിത്രങ്ങൾ ഇൻസ്റ്റയിൽ പങ്കുവെച്ചിരിക്കുന്നത്.\nസൂര്യൻ തന്ന മുത്തം\nഈ സൂര്യൻ തന്ന മുത്തം പോലെ നിങ്ങൾക്ക് തരാനാകുമോ എന്ന് കുറിച്ചുകൊണ്ടുള്ള ചിത്രങ്ങളും നൂറിൻ പങ്കുവെച്ചിട്ടുണ്ട്.\nകഴിഞ്ഞ ദിവസം 22-ാം ജന്മദിനാഘോഷ ചിത്രങ്ങളും നൂറിൻ ഇൻസ്റ്റയിട്ടിരുന്നു.\nസോഷ്യല് മീഡിയയില് ഏറെ സജീവമായ നൂറിന് രണ്ട് മില്ല്യണിലേറെ ഫോളോവേഴ്സാണ് ഇൻസ്റ്റയിലുള്ളത്.\nWeb Title : actress noorin shereef shares latest stills on instagram\nനൂറിൻ ഷെരിഫ് noorin shereef pis noorin shereef latest stills noorin shereef instagram Actress noorin shereef\nക്യൂട്ട് ജോഡികൾ; മൗനരാഗം കല്യാണിന്റെയും കുടുംബവിളക്ക് രേഷ്മയുടെയും ചിത്രങ്ങൾ കണ്ട ആരാധകർ പറയുന്നു!അടുത്ത ഗാലറി


ഈ ദൗത്യം തുടങ്ങിയിട്ട് 32 കൊല്ലങ്ങൾ | Boolokam\nമുപ്പത്തി രണ്ടു വർഷങ്ങൾ തികയുന്ന ദൗത്യം\nസ്കൂളിൽ പഠിക്കുമ്പോഴാണ് ഈ സിനിമ ആദ്യമായി കാണുന്നത്. ആയിടയ്ക്കുള്ള നാനയിലും വെള്ളിനക്ഷത്രത്തിലുമെല്ലാം മോഹൻലാൽ ഒരു വെള്ളച്ചാട്ടത്തിൽ കയർ കെട്ടി മുകളിലേയ്ക്കു കയറുന്ന ചിത്രങ്ങൾ വലിയ പ്രാധാന്യത്തോടെ അച്ചടിച്ച് വന്നിരുന്നു. യാത്രാമദ്ധ്യേ കാടിനുള്ളിൽ തകർന്നു വീഴുന്ന ഒരു വിമാനം. അതിൽ പ്രധാനപ്പെട്ട ചില രഹസ്യ രേഖകളുമുണ്ട്. വിമാനം തകർന്നു വീണ ഭാഗത്ത് ചില ഗൂഢസംഘങ്ങളുമുണ്ട്. ഇതെല്ലാം അതിജീവിച്ചു പൈലറ്റുമാരെ രക്ഷപെടുത്തി ആ രേഖകൾ തിരിച്ചെടുക്കാൻ ഇറങ്ങിപ്പുറപ്പെടുന്ന ക്യാപ്റ്റൻ റോയ് ജേക്കബ് തോമസ്സും സംഘവും നടത്തുന്ന സാഹസിക ദൗത്യമാണ് ചിത്രത്തിന്റെ കാതലായ ഭാഗം. 1989 ഫെബ്രുവരി9നാണ് ഈ സിനിമ റിലീസായത്\nഅന്നത്തെ കാലത്തു വന്നുകൊണ്ടിരുന്ന സാധാരണ മലയാളം ആക്ഷൻ സിനിമകളിൽ നിന്നും ബഹുദൂരം മുന്നിലായിരുന്നു ദൗത്യം. ഇപ്പോൾ കണ്ടാൽ പോലും ഒരു കല്ലുകടിയും തോന്നാത്ത വിധത്തിലുള്ള സാങ്കേതിക മേന്മ ഈ ചിത്രത്തിനുണ്ടായിരുന്നു. ഐ വി ശശിയ്ക്കൊപ്പം ദീർഘകാലം ജോലി ചെയ്ത അനിൽ എന്ന സംവിധായകൻ അടിവേരുകൾ എന്ന ആദ്യ ചിത്രത്തിന് ശേഷം സംവിധാനം ചെയ്ത ചിത്രമാണിത്. സുരേഷ്‌ഗോപി, ബാബു ആന്റണി തുടങ്ങിയ താരങ്ങളുടെ മികച്ച വേഷങ്ങളായിരുന്നു ചിത്രത്തിൽ. ത്യാഗരാജൻ ചിട്ടപ്പെടുത്തിയ ഉദ്വെഗജനകമായ രംഗങ്ങൾ ചിത്രത്തിന്റെ ഒരു പ്രത്യേകതയായിരുന്നു. ഹോളിവുഡ് ചിത്രങ്ങളിൽ കാണുന്ന തരം അവതരണമായിരുന്നു . പ്രത്യേകിച്ച് ആ വിമാനം കാട്ടിനുള്ളിൽ ലാൻഡ് ചെയ്യുന്ന സീൻ. ഒരു ചെറിയ സെസ്‌ന വിമാനം ഉപയോഗിച്ചാണ് അത് ചിത്രീകരിച്ചിരിക്കുന്നത്. അന്ന് തിരുവനന്തപുരം ഫ്ലയിങ് ക്ലബിൽ ഉണ്ടായിരുന്ന പരിശീലന വിമാനമായിരുന്നു അതെന്നാണ് ഓർമ. എല്ലാ സിനിമകളിലെയും പോലെ അതിസമർത്ഥമായി ലാൽ ആ ക്യാപ്റ്റന്റെ വേഷം അവതരിപ്പിക്കുകയും ചെയ്തു. തൊട്ടു മുന്നിലത്തെ വർഷം ഇറങ്ങിയ മൂന്നാംമുറയിൽ ലാൽ അവതരിപ്പിച്ച അലി ഇമ്രാന്റെ ഷേഡുകൾ കടന്നു വരാതെ ഇത് വ്യത്യസ്തമായി ലാൽ ചെയ്തിട്ടുണ്ട്. വാഴച്ചാൽ , ഹൊഗെനക്കൽ തുടങ്ങിയ സ്ഥലങ്ങളിലായിരുന്നു ഇതൊക്കെ ഷൂട്ട് ചെയ്തത്.\nഅന്നത്തെ അത്യുഗ്രൻ ഛായാഗ്രഹകരായ ജയാനൻ വിൻസന്റും, A വിൻസന്റും ജെ വില്യംസുമാണ് ക്യാമറ ചലിപ്പിച്ചത്. കയറിൽ തൂങ്ങിയും മരത്തിനു മുകളിൽ കയറിയുമൊക്കെ ആർക്കും കിട്ടാത്ത ആംഗിളുകൾ അന്വേഷിച്ചു നടന്നിരുന്ന വില്യംസ് ഇതിലെ ആക്ഷൻ രംഗങ്ങൾ അതിലെ രസം ചോർന്നു പോകാതെ പകർത്തിയെടുത്തിട്ടുണ്ട്. എസ്സ് പി വെങ്കടേഷിന്റെ സംഗീതവും ഇതിനെ കൂടുതൽ ഭംഗിയാക്കി.\nഅധികം ചർച്ച ചെയ്തു കണ്ടിട്ടില്ലാത്ത ഒരാളാണ് ഈ ചിത്രത്തിന്റെ എഡിറ്റർ. ഇരുനൂറോളം സിനിമകൾ എഡിറ്റ് ചെയ്ത കെ നാരായണൻ. അവളുടെ രാവുകൾ,1921 തുടങ്ങി ഒരുപാടു ചരിത്ര വിജയങ്ങളായ ചിത്രങ്ങൾ നാരായണനാണ് എഡിറ്റ് ചെയ്തിരിക്കുന്നത്. ഇപ്പോൾ വാർഷികം ആഘോഷിച്ച നാടോടിക്കാറ്റ് പോലെയുള്ള സിനിമകളും അതിൽ പെടുന്നു.അദ്ദേഹം ജോലി ചെയ്തിട്ടുള്ള ചിത്രങ്ങളുടെ ലിസ്റ്റ് കണ്ടാൽ നിങ്ങളുടെ കണ്ണ് തള്ളും. മലയാളത്തിലെ പണ്ടത്തെ ഹിറ്റ് ചിത്രങ്ങൾ മിക്കതും ആ ലിസ്റ്റിലുണ്ട്. നാലു തവണ സംസ്ഥാന അവാർഡ് വാങ്ങിയ അദ്ദേഹമാണ് ദൗത്യം എഡിറ്റ് ചെയ്തത്. മൂവിയോള പോലുള്ള പരിമിതമായ സൗകര്യങ്ങൾ കൊണ്ട് അദ്ദേഹം ചെയ്തിരിക്കുന്ന മാജിക് ഈ ചിത്രത്തിൽ കാണാൻ കഴിയും.\nഈ ചിത്രത്തിന് വേറൊരു പ്രത്യേകതയുമുണ്ട്. ഇതിന്റെ തിരക്കഥ എഴുതിയിരിക്കുന്നത് ഗായത്രി അശോകനാണ്. നൂറുകണക്കിന് ചിത്രങ്ങളുടെ പരസ്യങ്ങളിൽ നമ്മൾ കണ്ടിട്ടുള്ള ആ പേര് ആദ്യമായി ഒരു കഥാകൃത്തിന്റെ സ്ഥാനത്തു വന്നത് ഈ സിനിമയിലാണ്. തഴക്കം ചെന്ന കലാകാരന്മാർക്ക് ചെയ്യാൻ പറ്റുന്ന അത്രയും തന്നെ മികച്ച രീതിയിൽ അദ്ദേഹം അത് നിർവഹിച്ചിട്ടുണ്ട്. ഈ ചിത്രത്തിന്റെ പരസ്യങ്ങളിലും അദ്ദേഹത്തിന്റെ കയ്യൊപ്പുണ്ട്. അദ്ദേഹം വെറുമൊരു ചിത്രകാരൻ മാത്രമല്ല, സിനിമയെ പറ്റി അഗാധമായ അറിവുള്ള ഒരാൾ കൂടിയാണെന്ന് അറിയുക.\nഒരുപാടു പ്രതീക്ഷകൾ നൽകിയ ഒരു സംവിധായകനായിരുന്നു ശ്രീ അനിൽ. നിർഭാഗ്യം കൊണ്ട് മാത്രമാണ് അദ്ദേഹം കൂടുതൽ ചിത്രങ്ങൾ ചെയ്യാതിരുന്നത് എന്ന് തോന്നുന്നു. സൂര്യഗായത്രി എന്ന സംഗീത പ്രധാനമായ ചിത്രത്തിന് ശേഷം ബ്രഹ്മദത്തൻ എന്നൊരു സിനിമ അനൗൺസ് ചെയ്തിരുന്നു. പക്ഷെ വളരെ നീണ്ടു പോയിട്ടും അത് പുറത്തിറങ്ങിയില്ല. നിന്ന് പോയ ആ സിനിമ പിന്നീട് ദി സിറ്റി എന്ന പേരിൽ ഇറങ്ങിയെന്നു വിക്കി പറയുന്നു. ഗംഗോത്രി എന്ന സുരേഷ്‌ഗോപി ചിത്രമായിരുന്നു അനിലിന്റേതായി അവസാനം ഇറങ്ങിയത്. അത് വലിയ ചലനം ഒന്നുമുണ്ടാക്കാതെ കടന്നു പോവുകയും ചെയ്തു. ഇപ്പോൾ കുറെ വർഷങ്ങളായി അമൃത ടിവിയുടെ മാനേജിങ് ഡയറക്ടർ ആണ് അനിൽ. സിനിമയിൽ തിരിച്ചു വന്നാൽ ഇപ്പോഴും വിജയിക്കുമെന്നുറപ്പുള്ള ഒരു സംവിധായകനാണ് പുള്ളി എന്നാണ് എനിക്ക് തോന്നുന്നത്.\nRelated Topics:Aaron JudgeDAUTHYAM MOVIESanuj Suseelan


കൊച്ചു കൊച്ചു കഥകള്: June 2009\nPosted by NRP | | 5:33 PM\nഅപ്പൂപ്പാ ഒരു സംശയം. ഈസമസ്സ്യ എന്നു പറഞ്ഞാല് എന്താണ്.\nങ. പറയാം. പണ്ട് വിദ്വാന്മാര് നേരമ്പോക്കിനു വേണ്ടി ഉണ്ടാ‍ക്കിയ ഒരു കളിയാണ് സമസ്സ്യ. ഒരു ഉദാഹരണം കേട്ടോളൂ. സംസ്കൃതമാണ്.\nഇത് ഒരു ശ്ലോകത്തിന്റെ ഒരു വരിയാണ്. ബാക്കിമൂന്നു വരികള് ഉണ്ടാക്കി ഇതൊരു പൂര്‍ണ്ണശ്ലോകമാക്കണം. ശ്ലോകം കേട്ടോളൂ\n“ കാഖേ ചരതി , കാരമ്യം;\nകിം ജപ്യം കിന്തു കിന്തുഭൂഷണം;\nകോവന്ദ്യ കീദൃശീ ലങ്കാ;\nഇതാണ് ശ്ലോകം. അര്‍ഥം പറയാം. ഇതു കുറേ ചോദ്യങ്ങളും ഉത്തരങ്ങളും ആണ്. കാഖേ ചരതി ,എന്നുവച്ചാല് ആകാശത്തില്‍കൂടി എന്തു സഞ്ചരിക്കുന്നു. ഉത്തരം സമസ്സ്യയിലേ -വീ- എന്നുവച്ചാല് പക്ഷി- കാരമ്യം-എന്താണ് മനോഹരം-രമ-കിം ജപ്യം-എന്താണ് ജപിക്കേണ്ടത്- ര്‍ക്ക്- ആദിവേദത്തിനെ ക്കുറി‍ച്ചാണ്-കിന്തുഭൂഷണം-എന്താണ് ആഭരണം-കടകം-വള-കോവന്ദ്യ- ആരാണ് വന്ദിക്കപ്പെടെണ്ടത്-പിതാ-കീദൃശീ ലങ്കാ- ലങ്ക എപ്രകാരമാണ്-വീരമര്‍ക്കട കമ്പിതാ-വീരന്മാരയ മര്‍ക്കടന്മാരാല് വിറപ്പിക്കപ്പെടുന്നത്. ഇതാണ് രീതി. ഇപ്പോ സമസ്സ്യ മനസ്സിലായല്ലോ.\nകാളിദാസന് രാജാവിന്റെ ഏറ്റവും പ്രിയപ്പെട്ട കൂട്ടുകാരനും കൂടിയായിരുന്നു. സഭയിലേ മറ്റുള്ളവര്‍ക്ക് ഇത് ഇഷ്ടപ്പെട്ടില്ലെന്നു പറയേണ്ടതില്ലല്ലോ. ഓരോ നുണ പറഞ്ഞ് പല തവണ അവര് രാജാവിനേക്കൊണ്ട് കാളിദാസനേ രാജ്യഭ്രഷ്ടനാക്കിയിട്ടുണ്ട്. ഒരു തവണ മനം നൊന്ത് കാളിദാസന് സിലോണിലേക്ക് കടന്നുകളഞ്ഞു. കാളിദാസന് പോയാല് കവിസദസ്സ് ശുഷ്കമായി പോകും. റാജാവിനു വലിയ വിഷമം കാളിദാസനേ അന്വേഷിച്ച് ചാരന്മാരേ നാനാ വഴിക്കുംവിട്ടു. ഒരു സമസ്സ്യയും കൊടുത്താണ് വിട്ടത്.\n“ കുസുമേ കുസുമോല്പത്തി ദൃശ്യതേ ന ച ശ്രൂയതേ” ഇതാണ് സമസ്സ്യ. പൂവിനകത്തു പൂവുണ്ടാകുന്നു കണ്ടിട്ടുമില്ല കേട്ടിട്ടുമില്ല- ഇതാണര്‍ത്ഥം.\nചാരന്മാര് നാടിന്റെ നാനാഭാഗത്തും നടന്ന് നാലാളു കൂടുന്നിടത്തൊക്കെ ഈ സമസ്സ്യ വിളിച്ചു പറഞ്ഞു കൊണ്ടിരുന്നു. ആര്‍ക്കും പൂ‍രിപ്പിക്കാന് അറിഞ്ഞു കൂടാ. അങ്ങിനെ ഇരിക്കെ ഒരുത്തന് സിലോണില് ചെന്നുപെട്ടു. ഇങ്ങനെ നടക്കുമ്പോള്, ഒരു ഉദ്യ്യാനത്തില് ഒരാളിരിക്കുന്നു. മടിയില് സുന്ദരിയായ ഒരു യുവതി-അവളേ നോക്കിക്കൊണ്ട് അയാള് “\nഇയങ്കാ ,വയങ്കേ മദങ്കേ ശയാനാ;\nവിശാലേ സുഫാലേ വിശേഷം വഹന്തി;\nഅരംഭാ സമാനാഭി രംഭാ സമാനാ;\nകുരംഗീ ലവംഗീ മൃഗാംഗീ കരോതി’“. എന്ന് ലയിച്ചിരുന്ന് ചൊല്ലുകയാണ്.\nകിടക്കട്ടെ ഇവിടെയും എന്നു വിചാരിച്ച് നമ്മുടെ ചാരന് വിളിച്ചു പറഞ്ഞു”കുസുമേ കുസുമോല്പത്തി ദൃശ്യതേ ന ച ശ്രൂയതേ“.\nഅവിടിരുന്ന ആള് തലപൊക്കിനോക്കി. ആരുമില്ല. പിന്നീട് അയാള് ആ യുവതിയുടെ മുഖത്ത് സൂക്ഷിച്ചുനോക്കിക്കൊണ്ട് പറഞ്ഞു,\nബാലേ തവ മുഖാംഭോജേ ;\nകുസുമേ കുസുമോല്പത്തി ;\nദൃശ്യതേ ന ച ശ്രൂയതേ“.\nഅതായത് അല്ലയോ കൊച്ചു പെണ്ണേ, നിന്റെ മുഖമാകുന്ന താമരപ്പൂവില്, രണ്ടു കരിങ്കൂവളപ്പൂക്കള് പൂവിനകത്തു പൂവുണ്ടാകുന്നു കണ്ടിട്ടുമില്ല കേട്ടിട്ടുമില്ല. ചാരന്റെ കണ്ണു തള്ളീപ്പോയി. ഉടന് തന്നെ അയാളേ ഭോജരാജാവിന്റടുത്തെത്തിച്ചു. അത് കാളിദാസന് ആയിരുന്നെന്നു പറയേണ്ടതില്ലല്ലോ. ശുഭം.\nPosted by NRP | | 7:19 AM\nചാത്തന്റെ കഥ പറഞ്ഞപ്പോള് പെട്ടെന്ന് കാളിദാസന്റെ ഓര്‍മ്മ വന്നു മക്കളേ. വിക്രമാദിത്യ സദസ്സിലേ നവ രത്നങ്ങളേ ക്കുറിച്ച് കേട്ടിട്ടുണ്ടല്ലോ. ഓര്‍മ്മിച്ചു വയ്ക്കാന് ഒരു ശ്ലോകമുണ്ട്.\nധന്വന്തരി ക്ഷപണകാമരസിംഹ ശങ്കു;\nവേതാളഭട്ട ഘടകര്‍പര കാളിദാസ:\nഖ്യാതോ വരാഹമിഹിരോ നൃപതേ സഭായാം;\nരത്നാനിവൈര് വരരുചിര്‍ന്നവ വിക്രമസ്സ്യാ.\nഇതാണ് ശ്ലോകം. കാളിദാസനേക്കുറിച്ച് ഒരുപാട് കഥകളുണ്ട്. അതില് ചിലതു പറയാം. നവരത്നങ്ങളുടെ പ്രശസ്തി ലോകം മുഴുവന് വ്യാപിച്ചു.\nനമ്മുടെ പാര്‍വ്വതീദേവിക്കൊരു സംശയം. കാളിദാസനാണോ വരരുചിക്കാണോ പാണ്ഡിത്യം കൂടുതല്. കാളിദാസനാണെന്ന് പരമശിവന് പറഞ്ഞത് ദേവിക്ക് അത്രക്കങ്ങോട്ട് ബോദ്ധ്യമായില്ല. പാവം പരമശിവന് .\nഎന്നാല് വാ . നമുക്കു നോക്കാം. രണ്ടു പെരും കൂടിപഴയപോലെ കിഴവനും, കിഴവിയുമായി ഒരു കുഞ്ഞിനേയുമെടുത്തു കൊ‍ണ്ട് കവിസദസ്സുകഴിഞ്ഞ് നവരത്നങ്ങള് ഇറങ്ങി വരുന്ന വഴിയില് കാത്തു നിന്നു. ഇത്തവണ കുഞ്ഞ് മരിച്ചതായിരുന്നെന്നുമാ‍ത്രം. കവികള് ഓരോരുത്തരായി ഇറങ്ങി വന്നു. പരമശിവന് അവരേ തടഞ്ഞുനിര്‍ത്തി ഒരു സമസ്സ്യ പറഞ്ഞു. തങ്ങളുടെ കുഞ്ഞ് മരിച്ചു പോയെന്നും. ഈ സമസ്സ്യ ശരിയായിട്ടു പൂരിപ്പിച്ചാല് കുഞ്ഞു ജീവിക്കുമെന്ന് ഒരുസിദ്ധന് പറഞ്ഞെന്നും, അതിനായിട്ടാണ് തങ്ങള് ഇവിടെ വന്നതെന്നും .\nഓരോരുത്തരും സമസ്സ്യ പൂ‍രിപ്പിച്ചു. കുഞ്ഞു ജീവിക്കാഞ്ഞപ്പോള് തങ്ങള്‍ക്കിത്രയേ അറിയൂ എന്നും പുറകേ ആളു വരുന്നുണ്ടെന്നും പറഞ്ഞ് സ്ഥലംവിട്ടു.\nവരരുചി വന്നു. സമസ്സ്യ പൂരിപ്പിച്ചു. കുഞ്ഞു ജീവിച്ചില്ല. എനിക്കിത്രയേ അറിയൂ കാളിദാസന് വരുന്നുണ്ട്. അദ്ദേഹത്തോടു പറയൂ എന്നു പറഞ്ഞ് വരരുചിയും പോയി.\nഅവസാനം കാളിദാസന് വന്നു. സമസ്സ്യ പൂരിപ്പിച്ചു. വരരുചി പൂരിപ്പിച്ച അതേ വരികള്.\nകുഞ്ഞു ജീവിച്ചില്ലല്ലോ. ദേവീദേവന്മാര് പറഞ്ഞു.\nഈസമസ്സ്യ പൂരിപ്പിച്ചാല് ഈകുഞ്ഞു ജീവിക്കത്തില്ല. ഇതിലും നന്നായി ഇതു പൂരിപ്പിക്കാന് സാധിക്കില്ല . ഇത്രയും പറഞ്ഞ് കാലിദാസന് നടന്നകന്നു. ശുഭം.\nഓ വയ്യാ. പറ്റിയാ പിന്നെപ്പറയാം.\nPosted by NRP | | 2:26 AM\nഅപ്പൂപ്പാ എന്താണീ അന്ധവിശ്വാസം? വിശ്വാസം രക്ഷിക്കും എന്നൊക്കെ പറയുന്നതിന്റെ അര്‍ഥം എന്താണ്?\nമക്കളേ ദൈവത്തിനു കൈക്കൂലി കൊടുത്താല് കാര്യം സാധിക്കുമെന്ന് ആരെങ്കിലും വിശ്വസിക്കുന്നെങ്കില് അത് അന്ധവിശ്വാസം. എന്തു ത്യാഗം സഹിച്ചും താന് ഒരു കാര്യം നടത്തുമെന്ന് തീരുമാനിക്കുന്നത് ആത്മ വിശ്വാസം. പിന്നെ ഇതു രണ്ടുമല്ലാത്ത ഒരു വിശ്വാസമുണ്ട്. അത് നിഷ്ക്കളങ്കരും, നിഷ്കപടരുമായ ആള്‍ക്കാരുടെ വിശ്വാസമാണ്.\nഒരു കഥ കേട്ടോളൂ. ഒരു പുരാതിനമായ വലിയ മന. ആയിരക്കണക്കിനു പശുക്കള്. അതിനേ മേയ്ക്കാന് ചാത്തന് . നോക്കെത്താത്ത ദൂരത്തിലുള്ള പറമ്പുകളീല് പശുക്കളേ വിട്ടിരിക്കുകയാണ്. നോക്കി നോക്കി ചാത്തന് മടുത്തു. ഒറ്റ എണ്ണം പറഞ്ഞാല് കേള്‍ക്കത്തില്ല.ഒരു ദിവസം ഏറെ കുസൃതി കാണിച്ച ഒരു പശുവിനെ ഒറ്റ അടി വച്ചു കൊടുത്തു. അത് അവിടെ വീണ് ചത്തു. ചാത്തന് സന്തോഷമായി. അടി കൊണ്ട സ്ഥലം നോക്കി വച്ചു. പിന്നെ ഏതു പശു കന്നംതിരിവു കാണിച്ചാലും ആ സ്ഥലത്ത് ഒറ്റയടി. പശുവിന്റെ കഥ കഴിയും.\nഇങ്ങനെ അവസാനം ഒരു പശുവായി. ചാത്തനു പരമ സന്തോഷം. അപ്പോഴാണ് മനക്കലേ തിരുമേനി പശുക്കളേ അന്വേഷിക്കാന് എത്തിയത്. എവിടെ ചാത്താ പശുക്കളെല്ലാം. ഓ അതുങ്ങള് മഹാ തെമ്മാടികളായിരുന്നു.\nഎന്നിട്ടു നീ എന്തു ചെയ്തു? തിരുമേനി ചോദിച്ചു.\nഇപ്പക്കാണിച്ചു തരാം എന്നു പറഞ്ഞ് ചാത്തന് അവസാനമുണ്ടായിരുന്ന ഒരു പശുവിനേ കൊണ്ടു വന്ന് ഒറ്റയടി. ദേ ഇവിടൊരെണ്ണം കൊടുത്താല് മതി എന്നുമ്പറഞ്ഞ്. ആപശുവും സിദ്ധികൂടി എന്നു പറയണ്ടല്ലോ.\nതിരുമേനി സ്തബ്ധനായി നിന്നുപോയി. ഇവനോടെന്തു പറയാനാ? എടാ ഈ ഗോഹത്യാ പാപമെല്ലാം നീ എവിടെ ക്കൊണ്ട് കഴുകിക്കളയും? അദ്ദേഹം ചോദിച്ചു.\nചത്തനിത് ആദ്യമായി കേള്‍ക്കുകയാണ്. അവന് മിഴിച്ചു നിന്നു. തിരുമേനി പുണ്യ പാപങ്ങളേക്കുറിച്ചൊരു പ്രഭാഷണം നടത്തി. ചാത്തനൊന്നും മനസ്സിലായില്ല. അവസാനം തിരുമേനി അവനോട് കാശിയില് പോയി കുളീച്ചാല് എല്ലാ പാപവും തീരുമെന്ന് പറഞ്ഞു. അതിനുള്ള വഴിയും പറഞ്ഞു കൊടുത്തു.\nഅതുമാത്രം മനസ്സിലായ ചാത്തന് കാശിക്കു പുറപ്പെട്ടു.\nഇതിനിടെ നമ്മുടെ പാര്‍വ്വതീ ദേവിക്ക് ഒരു സംശയം. ദേവി പരമേശ്വരനോട് ചോദിച്ചു. പ്രഭോ ഈ കാശിയില് വന്ന് ഗംഗയില് കുളിക്കുന്നവരുടെ എല്ലാം പാപം പോകുമോ?\nനമുക്കു നോക്കാം. എന്നു പറഞ്ഞ് പാര്‍വ്വതീ പരമേശ്വരന്മാര് കിഴവനും കിഴവിയുമായി കാശിയിലെത്തി. ഒരു കൊച്ചു കുഞ്ഞും കൈയ്യിലുണ്ട്. അവര് കുളിക്കാനെന്ന ഭാവേന ഗംഗയിലിറങ്ങി കുഞ്ഞിനെ വെള്ളത്തിലിട്ടു. എന്നിട്ടു നിലവിളി തുടങ്ങി. കുളിച്ചു കൊണ്ടിരുന്നവര് കുഞ്ഞിനെ എടുക്കാന് ഭാവിച്ചപ്പോള് അയ്യോ പാപമുള്ളവര് കുഞ്ഞിനേ തൊടല്ലെ. അതുചത്തു പോകും.\nഎല്ലാവരും ഞെട്ടി പുറകോട്ടുമാറി. അയ്യോ ആരുമില്ലെ പാപമില്ലാത്തവര് ഞങ്ങളുടെ കുഞ്ഞിനേ രക്ഷിക്കാന് --അവര് വീണ്ടും നിലവിളീച്ചു.\nകുഞ്ഞിനേതൊടാന് ആര്‍ക്കും ധൈര്യമുണ്ടായില്ല.\nഅപ്പോഴാണ് ചാത്തനെത്തിയത്. വേഗം ഗംഗയില് ചാടി ഒന്നു മുങ്ങിയിട്ട് അവന് കുഞ്ഞിനെ എടുത്ത് ദേവീദേവന്മാരേ ഏല്‍പ്പിച്ചു.\nദേ- ഇവന്റെ പാപം മാത്രം പൂര്‍ണ്ണമായി പോയി. പരമശിവന് പറഞ്ഞു.\nചാത്തന് തിരിച്ചു വീട്ടിലെത്തി. അടിയന്റെ പാപമെല്ലാം പോയി -അവന് തിരുമേനിയോടു പറഞ്ഞു.\nപക്ഷേ തിരുമേനിക്കു വിശ്വാസമില്ല. താന് തന്നെ പറഞ്ഞു വിട്ടതാണെങ്കിലും. തിരുമേനി പറഞ്ഞു. ഒരു കര്‍മ്മം കൂടിയുണ്ട്. ഓ ചാത്തന് റഡി. തിരുമേനി ഒരു ഗോരൂപം ഇരുമ്പുകൊണ്ടുണ്ടാക്കി ചുട്ടു പഴുപ്പിച്ചു. ഇതു നീ നെഞ്ചോടടുക്കി പിടിക്കണം . പിന്നൊന്നും കുഴപ്പമില്ല. പാപമില്ലത്തവര്‍ക്ക് ഇതു പൊള്ളത്തില്ല. ചാത്തന് യാതൊരു മടിയും കൂടാതെ ചെന്ന് അതെടുക്കാന് ഭാവിച്ചപ്പോഴേക്കും തിരുമേനി ഓടിച്ചെന്ന് ചാത്തനേ കെട്ടിപ്പിടിച്ചു. എന്നിട്ട് നിറകണ്ണോടുകൂടീ പറഞ്ഞു. നീയാണ് പുണ്യവാന് . മഹാബ്രാഹ്മണനായ തിരുമേനി പുലയനായ ചാത്തനേ കെട്ടിപ്പിടിക്കുന്നതു കണ്ട് നാട്ടുകാര് ചാത്തനേ ദിവ്യനെന്ന് ഘോഷിച്ചു. ഇതാണ് വിശ്വാസം.\nPosted by NRP | | 9:33 PM\nഒരു രാജാവിന്റെ ഉദ്യാനത്തില് കുറേ അരിപ്രാവുകളുണ്ടായിരുന്നു. രാജാവിനും രാജ്ഞിക്കും, മക്കള്‍ക്കും എല്ലം അതിനേ വലിയ ഇഷ്ടമായിരുന്നു. രാജകുമാരിമാരുടെ പരിലാളനകളേറ്റ് അവര് സംതൃപ്തിയോടെ കഴിയുകയായിരുന്നു.\nഅങ്ങനെയിരിക്കുമ്പോള് ഒരുദിവസം ഒരു പ്രാവിന് ഒരു പൊന്‍പണം കിട്ടി. അന്നത് തീറ്റി ഒന്നും തിന്നാന് മെനക്കെടാതെ“ എനിക്കൊരു പൊന്‍പണം കിട്ടിയേ എനിക്കൊരു പൊന്‍പണം കിട്ടിയേ എനിക്കൊരു പൊന്‍പണം കിട്ടിയേ “എന്നു വിളീച്ചുകൂവിക്കൊണ്ട് ഭയങ്കര ബഹളമുണ്ടാക്കി. മറ്റു പ്രാവുകള് എത്ര വിലക്കിയിട്ടും, ബഹളം നിര്‍ത്തിയില്ല. രാജാവ് കൊട്ടാരത്തിലെ പരിചാരകന്മാരേ വിട്ടിട്ടും ഒരു പ്രയോജനവുമുണ്ടായില്ല.\nഅവസാനം സഹികെട്ടരാജാവ് അതിന്റെ കൈയില് നിന്നും പൊന്‍പണമെടുത്തുമാറ്റാന് കല്പ്നനകൊടുത്തു. റാജഭടന്മാര് കല്പന നിറവേറ്റി.\nഉടനേ ആ പ്രാവ് എന്തുചെയ്തെന്നറിയാമോ? “തമ്പുരാട്ടിക്കൊരു താലി പണിയിക്കാന് , തമ്പുരാന് പൊന്‍പണം തട്ടിപ്പറിച്ചേ-തമ്പുരാട്ടിക്കൊരു താലി പണിയിക്കാന് , തമ്പുരാന് പൊന്‍പണം തട്ടിപ്പറിച്ചേ--“ എന്നുവിളീച്ചുകൂവിക്കൊണ്ട് നടന്നു.\nഅവമാനിതനായ രാജാവ് “അതങ്ങു തിരിച്ചു കൊടുത്തേരെ” എന്നു പറഞ്ഞു.\nഅതെന്താ അപ്പൂപ്പാ ഇപ്പം രാജാവു കല്പിക്കാതെ പറഞ്ഞത്?\nഓ കല്പിച്ചു,കല്പിച്ച് ഓക്കാനം വരുന്നു. ഇതുകേള്‍ക്ക്.\nപൊന്‍പണം തിരിച്ചു കിട്ടിയതും “ തമ്പുരാന് പേടിച്ചു പൊന്‍പണം തന്നേ-തമ്പുരാന് പേടിച്ചു പൊന്‍പണം തന്നേ-എന്നായി പ്രാവിന്റെ ബഹളം.\nചുരുക്കത്തില് അതിനേപിടിച്ച് നാ‍ടുകടത്തേണ്ടി വന്നെന്നു പറഞ്ഞാല് മതി. ഒരു പൊന്‍പണം വരുത്തിയ വിന!\nPosted by NRP | | 5:23 PM\nഇന്നു മുത്തശ്ശി കഥകള് പറയാം.\nകോലോത്തേ വാല്യക്കാരനാണ് ഉമ്പുക്കന് .\nഅതെന്തു പേരാ അപ്പൂപ്പാ?\nകഥയില് ചോദ്യമില്ല. മിണ്ടാതിരുന്നു കേട്ടോണം. ഒരു ദിവസം ഉമ്പുക്കന് അതിരാവിലേ കോലോത്തേക്കു വരികയാണ്. ഒരു ചെറിയ കാടുണ്ട് വഴിയില്. ഉമ്പുക്കന് എന്തിലോ തട്ടി. സധനം ഉരുണ്ടുരുണ്ടു പോകുന്നു. ഉമ്പുക്കന് പുറകേ പോയി. ഒരു മൊന്ത. ഉമ്പുക്കന് എടുത്തു തുറന്നു നോക്കി. നിറയെ സ്വര്‍ണ്ണ നാണയങ്ങള്. പെട്ടെന്ന് മൊന്ത അടച്ച് ഉമ്പുക്കന് അത് ഒരു കൈതക്കാട്ടില് ഒളിച്ചു വച്ചു. കോലോത്തു ചെന്നപ്പോള് ഉമ്പുക്കന് തലക്കൊരു കനം. കോലോത്തെ മൂപ്പീന്ന് വിളിച്ചപ്പോള് നീട്ടി ഒന്നുമൂളി എന്നിട്ടു പറഞ്ഞു. ഇന്നുതൊട്ട് എന്നേ ഉമ്പുക്കസ്സ്വാമി എന്നു വിളിക്കണം.\nശരി. ഉമ്പുക്കസ്സ്വാമി ആ കക്കൂസില് വെള്ളം കോരി വയ്ക്ക്.\nഅന്നങ്ങനെ പോയി. പിറ്റേ ദിവസം ഉമ്പുക്കന് വരുമ്പോള് മൊന്ത എടുത്തുനോക്കി ഒന്നു തലോടി ഒരുമ്മകൊടുത്ത് അവിടെ വച്ചു. കോലോത്ത് ചെന്നു.\nഅന്നു ഗൌരവം കൂടി. ഇന്നുതൊട്ടെന്നെ ഉമ്പുക്കസ്സ്വാമി അവര്‍കള് എന്നു വിളിക്കണം.\nആദ്യം കോലോത്തെ മൂപ്പീന്നിന് ഇതൊരു തമാശായണ് തോന്നിയത്. പക്ഷേ ഇപ്പോള് ഇതിലെന്തോ കാര്യമുണ്ടെന്നു തോന്നി. ഉമ്പുക്കന് വരുന്ന വഴി ഒന്നുനടന്നു പരിശോധിച്ചു. മൊന്ത കണ്ട് അതെടുത്ത് മാറ്റി വച്ചു.\nഅടുത്ത ദിവസം ഉമ്പുക്കന് വരുമ്പോള് മൊന്ത കണ്ടില്ല. അവിടെ ഒക്കെ അന്വേഷിച്ച് താമസിച്ചാണ് കോലോത്തെത്തിയത്.\nഎന്താ ഉമ്പുക്കസ്സ്വാമി അവര്‍കളേ താമസിച്ചത്. മൂപ്പീന്ന് ചോദിച്ചു.\nപണ്ടത്തേ ഉമ്പുക്കനുമ്പുക്കനായേ-അതിവിനയത്തോടുകൂടി ഉമ്പുക്കന് പറഞ്ഞു, ശുഭം.\nPosted by NRP | | 2:16 AM\nങ. വന്നോ മക്കളേ. ഇരിക്ക്.\nഅപ്പൂപ്പാ ഇന്നു സാറൊരു പദ്യം പറഞ്ഞു. കേള്‍ക്കണോ? ഇതാ കേട്ടോളൂ.\n“ക്രിസ്തു ദേവന്റെ പരിത്യാഗ ശീലവും , സാക്ഷാല് ക്രിഷ്ണനാം ഭഗവാന്റെ ധര്‍മ്മരക്ഷോപായവും,\nബുദ്ധന്റെ അഹിംസയും, ശങ്കരാചാര്യരുടെ ബുദ്ധിശക്തിയും രന്തിദേവന്റെ ദയാ വായ്പും\n, ശ്രീഹരിശ്ചന്ദ്രന് തന്റെ സത്യവും, മുഹമ്മദിന് സ്ഥൈര്യവു മൊരാളില് ചേര്‍ന്നൊത്തു കാണണമെങ്കില്\nചെല്ലുവിന് ഭവാന്മാരെന് ഗുരുവിന് നികടത്തില് അല്ലയ്കിലവിടുത്തേ ചരിത്രം വായിക്കുവിന് ”. ഇതാണ്--..വള്ളത്തോള് നാരായണ മേനോന് മഹാത്മാ ഗാന്ധിയേക്കുറിച്ച് എഴുതിയതാണ്.\nഎന്തവാ അപ്പൂപ്പാ ഈ ത്യാഗം എന്നുവച്ചാല്?\nങാ. പറയാം. പ്യാരേ ലാല് എന്നൊരു വ്യവസായി ഉണ്ടായിരുന്നു. ഭൌതികമായ സകല സൌഭാഗ്യങ്ങളും തികഞ്ഞ ഒരാള്. പക്ഷേ അദ്ദേഹത്തിന് ഒരു മനസ്സമാധാനവുമില്ല. രാത്രിയില് ഉറക്കമില്ല. ഇങ്ങനെ എരിപൊരിക്കൊണ്ടു നടക്കുകയാണ്..കാണുന്നവര്‍ക്കോ പ്യാരേലാല് തികച്ചും സന്തുഷ്ടന്. ഇങ്ങനെ നീറി നീറി ഒരു ദിവസം പ്യാരേലാല് ഒരു സന്ന്യാസിയേ കണ്ടു. ഗുരോ-എനിക്കു ഈഭൂമിയിലുള്ള സകല സൌഭാഗ്യങ്ങളുമുണ്ട്. പക്ഷെ എന്റെ മനസ്സ് അസ്വസ്ഥമാണ്. എനിക്കുറങ്ങാന് കഴിയുന്നില്ല. എന്തൊ ഒരു ഭീതി എന്നെ പരിതപിപ്പിക്കുന്നു. അവിടുന്ന് എന്നേ രക്ഷിക്കണം. പ്യാരേലാല് പറഞ്ഞു.\nഗുരുപൂര്‍ണ്ണിമയുടെ അന്ന് ഗംഗാ സ്നാനം ചെയ്താല് മനസ്സിന്റെ ഈ നില മാറി ശാന്തമാകും. സന്ന്യാസി പറഞ്ഞു.\nഅങ്ങ് അതിനെന്നേ സഹായിക്കണം. പ്യാരേലാല് അപേക്ഷിച്ചു.\nശരി നിങ്ങള് വാരണസിയില് ആ ദിവസം എത്തുക. ദേ ഈ മേല് വിലാസത്തില് അന്വേഷിച്ചാല് എന്നേ കാണാം. സന്ന്യാസി പോയി.\nഗുരുപൂര്‍ണ്ണിമ ദിവസം എല്ലാ തയ്യാറെടുപ്പുകളോടും കൂടി പ്യാരേലാല് വാരാണ‍സിയിലെത്തി. സന്ന്യാസിയേ കണ്ടുപിടിച്ചു.\nഗംഗാസ്നാനത്തിന് സമയമായി. സന്ന്യാസി പറഞ്ഞു. വന്നോളൂ. ഏറ്റവും പ്രിയപ്പെട്ട ഒരു സാധനമുപേക്ഷിക്കണം. പറഞ്ഞോളൂ എന്താണ് ദാനം ചെയ്യാന് പോകുന്നത്?\nപ്യാരേലാല് ആലോചിച്ചു. എറ്റവും പ്രിയപ്പെട്ടത് ഭാര്യ. ഉപേക്ഷിക്കാന് പറ്റില്ല. പിന്നെ എന്റെ ആഡംബരക്കാറുകള്-നോ-വ്യവസായ സ്ഥാപനങ്ങള്-ഒട്ടും പറ്റില്ല-കൊട്ടാരസദൃശമായ വീടുകള്--ങാഹ--എസ്റ്റേറ്റുകള്-തീരെ പറ്റില്ല.\nഹേ മോട്ടീലാല്-അദ്ദേഹം സെക്രട്ടറിയേ വിളിച്ചു. സന്ന്യാസിയോടു പറയൂ ഇപ്പോള് എനിക്കേറ്റവും ഇഷ്ടപ്പെട്ടത് ഗംഗാസ്നാനമാണ് അതുപേക്ഷിച്ചിരിക്കുന്നെന്ന്.\nഎന്തൊരു ത്യാഗം! അല്ലേ മക്കളേ? ത്യാ‍ഗം എന്നാല് വഴീക്കെടക്കുന്ന തേങ്ങാ എടുത്തു ഗണപതിക്കടിക്കുകയല്ല. സ്വന്തമായി അദ്ധ്വാനിച്ചുണ്ടാക്കിയത് മനസ്സോടെ അത്യാവശ്യക്കാരന് കൊടുക്കുകയാണ്. പൊയ്ക്കോ. പോയിക്കളിച്ചോ.\nPosted by NRP | | 6:38 AM\nഅപ്പൂപ്പോ അപ്പൂപ്പന് കൊച്ചിലേ ആരാകാനാരുന്നു ആഗ്രഹം? വിദ്യാഭ്യാസം കഴിഞ്ഞ്.\nഎന്താടാ ഇപ്പോള് ഇങ്ങനൊരു ചോദ്യം?\nഅല്ല ആരാകാനാരുന്നു അതു പറ.\nഎനിക്കൊരാനക്കാരനാകാനാരുന്നു ആഗ്രഹം. അന്നൊക്കെ ഉത്സവത്തിന് ആനേകൊണ്ടുവരുമ്പോള് രാത്രിയില് വീട്ടിലേ പുരയിടത്തിലായിരുന്നു കെട്ടുക. ആനേക്കാണുന്ന രസം ഓര്‍ത്ത് ഒരാനക്കാരനാകണമെന്ന് വല്ല്യച്ഛനോട് പറയുകയും വലിയ ചിരിയോടു കൂടി അതു പാസാക്കുകയും ചെയ്തു.\nഅപ്പൂപ്പാ ഇന്നു സാറു പറഞ്ഞു സ്വാമി വിവേകാനന്ദന് കൊച്ചിലേ ഒരു കുതിര വണ്ടിക്കാരനേകണ്ട് അതുപോലാകണമെന്നു പറയുകയും അമ്മ ഗീതോപദേശത്തിന്റെ പടം കാണിച്ച് അതിലേ കുതിരക്കാരന്റെ കൂട്ടായിക്കോളാന് അനുവദിക്കുകയും ചെയ്തെന്ന്. ശരിക്ക് ആരാകുന്നതാ നല്ലത്?\nമക്കളേ ഞാനൊരു കഥ പറയാം. നിങ്ങള് തന്നെ തീരുമാനിച്ചു കൊള്ളൂ. പണ്ടു ഗുരുകുല വിദ്യാഭ്യാസമായിരുന്നല്ലോ. ഒരു ബാച്ചിന്റെ വിദ്യാഭ്യാസം പൂര്‍ത്തിയായപ്പോള് വിദ്യാര്‍ഥികള് ഗുരുദക്ഷിണയുമായി ഗുരുവിന്റെ അടുത്തു ചെന്നു. ഗുരു ദക്ഷിണ സ്വീകരിച്ച ശേഷം നാലു പേരേ വിളിച്ച് നാലു പ്രതിമകള് കൊണ്ടുവരാന് പറഞ്ഞു. ഇരുമ്പിന്റേയും,സ്പോഞ്ജിന്റേയും, കളിമണ്ണിന്റേയും, പഞ്ചസാരയുടേയും. എന്നിട്ട് നാലു ഗ്ലാസ് വെള്ളവും. നാലു പ്രതിമകളും നാലു ഗ്ലാസ് വെള്ളത്തില് മുക്കിച്ചു.\nപിന്നീട് ഒരാളോട് ഇരുമ്പിന്റെ പ്രതിമ എടുക്കാന് പറഞ്ഞു.\nപ്രതിമയ്ക്ക് എന്തു സംഭവിച്ചു? ഒന്നും സംഭവിച്ചില്ല.\nസ്പോഞ്ജിന്റെ എടുത്തപ്പോഴോ? പ്രതിമ വെള്ളം കുടിച്ചു വീര്‍ത്തു.\nകളിമണ്ണിന്റെ എടുക്കാന് ചെന്നപ്പോള് പ്രതിമയില്ല. കലക്കവെള്ളം.\nപഞ്ചസാരപ്രതിമയ്ക്കും അതേ ഗതി .പക്ഷേ വെള്ളത്തിന് നല്ല മധുരം.\nഗുരു ചോദിച്ചു- എന്തു മനസ്സിലായി? ശിഷ്യന്മാര് കണ്ണുമിഴിച്ചു.\nഗുരു പറഞ്ഞു. നിങ്ങളാണ് പ്രതിമകള്-വെള്ളം സമൂഹവും. ഇരുമ്പു പ്രതിമയുടെ കൂട്ട് ഇറങ്ങിയാല് നിങ്ങള്‍ക്കും സമൂഹത്തിനും ഒരു പ്രയോജനവുമില്ല. ഒരു നിര്‍ഗ്ഗുണ പരബ്രഹ്മം. സ്പോഞ്ജാണെങ്കിലോ -സമൂഹത്തില്‍നിന്നും സകലതും അടിച്ചു മാറ്റി വീര്‍ക്കും. സ്വാര്‍ഥമതി. ഇനി കളിമണ്ണാണെങ്കില്-ആളിനേ കാണത്തില്ല- പക്ഷെ സമൂഹംദുഷിപ്പിക്കും. പഞ്ചസാര പ്രതിമയോ? ആളിനേ കാണത്തില്ല. പക്ഷെ അതിന്റെ പ്രഭാവം സമൂഹത്തിന് മധുരം നുകരുന്നതുപോലുള്ള അനുഭവം നല്‍കും. നിങ്ങള്‍ക്ക് ഇതില് ആരാകണമെങ്കിലും ആകാം. ആരാവണമെന്ന് അവനവന് തീരുമാനിക്കുകയും ചെയ്യാം. O. K. GOOD BYE. എന്നു പറഞ്ഞെന്നാ കഥ.\nപക്ഷേ അതു ശരിയായിരിക്കാന് ഇടയില്ല. എന്തെന്നാല് സായിപ്പന്മാര് വന്നത് അതുകഴിഞ്ഞ് വളരെ വര്‍ഷങ്ങള്‍ക്ക് ശേഷമാണ്. അപ്പൂപ്പാ ഞങ്ങള്‍ക്ക് പഞ്ചസാര പ്രതിമ ആയാല് മതി . കുട്ടികളുടെ കോറസ്. ശുഭം.\nPosted by NRP | | 1:36 AM\nഇന്നു ഞങ്ങളുടെ പരീക്ഷേടെ മാര്‍ക്ക് പറഞ്ഞു. ഇവനു കണക്കിനു മാര്‍ക്ക് വളരെ കുറവാ. ഞാന് പറഞ്ഞുകൊടുക്കമെന്നു പറഞ്ഞു. പക്ഷേ അവ്നു വേണ്ടാ. ഒന്നുകില് ഉറങ്ങണം, അല്ലെങ്കില് കളിക്കണം. എത്ര പറഞ്ഞാലും ഒരു പ്രയോജനവുമില്ല. വെളുപ്പിനേ എഴുനേല്‍ക്കണമെന്ന് അപ്പൂപ്പന് അവ്നോടൊന്നു പറയണം.\nവേണ്ടാ മക്കളേ അവന് അതിബുദ്ധി മാനല്ലേ. ലക്ഷണമൊത്ത കല്ലിന്റെ ഗതിയായിരിക്കും അവന് വിധിച്ചിരിക്കുന്നത്.\nഅതെന്താ അപ്പൂപ്പാ ആ കഥ. ങ. പറയാം . കേട്ടോളൂ.\nപണ്ട്-വളരെ വളരെപ്പണ്ട്- അന്ന് കല്ലുകളൊക്കെ സംസാരിക്കും--ഒരു ശില്പി ഇങ്ങനെ സഞ്ചരിക്കുകയായിരുന്നു. കൊത്തു പണിക്കുള്ള ഉളി, ചുറ്റിക മുതലായ സാധനങ്ങള് കൈയ്യിലുണ്ട്. അദ്ദേഹം ഒരുപാടു കല്ലുകള് കൂടിക്കിടക്കുന്ന ഒരു സ്ഥലത്തെത്തി. അദ്ദേഹത്തിനു വളരെ സന്തോഷം തോന്നി. എത്ര കല്ലുകള്. അദ്ദേഹം തിരഞ്ഞ് തിരഞ്ഞ് ഏറ്റവും ലക്ഷണമൊത്ത കല്ലിന്റടുത്തെത്തി. എന്നിട്ട് പറഞ്ഞു.\nഞാന് ഒരു ശില്പിയാണ്. അങ്ങാണ് ഈ കൂട്ടത്തില് വച്ച്, ഏറ്റവും ശ്രേഷ്ടന് . ഞാന് ഒരു വിഗ്രഹം ഉണ്ടാക്കിക്കോട്ടേ? ശില്പിയുടെ കൈയ്യിലിരുന്ന ഉളിയും മറ്റായുധങ്ങളും കണ്ട് ഭയപ്പെട്ട കല്ല് ചോദിച്ചു. ഈ സധനങ്ങളൊക്കെ എന്താണ്?\nഇതുകൊണ്ടാണ് എന്റെ പണി. ശില്പി പറഞ്ഞു.\nവേദനിക്കുമോ? കല്ലിനു സംശയം.\nഎങ്കില് വേണ്ടാ. എനിക്കു അല്പം പോലും വേദന സഹിക്കാന് വയ്യാ.\nശില്പി വള്രെയൊക്കെ പറഞ്ഞു നോക്കിയെങ്കിലും കല്ലു സമ്മതിച്ചില്ല. അവസാനം നിരാശനായ ശില്പി, അത്ര നല്ലതല്ലാത്ത മറ്റൊരു കല്ല്ലിനേ സമീപിച്ചു. ആദ്യം ഒന്നു മടിച്ചെങ്കിലും പിന്നെ അതു സമ്മതിച്ചു. ശില്പി അതില് ഒരു അതിമനോഹരമായ ഗണപതി വിഗ്രഹം കൊത്തി. അദ്ദേഹം പുതിയ സ്ഥലങ്ങള് തേടി പോകുകയും ചെയ്തു.\nകാലം കടന്നു പോയി. ഒരിക്കല് ഒരു വഴിപോക്കന് അതുവഴി വന്നു. കല്ലുകള്‍ക്കിടയില് അതാ ഒരു ഗണപതി വിഗ്രഹം!\nഅയാളാ നാട്ടില് നടന്ന് പറഞ്ഞു. ഒരു സ്വയംഭൂവായ ഗണപതി വി്ഗ്രഹം ! നാട്ടുകാര് എത്തി. കാര്യം ശരിയാണ്. സ്ത്രീകള് പൂജാസാധനങ്ങളുമായി എത്തി. കാട്ടുതീ പോലെ വാര്‍ത്ത പരന്നു. ആളും അര്‍ഥവും ഒഴുകി. അചിരേണ അതൊരു ഗണപതി അമ്പലമായി പ്രസിദ്ധമായി.\nഒരുദിവസം ഒരു ഭക്തന് ഗണപതിക്കടിക്കാനായി ഒരു നാളികേരം കൊണ്ടുവന്നു. അവിടെ വച്ചിട്ടുപൊയ്ക്കൊള്ളാന് ഭാരവാഹികള് പറഞ്ഞു. പക്ഷേ ഭക്തന് തനിക്കുതന്നെ അത് ഉടയ്ക്കണം. ഭാരവാഹികള് അതിനു പറ്റിയ കല്ലന്വേഷിച്ചു.\nദാ-കിടക്കുന്നു ലക്ഷണമൊത്ത കല്ല്. എല്ലാവരുംകൂടി അതു പി്ടിച്ചെടുത്ത് അമ്പലത്തിന്റെ മുന്‍പില് കൊണ്ടിട്ടു. കല്ലിന്റെ പ്രതിഷേധമൊന്നും വിലപ്പോയില്ല. അതാ തേങ്ങ ഒറ്റയടി. കല്ലു പുളഞ്ഞു. എന്തു ഫലം? ഇന്നും കിടന്നു തേങ്ങയേറ് മേടിക്കുന്നു.\nമറ്റേക്കല്ലോ! പാലഭിഷേകം, കരിക്കഭിഷേകം, മോദകംവഴിപാട് എന്നുവേണ്ടാ സുഖ സമ്പൂര്‍ണ്ണം.\nകാര്യമെന്താ? കുറച്ചു ബുദ്ധിമുട്ട് സഹിക്കാന് തയ്യാറായി.\nനീ ബുദ്ധിമുട്ട് സഹിക്കണ്ടാമോനേ. സുഖമായിട്ടുറങ്ങുകയോ, കളിക്കുകയോ എതെങ്കിലും ചെയ്തോ.\nPosted by NRP | | 5:35 PM\nപപ്പുവിനൊരു കഴുതയുണ്ട്. അത് അവന്റെ എല്ലാ ജോലിയും ആത്മാര്‍ഥതയോടെ ചെയ്യും.\n‘എന്തവാ അപ്പൂപ്പാ ഇത്? കഴുതയ്ക്കാത്മാവുണ്ടോ? അടി കൊണ്ടോണ്ടു പണിചെയ്യുമെന്നല്ലാതെ?’\n‘ശരിയാ മക്കളെ. നിങ്ങടെകൂട്ട്. വടി എ‍ടുക്കുമെന്നുറപ്പായാലല്ലാതെ നിങ്ങളെന്തെങ്കിലും ചെയ്യുമോ? നിങ്ങടെ വല്ല്യമ്മാവന് പറയും-\n“പറഞ്ഞാ കേള്‍ക്കുന്നവനേ കണ്ടാല് കുളിക്കണമെന്ന്.” അതല്ലേ നിങ്ങള്!\nഅപ്പോ ഞങ്ങള് പറഞ്ഞാല് കേള്‍ക്കണ്ടാന്നാണോ?\n‘ അല്ലടാ പറഞ്ഞാലേ ഒരുകാര്യം ചെയ്യത്തൊള്ളു. രാവിലേ എഴുനേല്‍ക്കാന് പറഞ്ഞാല് നൂറു തടസ്സങ്ങള് പറഞ്ഞ് വടി എടുക്കുമെന്നാകുമ്പോള് പതുക്കെ എഴുനേല്‍ക്കും. എന്നിട്ടവിടിരിക്കും. പോയി പല്ലുതേയ്ക്കെടാ എന്നുപറഞ്ഞാല് പല്ലുതേയ്ക്കും പിന്നെ.........’\n‘വേണ്ടാ അപ്പൂപ്പന് കഥ പറഞ്ഞാല് മതി.’\n‘എന്നാല് കേട്ടോ, ഒരു ദിവസം കഴുതയ്ക്കൊരു സുഖക്കേട്. കിടന്നിടത്തു നിന്ന് എഴുനേല്‍ക്കത്തില്ല. മൂക്കീന്നും വായീന്നും വെള്ളമൊഴുകിക്കൊണ്ടിരിക്കുന്നു. പപ്പുവിന് ഭയങ്കര വിഷമം. അവന് കഴുതയുടെ അടുത്തിരുന്ന് അതിനോട് എന്തൊക്കെയോ പറയുന്നു.\nഅപ്പോള് അടുത്ത വീട്ടിലേ നാണു അങ്ങോട്ട് വന്നു.\n‘എന്താ പപ്പു എന്തു പറ്റി?’\nഓ എന്തുപറയാനാ എന്റിഷ്ടാ. ഈകഴുതയ്ക്കുവയ്യാ.\nഅങ്ങേലേ ഗോപാലന്റെ കഴുതയ്ക്കുമിതുപോലൊരസുഖമായിരുന്നു. നീ അവനോടന്നു ചോദിക്ക് എന്തവാ കൊടുത്തതെന്ന്.’ നാണു പറഞ്ഞു.\nപപ്പു ഓടി ഗോപാലന്റെ അടുത്തു ചെന്നു. ‘നിന്റെ കഴുതയ്ക്ക് വയ്യാണ്ടുവന്നപ്പോള് നീ എന്താ അതിനു കൊടുത്തത് ഗോപാലാ?’\n‘ഞാനതിന് മണ്ണെണ്ണ കൊടുത്തു.’\nകേട്ടതു പാതി കേള്‍ക്കാത്തതു പാതി പപ്പു ഓടി. വീ്ട്ടീല് വന്ന് കുറേ മണ്ണെണ്ണ എടുത്ത് കഴുതയ്ക്കു കൊടുത്തു. അതുള്ളില് ചെന്നപ്പോള് തന്നെ കഴുത ചത്തു പോവുകയും ചെയ്തു.\n‘അയ്യോ ഈ ഗോപാലന് എന്ത്പണിയാ പറ്റിച്ചെ അല്ലേ അപ്പൂപ്പാ?\nഅതെ അതുതന്നൊന്നറിയണമെന്നു വിചാരിച്ച് പപ്പു വീണ്ടും ഗോപാലന്റെ അടുത്തുചെന്നു.\n‘ഗോപാലാ മണ്ണെണ്ണ കൊടുത്തപ്പോള് എന്റെ കഴുത ചത്തു പോയി.’\n‘എന്റെ കഴുതയും ചത്തുപോയി!’ ഗോപാലന് പറഞ്ഞു.\n‘എടാമഹാപാപീ എന്നിട്ടുനീ അതെന്നോടു പറഞ്ഞില്ലല്ലൊ!’\n‘അതെങ്ങനാ കേട്ടതു പാതി കേള്‍ക്കാത്തതു പാ‍തി നീ ഓടിക്കളഞ്ഞില്ലേ? ഞാനെന്തു ചെയ്യാനാ!\nഅപ്പോ ശരിക്കും ആരാ കഴുത, മക്കളേ?\nPosted by NRP | | 4:11 AM\n‘അപ്പൂപ്പാ, അപ്പൂപ്പോ..... എവിടാ? വന്നേ ഒരു സന്തോഷ വാര്‍ത്ത!’\n‘എന്താ മക്കളെ നാളെ സമരമാണോ?അതോ വല്ല നേതാക്കളും ചത്തോ സ്കൂളിനവധി തരാന് ? എന്താ ഇത്ര ആവേശം?’\n‘ഓ അതൊന്നുമല്ലപ്പൂപ്പാ, അപ്പൂപ്പന് ചെറുപ്പമാകാന് ഒരു മരുന്നുണ്ട്. അറിയാമോ? ച്യവനന് എന്നൊരു മഹര്‍ഷി\nകണ്ടു പിടിച്ചതാ. വയസ്സായിരുന്ന അദ്ദേഹം ആമരുന്നു കഴിച്ച് സുന്ദരനായി പോലും!\n‘കൊള്ളാമല്ലൊ മക്കളേ, എവിടെ കിട്ടും ആ മരുന്ന്?’\n‘അതോ എല്ലാ ആയുര്‍വേദ മരുന്നു കടയിലും കിട്ടും. ച്യവനപ്രാശമെന്നാ പേര്. ഒത്തിരി കമ്പനികള് ഉണ്ടാക്കുന്നുണ്ട്. കാശു താ. ഇപ്പത്തന്നെ മേടിച്ചോണ്ടുവരാം.’\n‘അയ്യോടാ മക്കളേ നിങ്ങള്‍കരിങ്കുരങ്ങു രസായനം എന്നു കേട്ടിട്ടുണ്ടോ?’\n‘പിന്നില്ലിയോ കരിങ്കുരങ്ങിരിക്കുന്ന, കാടു ചുറ്റിയോടിവന്ന, കാറ്റു കൊണ്ട ലേഹ്യമല്ലേ? ഞങ്ങള്‍ക്കറിയാം. പിന്നേ ഈ ച്യവനപ്രാശത്തിന്റെ കാര്യം പരഞ്ഞപ്പോള് എന്താ ഒരു കരിങ്കുരങ്ങു രസായനം?’\n‘അതു പിന്നെ പറയാം ഈ കരിങ്കുരങ്ങു രസായനത്തിന്റെ കഥ അറിയാമോ, കേട്ടോളൂ. ദുര്‍വാസാവെന്ന ഒരു മഹര്‍ഷിയേക്കുറിച്ച് കേട്ടിട്ടില്ലേ? അദ്ദേഹത്തിന്റെ കഥകള് കേട്ടാല് പുള്ളിയുടെ പണി തപസ്സു ചെയ്യുകയും\nശപിക്കുകയും ആണെന്ന് തോന്നും. ഏതാണ്ട് അങ്ങനെ തന്നെയാണു താനും. ശിവന്റെ കോപം\nഉടലെടുത്ത ആളല്ലേ? തപസ്സുചെയ്തിട്ട് പോകുന്നവഴി ഇഷ്ടമില്ലാത്തത് എന്തെങ്കിലും കാണുകയും\nശപിക്കുകയും ചെയ്യും. അതോടെ തപസ്സിന്റെ ഫലവും പോകും. വീണ്ടും തപസ്സ്. ഇതാണ് പരിപാടി.\nഒരുദിവസം പതിവുപോലെ അദ്ദേഹം തപസ്സുകഴിഞ്ഞു പോകുമ്പോള് കാട്ടിലേ മരത്തിന്റെ മുകളിലിരുന്ന രണ്ടു പാവം കരിങ്കുരങ്ങുകള് മൂത്രമൊഴിച്ചത്, അദ്ദേഹത്തിന്റെ തലയില് വീണു. പോരേ\nപൂരം. മഹര്‍ഷി മുകളിലേക്കു നോക്കുന്നു-കരിങ്കുരങ്ങുകളേ കാണുന്നു-ശപിക്കുന്നു. എന്താ ശാപം?\n“ മേദസ്സില്ലാത്ത മനുഷ്യര് നിങ്ങളെപ്പിടിച്ച് രസായനം ഉണ്ടാക്കി കഴിക്കട്ടെ.“\nവൈദ്യന്മാര് കരിങ്കുരങ്ങുകള്‍ക്കുവേണ്ടി പരക്കം പാച്ചില്‍തുടങ്ങി. കാടായ കാട്ടിലുള്ള കരിങ്കുരങ്ങു\nകളേയെല്ലാം പിടിച്ചു; അതിനേകിട്ടതെ വന്നപ്പോള് വെളുങ്കുരങ്ങുകളേയും ചെങ്കുരങ്ങുകളേയും പിടിച്ച്\nകറുത്ത ചായം പൂശി; അതും തീര്‍ന്നപ്പോള് കണ്ട ജന്തുക്കളേപ്പിടിച്ച് കരിങ്കുരങ്ങെന്നെഴുതി കൊടുത്തു\n‘എന്തോന്നാ അപ്പൂപ്പാ ഈ പറയുന്നത്. ഇതു വല്ലോം നടക്കുന്ന കാര്യമാണോ?’\nഞാനും വിചാരിച്ചു ഇതൊക്കെ കള്ളക്കഥയാണെന്ന്. പക്ഷേ ഇപ്പോള് എനിക്കു വിശ്വാസമായി.\nഅതെങ്ങനെ? പറയാം. ഇപ്പോള് നിങ്ങള് കുറേ പനിയേക്കുറിചു കേള്‍ക്കുന്നില്ലേ? അതു കേട്ടപ്പോഴാണ് അപ്പൂപ്പന്റെ തലയ്ക്ക് വെളിവു വീണത്. ഡെങ്കിപ്പനി, പക്ഷിപ്പനി, പന്നിപ്പനി ഇങ്ങനെ\nപനികള്‍ക്ക് പേരിടുന്നതിന്റെ ഗുട്ടന്‍സ് നിങ്ങള്‍ക്ക് പിടികിട്ടിയോ?\nഇല്ലേ? കഷ്ടം! എടാ മണ്ടന്മാരേ, ഈവക പുതിയ പനികള്‍ക്കൊന്നും മരുന്നില്ല. ഇല്ലാത്തസുഖക്കേടിനു വല്ലോരും മരുന്നൊണ്ടാക്കി വയ്ക്കുമോ? പുതിയ സുഖക്കേടിനുള്ള മരുന്നെന്നു പറഞ്ഞ് പേരെഴുതി എന്തു കൊടുത്താലും മതി. അതിബുദ്ധിമാന്മാരായ നമ്മുടെ നാട്ടുകാര് മേടിച്ചു കഴിച്ചോളും!\nങാ അതുപോട്ടെ. അങ്ങനെ കുരങ്ങുകളുടെ വംശനാശം സംഭവിക്കാന് പോകുന്നെന്നു ഭയന്ന്, ബാക്കിയുള്ളവരെല്ലാം കൂടി ഗന്ധമാദനത്തില് ചെന്നു.\n‘എടാ അവിടല്ലിയോ നമ്മുടെ ഹനുമാന് ഇരിക്കുന്നത്! ഹനുമാനോട് പരാതി പറഞ്ഞപ്പോള് അദ്ദേഹം അവരേയും കൂട്ടി ദുര്‍വാസാവു മഹര്‍ഷിയുടെ അടുത്തു ചെന്ന് സങ്കടം ബോധിപ്പിച്ചു. അദ്ദേഹത്തിന്റെ ശാപത്തെ ദുരുപയോഗംചെയ്ത കഥയെല്ലാമറിഞ്ഞ് അദ്ദേഹം ശാപമോക്ഷം കൊടുത്തു. “കരിങ്കുരങ്ങു രസായനം എന്തായാലും കാണും. പക്ഷേ ഇനി മുതല് നിങ്ങളുടെ ശരീരം ഉപയോഗിക്കുകയില്ല. പേരുമാത്രമേ എടുക്കൂ. സമാധാനമായി പൊ\nയ്ക്കോളൂ” എന്ന്. ഇതാണ് കഥ.\n‘അപ്പൂപ്പന് ഇതൊക്കെ ആരു പറഞ്ഞു തന്നു?\n‘അത് പരമ രഹസ്യമാണ്. പിന്നെ എന്റെ കൊച്ചുമക്കളായതു കൊണ്ട് ഒരു കാര്യം പറഞ്ഞു തരാം. പനി എന്നു പറഞ്ഞാല് രക്തത്തില് വിഷം -അലോപ്പതിക്കാരുടെ ഭാഷയില് ടോക്സിന് -കലരുന്നതു കൊണ്ടാണ് ഉണ്ടാകുന്നത്. അതൊരു രോഗ ലക്ഷണം മാത്രമാണ്. വില്ല്വാദി ഗുളിക ജീരകവെള്ളത്തില് ചാലിച്ച് ആഴചയില് ഒരിക്കല്-- സുഖക്കേട് പടര്‍ന്നു കൊണ്ടിരിക്കുമ്പോഴാണേ,-- കഴിച്ചാല് പ്രിവന്റീവായും, ദിവസവും\nരണ്ടുനേരം ഒരാഴ്ച കഴിച്ചാല് വന്ന രോഗവും സാധാരണ മാറാറുണ്ട്. ഇതു കേട്ടുകൊണ്ട് ആരേയും\nചികിത്സിക്കാന് നടക്കണ്ടാ. സ്വന്തമായി ചെയ്താല് മതി.\nപിന്നെ സഞ്ജയന്റെ പാറപ്പുറത്തുനിന്നു കിട്ടിയ തോന്ന്യാസ പുരാണത്തിന്റെ പതിമൂന്നാമദ്ധ്യായത്തില് പറഞ്ഞിട്ടുണ്ട് കലിയുടെ അവസാനത്തില് മള്‍ട്ടി നാഷണല് കമ്പനികള് ഒരു രോഗത്തിന് പല പേരിടുമെന്നും, ഒരു മരുന്ന്\nപല പേരില് ഈരോഗങ്ങള്‍ക്ക് മരുന്നായി കൊടുത്ത് ആള്‍ക്കാരേ പറ്റിക്കുമെന്നും. അതുകൊണ്ട്\nനമ്മള് അത്ഭുതപ്പെടെണ്ടാ. നമ്മള് സൂക്ഷിച്ചാല് മതി.’\n‘ശരി അപ്പൂപ്പാ ശരി. ഇനി കാശുതാ. ച്യവനപ്രാശം വാങ്ങിക്കട്ടെ‘\n‘എന്റെ പൊന്നുമക്കളേ, ഞാന് വെറുതെ വായിട്ടലച്ചല്ലോ. എടാ ച്യവനപ്രാശം\nഉണ്ടാക്കാന് വേണ്ട പ്രധാന സാധനം നെല്ലിക്കായാണ്. ഇന്ന് നമ്മുടെ മരുന്നു കമ്പനികള് ഉണ്ടാ\nക്കുന്ന ച്യവനപ്രാശം മുഴുവന് നെല്ലിക്കാ ചേര്‍ത്തുണ്ടാക്കണമെങ്കില് ഈലോകത്തിലുള്ള മുഴുവന്\nനെല്ലിക്ക കൊണ്ടും നടക്കില്ല. അപ്പോ നമ്മുടെ കരിങ്കുരങ്ങു രസായനത്തിന്റെ ഗതി ച്യവനപ്രാശ\nത്തിനും വന്നു കാണത്തില്ലേ? വെറുതേ ഓമക്കായും, കടച്ചക്കയും( പൈനാപ്പിള്)\nമറ്റും ചേര്‍ത്തുണ്ടാക്കുന്ന ഈ സാധനം കഴിക്കണോ? പോ ,പോയിക്കളിക്ക്.\nPosted by NRP | | 5:25 PM\n‘അപ്പൂപ്പാ ഇന്നു പുതിയ ഒരാളു കൂടി ഉണ്ട്. കഥ കേള്‍ക്കാന് വന്നതാ. അവന് പാക്കനാരുടെ ഒരു കഥ കേള്‍ക്കണമെന്ന്.’\n‘അതു ശരി, അപ്പോ നിങ്ങള്‍ക്ക് കേള്‍ക്കണ്ടാ. അല്ലേ?\n‘കൊള്ളാം പിന്നെ ഞങ്ങള്‍ക്ക് കേള്‍ക്കണ്ടായോ? അത് കൊള്ളാം.’\n‘എന്നാല് കേട്ടോളൂ. ആരൊക്കെയാണ് പറച്ചി പെറ്റ പന്തിരു മക്കളെന്ന് അറിയാമോ? അതോര്‍ത്തു വയ്ക്കാന് ഒരു ശ്ലോകമുണ്ട്. ഇതാ\n“മേളത്തോളഗ്നിഹോത്രീ റജകനുളിയന്നൂര്‍ത്തച്ചനും പിന്നെ വള്ളോന് ,\nവായില്ലാക്കുന്നിലപ്പന് വടുതല മരുവും നായര് കാരക്കല് മാതാ,\nചെമ്മേകേളുപ്പുകൂറ്റന് , പെരിയ തിരുവരങ്കത്തെഴും പാണനാരും,\nനേരേ നാരായണ ഭ്രാന്തനു മുടനകവൂര്‍ചാത്തനും പാക്കനാരും.” ഇതാണ് ആ ശ്ലോകം. കാണാതെ പഠിച്ചു വച്ചോണം. ശരി പാക്കനാരുടെ തൊഴിലറിയാമോ?’\nകുട്ടയും മുറവും മറ്റും ഉണ്ടാക്കി വിറ്റാണ് അവര് കാലക്ഷേപം കഴിക്കുന്നത്. ഒരു ദിവസം പത്തു മുറവും ഉണ്ടാക്കി ഭാര്യയുമായി പാക്കനാര് ഇറങ്ങി. ഒരു വലിയ വീട്ടില് ചെന്നു.\nഅന്നത്തെ കാലം അറിയാമല്ലോ. തീണ്ടലും തൊടീലും ഉള്ള കാലമാണ്. ഇന്നു നിങ്ങള്‍ക്കതൊന്നും പറഞ്ഞാല് കൂടി മനസ്സിലാകത്തില്ല. ജോലിസംബന്ധമായി തിരിച്ചിരുന്ന ജാതി വ്യവസ്ഥയേ സ്വന്തം കാര്യ സാദ്ധ്യത്തിനായി മേലാളര് കീഴാളര് എന്നാക്കി വ്യാഖ്യാനിച്ച് സവര്‍ണ്ണര് മേധാവിത്വം സ്ഥാപിച്ചു.ഈ കീഴാളരെന്ന സമൂഹം, അടിച്ചമര്‍ത്തലില് പെട്ട് ഒരുപാടു കാലം കടന്നുപോയി. അന്നവര്‍ക്ക് സവര്‍ണ്ണരെന്നരിയപ്പെടുന്നവരുടെ വീട്ടിനടുത്തെങ്ങും ചെന്നുകൂടാ..അങ്ങു ദൂരെ നിന്നു വിളിക്കണം.\nതമ്പ്രാട്ടിയേ-തമ്പ്രാട്ടിയേ- അട്യന് മുറം കൊണ്ടു വന്നിട്ടുണ്ടേ. എന്ന്. ഇവിടെയും പാക്കനാര് അതുപോലെ വിളിച്ചു. തമ്പ്രാട്ടി വീട്ടില് നിന്ന് വിളിച്ചു പറഞ്ഞു.\nഅവിടെ വെച്ചേച്ച് മാറി നില്ല് നോക്കട്ടെ. പാക്കനാര് മാറിനിന്നു തമ്പ്രാട്ടി വന്നപ്പോള് പരഞ്ഞു. ദേ തമ്പ്രാട്ടി ഒന്‍പതു മുറമുണ്ട്.. നോക്കിയാട്ടെ. തമ്പ്രാട്ടി മുറവും എടുത്തു കൊണ്ട് പോയി.\nഈ അപ്പൂപ്പനു മഹാ മറവിയാ! മുമ്പേ പറഞ്ഞു പത്തു മുറമെന്ന്. ഇപ്പം പറെന്നു ഒന്‍പതെന്ന്. ഏതാ ശരി?\nപെടെക്കാതെ മക്കളേ . കേള്‍ക്ക്. തമ്പ്രാട്ടി മുറവുമായി തിരിച്ചു വന്നു. എന്നിട്ടു പറഞ്ഞു. പാക്കനാരേ ഇപ്പം മുറമൊന്നും വേണ്ടാ. അടുത്ത മാസം കൊണ്ടുവാ. അവര് മുറവും കൊണ്ട് അടുത്ത വീട്ടില് പോകുമ്പോള് ഭാര്യാചോദിച്ചു--നിങ്ങളെന്താ മനുഷ്യാ ഒന്‍പതു മുറമെന്നു പറഞ്ഞത്..\nപാക്കനാര്:- “ അവര് കുടം വല്ലതുംവാങ്ങിയോ‍്.”?\nപാക്കനാര്:- ഇപ്പോള് ഇതെത്ര മുറം ഉണ്ട്? ഒന്‍പത്. നമുക്കീ നാട്ടില് എത്ര സത്യസന്ധരുണ്ടെന്ന് നോക്കാം.\nഅവര് വേറേ എട്ടുവീട്ടില് കൂടി പോയി മുറത്തിന്റെ എണ്ണമ്മുന്‍പിലത്തേപ്പോലെ ഓരോന്നു കുറച്ചു പറയുകയും, വീട്ടുകാര് അവരെപ്പറ്റിച്ചെന്നു വിചാരിച്ച് ഓരോമുറം അടിച്ചുമാറ്റുകയും ചെയ്തു. അവസാനത്തേ മുറമൊരു വീട്ടില് കൊടുത്ത് അവിടെനിന്നും കിട്ടിയ അരിയുമായി വീട്ടിലേക്കു പോകുമ്പോള് വഴിയിലുള്ള ആല്‍ത്തറയില് ഒരു കുടം ഇരിക്കുന്നതു കണ്ടു. പെണ്ണുങ്ങള്‍ക്ക് സധാരണ ആകാംക്ഷ കൂടുതലാണല്ലോ!\nപാക്കനാരുടെ ഭാര്യ ഓടിച്ചെന്ന് അത് തുറന്നുനോക്കി. എന്താനെന്നാ നിങ്ങള് വിചാരിക്കുന്നത്.\nഎന്തവാ അപ്പൂപ്പാ. എന്തായിരുന്നു ആ കുടത്തില്..\nഓ ഒന്നെളൂപ്പം പറയപ്പൂപ്പാ.\nനിറച്ച് സ്വര്‍ണ്ണനാണ്യം. പാക്കനാരുടെ ഭാര്യയുടെ കണ്ണു തള്ളിപ്പോയി! ദേ ഇതുനറച്ചു സ്വര്‍ണ്ണം! നമ്മളേ തമ്പ്രാക്കന്മാരു പറ്റിച്ചതിന് ദൈവം കാട്ടിതന്നതാ.\nഅയ്യോ! ഓടിക്കോ. ആളേക്കൊല്ലിയാണതില്! ഓടിക്കോ എന്നും പറഞ്ഞ് പാക്കനാര് ഓടിത്തുടങ്ങി. ഒന്നും മനസ്സിലാകാതെ ഭാര്യ പുറകേ.\nഎന്താ അപ്പൂപ്പാ എന്താ സംഭവിച്ചത്?\nപറയാം മക്കളേ പറയാം.\nഅവരോടിച്ചെന്ന് ഒരു കുറ്റിക്കാട്ടിനടുത്തെത്തി. പാക്കനാര് പറഞ്ഞു. ഇവിടിരി. ദാ രണ്ടുപേരു വരുന്നു. നമുക്കുനോക്കാം.\nരണ്ടുപേരുവന്ന് ആ ആല്‍ത്തറയില് ഇരുന്നു.\nഒരാള്;- എന്തവാടോ ഈ കുടത്തില്. ആരുടെയാണിത്.\nമറ്റേയള്;- ആ. ആര്‍ക്കറിയാം.\nഅദ്യത്തേയള്;- നമുക്കു നോക്കാം. ഇവിടിരിക്ക്\nകുറച്ചു നേരം അവര് അവിടെ ഇരുന്നു. ആരും വന്നില്ലെങ്കില് കുടം അടിച്ചു മാറ്റാമെന്ന് രണ്ടു പേരും കൂടി തീരുമാനിച്ചു\nസാവധാനത്തില് ഒരാള് കുടം തുറന്നു. മറ്റേയാള് ചുറ്റും നോക്കി നില്‍ക്കുകയാണ്- ആരെങ്കിലും വരുന്നോന്നുനോക്കി.\nഅവരു പാക്കനാരേക്കണ്ടില്ലേ അപ്പൂപ്പാ?\nഇല്ലമക്കളേ അവര് കുറ്റിക്കാട്ടിന്റെ മറവിലല്ലേ? കുടം തുറന്നവന് ഒന്നുഞ്ഞെട്ടിപുറകോട്ടുമാറി.\n‘എന്താ?’ മറ്റവന് ചോദിച്ചു. ‘ദേ നോക്കിയേ മുഴുവന് സ്വര്‍ണ്ണം!’\nനമുക്കു ജീവിതകാലത്തേക്ക് ഇനി കക്കാനും പിടിച്ചു പറിക്കാനും പോകണ്ടാ.\nകുറേ നേരം കൂടെ അവര് അവിടെ ഇരുന്നു. കുടത്തിന്റെ ഉടമസ്ഥന് വരുന്നോന്ന് അറിയണമല്ലോ. അപ്പോള് ഒരുത്തന്‍പറഞ്ഞു.വല്ലാത്തദാഹം.ഇവിടെങ്ങാനുംകുറച്ചുവേള്ളംകിട്ടാന്‍വഴിയുണ്ടോ? ഇവിടടുത്തൊരരുവിയുണ്ട്. മറ്റേയാള് പറഞ്ഞു.\nഎന്നാല് ഞാന് പോയി വെള്ളവും കുടിച്ച് നിനക്കു വേണ്ടതും കൊണ്ടുവരാം.\nനീ ഇതു നോക്കിക്കോണേ എന്നു പറഞ്ഞ് അവന് വെള്ളമെടുക്കാന് പോയി. അപ്പോള് മറ്റവന് വിചാരിച്ചു. ഇവനേ അങ്ങു തട്ടിയാല് ഈകുടം എന്റെ സ്വന്തം. വെറുതേ എന്തിനാ ഇതു വീതം വയ്ക്കുന്നത്. ഇതും വിചാരിച്ച് അവന് ഒരു വലിയ വടി കണ്ടു പിടിച്ച് കുടം കാണാവുന്ന ഒരു സ്ഥലത്ത് ഒളിച്ചിരുന്നു.\nമറ്റവനോ? ഈവെള്ളത്തില് കുറച്ചു വിഷം കലക്കിയാല് അതു കുടിച്ച് അവന് സിദ്ധി കൂടും. പിന്നെ കുടം എനിക്കുമാത്രം, എന്നു വിചാരിച്ച് അവന് ഏതോ വിഷക്കായ പറിച്ച് വെള്ളത്തില് അരച്ചു ചേര്‍ത്തു. വെള്ളവുമായി വന്നപ്പോള് കൂട്ടുകാരനേ കാണാനില്ല. അവന് വല്ല മൂത്രമൊഴിക്കാനോ മറ്റോ പോയിരിക്കാമെന്നു കരുതി അവന് ആ ആല്‍ത്തറയില് ഇരുന്ന്, താന് ആ സ്വര്‍ണ്ണം കൊണ്ട് എന്തൊക്കെയാണ് ചെയ്യേണ്ടതെന്ന് ചിന്തിച്ചിരിക്കുമ്പോള് മറ്റവന് പതുങ്ങി പുറകില് കൂടി വന്നതറിഞ്ഞില്ല. അവന് പിന്നിലൂടെ വരുകയും ഉച്ചി നോക്കി വടികൊണ്ട് ഒന്നു കൊടുക്കുകയും ചെയ്തു. തലപൊട്ടി അവന് അപ്പഴേ ചത്തു. മറ്റവന് മൊത്തം സ്വര്‍ണ്ണം കിട്ടിയ സന്തോഷത്തോടെ സ്വസ്ഥമായിരുന്ന്-ഹൊ . ഇനി ഇച്ചിര വെള്ളം കുടിക്കാം, എന്നുവിചാരിച്ച് കൊണ്ടുവച്ച വെള്ളം മൊത്തം കുടിച്ചു. അല്പം ദുസ്വാദു തോന്നിയത് അരുവിയിലേ വെള്ളത്തിന്റെ യാണെന്ന് വിചാരിച്ചു. കുറച്ചുകഴിഞ്ഞപ്പോള്‍ഒരുമയക്കം.അതുകൂട്ക്കൂടിവരുന്നു. അവന് പറ്റിച്ചല്ലോ എന്നു വിചാരിച്ചപ്പോഴേക്കും ആള് പരലോകത്തെത്തി.\nപാക്കനാരും ഭാര്യയും പതുക്കെ വെളിയില് വന്നു. പാക്കനാര് ഭാര്യയോട് പറഞ്ഞു. പാവങ്ങള്. ഈ ആളേക്കൊല്ലിയുടെ കൈയില് പെട്ടു പോയി.\n‘എന്നാല് ചെല്ലു മക്കളെ.’\nPosted by NRP | | 3:58 AM\n' ഇവിടൊണ്ടെടാ പിള്ളാരേ. ഇന്നെന്താനേരത്തേ? പള്ളിക്കൂടം ഇല്ലിയോ?’\n‘ഇല്ലപ്പൂപ്പാ. എന്തവാ ഈ കരിദിനമെന്നു വെച്ചാല്?’\n‘പറയാം. നിങ്ങള് ഉറുമ്പു പൊടി എന്നു കേട്ടിട്ടുണ്ടോ?’\n‘ഉണ്ടല്ലോ, ഒരു കൂടിനകത്ത് അരിപ്പൊടി പോലൊരു സാധനം.’\n‘അതേ, ആ കൂടിന്റെ പുറത്തെഴുതിയിരിക്കുന്നതെന്താ?’\n‘ബി. എച്ച്.. സി, അതേ ഈ കരിദിനം എന്താണെന്നു ചോദിച്ചാലുടനേ ഉറുമ്പു പൊടി, എന്തവാ അപ്പൂപ്പാ തമാശയാണോ?’\n‘പെടെയ്ക്കാതെ പിള്ളാരേ. അതാ പറഞ്ഞുവരുന്നത്. ഡി. ഡി. റ്റി. എന്നൊരു വിഷം വേഷം മാറി വന്നതാ ഈ ബി. എച്ച്.. സി. അറിയാമോ? അതു പോലെ ബന്ത് എന്നൊരു സാധനം പൂതന ലളിത ആയതുപോലെ വേഷം മാറി വന്നതാ നമ്മടെ ഹര്‍ത്താല് . ഈ ഹര്‍ത്താല് വീണ്ടും വേഷം മാറിയതാ ഈ കരിദിനം. ഇപ്പം തിരിഞ്ഞോ?’\n‘ങാ. മനസ്സിലായി. അതു പോട്ടെ . ഇപ്പം ഞങ്ങള് വന്നത് ഇന്നലെ പറയാമെന്നു പറഞ്ഞ ആ കാര്യം കേള്‍ക്കാനാ.’\n‘ശരി ശരി.കേട്ടോളൂ. മഹാഭാരത യുദ്ധം കഴിഞ്ഞ് വിജയശ്രീലാളിതരായ പാണ്ഡവന്മാര് ഒരു യാഗം കഴിച്ചു. യാഗാവസാനത്തില്, ബ്രാഹ്മണര്‍ക്ക് ദക്ഷിണ കൊടുത്ത് ക്ഷീണിതനായ യുധിഷ്ടിരന് ഒന്നു വിശ്രമിക്കാമെന്നു കരുതി അകത്തേക്കു പോയി. അപ്പോഴതാ ഒരാള് ഓടിക്കിതച്ച് വരുന്നു. ഭീമസേനന് ചെന്നു വിവരമറിയിച്ചു.\n‘നാളെ വരാന് പറയൂ.’ യുധിഷ്ഠിരന് പറഞ്ഞു.\nഭീമസേനന് പോയി. ഏതാണ്ട് രണ്ടു മണിക്കൂറ് കഴിഞ്ഞു കാണും, അതാ ഒരുവലിയ ആരവം!! അര്‍ജ്ജുനന് ചെന്നന്വേഷിച്ചു. ഒരു വലിയ ജാഥ! ഭീമസേനന്റെ നേതൃത്വത്തില് വലിയ ഘോഷ യാത്ര!\nഭീമന് :- അറിഞ്ഞില്ലേ അനിയാ. നമ്മുടെ ജ്യേഷ്ടന് നാളെ വരെ ജീവിച്ചിരിക്കുമെന്ന് ഉറപ്പായി.\nഅര്‍ജ്ജുനന് :- എന്താ ചേട്ടാ ഈ പറയുന്നത്? വിധിയുടെ കാര്യം ആര്‍ക്ക് തീരുമാനിക്കാന് കഴിയും!\nഭീമന് :- അനിയാ. നമ്മുടെ ചേട്ടന് കള്ളം പറയത്തില്ലല്ലൊ. അദ്ദേഹം പറഞ്ഞു നാളെ ഒരാള്‍ക്ക് ദാനം കൊടുക്കാമെന്ന്. അപ്പോള് കാര്യം ഉറപ്പായില്ലേ? അതു നമുക്കാഘോഷിക്കണ്ടേ ? നമ്മുടെ ചേട്ടന് ഇന്നു മരിക്കത്തില്ല. ബഹളം കേട്ട് വെളിയില് വന്ന യുധിഷ്ഠിരന് ഇതു കേട്ട് ലജ്ജിതനായി പറഞ്ഞയച്ച ആളേ തിരികെ വിളിപ്പിച്ച് ദാനം കൊടുത്തു.’\n‘ഓ മനസ്സിലായി, അപ്പൂപ്പന് കഥ നാളെപ്പറയാമെന്നു പറഞ്ഞത് ഇന്നുതന്നെ പറഞ്ഞ കാര്യം.’\n‘എന്നാല് മക്കളു ചെല്ല്. വല്ലോം കഴിച്ചേച്ച് ചാടണ്ടേ!!’\nPosted by NRP | | 10:00 PM\n‘അപ്പൂപ്പാ ഇന്നു ഗ്രീസിലേ ഒരു കഥ പറയണം.’\n‘മാസിഡോണിയ എന്നൊരു രാജ്യത്ത് അലക്സാണ്ടര് എന്നൊരു രാജാവുണ്ടായിരുന്നെന്നും അദ്ദേഹം ലോകം മുഴുവന് കീഴടക്കാന് ശ്രമിച്ചെന്നും ഞങ്ങളുടെ സാറു പറഞ്ഞു.’\n‘ഓഹോ, അതു കൊള്ളാമല്ലോ. ഞാനിന്ന് അദ്ദേഹം ഭാരതത്തില് വന്നപ്പോഴുണ്ടായ ഒരു കഥ പറയാം.’\n‘മതി അപ്പൂപ്പാ മതി.’\n‘ശരി. കേട്ടോളൂ. അലക്സാണ്ടര് രാജ്യങ്ങള് കീഴടക്കി, ഭാരതത്തിന്റെ വടക്കു ഭാഗത്ത് എത്തി.അങ്ങനെ ഭരണം നടത്തിക്കൊണ്ടിരിക്കുമ്പോള് ഒരുദിവസം ഒരു പരാതിയുമായി രണ്ട് ഗ്രാമീണര് വന്നു. ഒരാളുടെ കൈയ്യില് ഒരു വലിയ കുടം. അവര് ആ കുടം രാജസമക്ഷത്ത് വച്ചു. എന്നിട്ടു പറഞ്ഞു.\n‘പ്രഭോ ഇത് ഈയാളുടേതാണ്. ഈയാള് പറയുന്നു എന്റെയാണെന്ന്.. ദയവായി ഇത് ഈയാളോടു കൊണ്ടു പോകാന് പറയണം.’\nമറ്റേയാള്:- തിരുമനസ്സേ ഇത് എന്റെ അല്ല. ;- അയാളുടേതാണ്.\nഒന്നാമന്:- നിറയെ സ്വര്‍ണ്ണ നാണയങ്ങളാണ്. ഞാന് ഇന്നലെ ഇയാളുടെ നിലം വിലയ്ക്കുവാങ്ങിച്ചു. ഇന്നു രാവിലേ അത് ഉഴുതപ്പോള് കിട്ടിയതാണ് ഈ കുടം. ഇതിന്റെ അവകാശി ഇയാളാണ്. ഈയാളോട് ഇതു കൊണ്ടു പോകാന് കല്‍പ്പിക്കണം.’\nരണ്ടാമന് ”- അയാള് വാങ്ങിയ ശേഷമ്മാണ് അതു കിട്ടിയത്. അതുകൊണ്ട് അതിന്റെ അവകാശി അയാള് തന്നെയാണ്.\n‘ഇവന്മാര്‍ക്കു വട്ടാണോ അപ്പൂപ്പാ? ആരുമറിയാതെ അത് അടിച്ചു മാറ്റാനുള്ളതിനു പകരം!’\n‘അതേമക്കളേ കണ്ണും തള്ളിയിരിക്കുന്ന അലക്സാണ്ടര്‍ക്കും ഇതു തന്നെയായിരുന്നു സംശയം.\n‘ഇങ്ങനൊരു കേസ് ഞാനിതുവരെ കേട്ടിട്ടില്ല. ഞങ്ങളുടെ നാട്ടിലായിരുന്നെങ്കില് രണ്ടിലൊരാള് ഇതിനകം കുത്തേറ്റ് മരിക്കുകയും, കുടത്തിന്റെ അവകാശിയാണെന്നു പറഞ്ഞ് സര്‍ക്കാര് അത് കൊണ്ടുപോകുകയും ചെയ്യുമായിരുന്നു.’\n‘ഇപ്പോള് കണ്ണുതള്ളിയത് ആ ഗ്രാമീണര്‍ക്കാണ്. അവര് രണ്ടുപേരുംകൂടി ഏക സ്വരത്തില് ചോദിച്ചു.\n‘നിങ്ങടെ രാജ്യത്ത് മഴ പെയ്യുമോ?\nഅലക്സാണ്ടര് :- ഉവ്വ്.\nഗ്രാമീണര് :- അവിടെ വൃക്ഷലതാദികളും പക്ഷിമൃഗാദികളും ഉണ്ടായിരിക്കും. ഏതായാലും ഈമാതിരി മനുഷ്യര്‍ക്കു വേണ്ടി ആയിരിക്കില്ല.’\n‘അതെന്താ അപ്പൂപ്പാ അങ്ങനെ?’\n‘പറയാം മക്കളേ. ഈ ലോകത്തിന് ഒരു ധര്‍മ്മമുണ്ട്. തന്റേതല്ലാത്ത മുതലില് ആഗ്രഹം ഉണ്ടാകുന്നതും അതുനേടാന് എന്തു കുത്സിത മാര്‍ഗം ആവലംബിക്കുന്നതും ധര്‍മ്മവിരുദ്ധമാണ്.’\n‘അതൊക്കെപ്പിന്നെപ്പറയം അപ്പൂപ്പാ. എന്നിട്ട് കേസ് എന്തായി?’\n‘അതോ. അലക്സാണ്ടര് തന്റെ സചിവന്മാരെയും ഉപദേശികളേയും വിളിച്ചുകൂട്ടി ആലോചിച്ചു. ആര്‍ക്കും ഒരുത്തരവുംകിട്ടിയില്ല. അവസാനം അവര് ഗ്രാമമൂപ്പന്റെ സഹായം തേടി ഗ്രാമമൂപ്പന് വന്നു. അദ്ദേഹത്തിന്റെ മുന്‍പില് പ്രശ്നം അവതരിപ്പിച്ചു.\nഗ്രാമമൂപ്പന് :- ഒന്നാമനോട്-നിങ്ങള്‍ക്ക് എത്ര മക്കളുണ്ടെടോ?\nഒന്നാമന്:- രണ്ടാണും മൂന്നു പെണ്ണും.\nഗ്രാമമൂപ്പന് :- രണ്ടാമനോട്-നിങ്ങള്‍ക്കോ?\nരണ്ടാമന് :-എനിക്ക് മൂന്നാണും ഒരു പെണ്ണുമുണ്ട്.\nഗ്രാമമൂപ്പന് :- കല്യാണപ്രായമായതാണല്ലോ?\nരണ്ടുപേരും :- അതെ..\nഗ്രാമമൂപ്പന് :- ശരി. അവരെത്തമ്മില് കല്യാണം കഴിപ്പിച്ചോളൂ. നിങ്ങള്‍ക്കുപോകാം. കുടവുമെടുത്തോളു.\nഅങ്ങിനെ ആ പ്രശ്നം അവസാനിച്ചു.\n‘എന്റപ്പൂപ്പാ .ഇങ്ങനാരുന്നു നമ്മുടെ പുര്‍വീകര്. ഇപ്പഴെന്താ നമ്മടാള്‍ക്കാര് ഈയാതൊരു ഗുണവും കാണിക്കാത്തത്?’\n‘അതോ മക്കളെ സ്വന്തം കാര്യം സിന്ദാബാദ് ആണ് വീട്ടില് മുതല് പഠിപ്പിക്കുന്നത്. നീ നിന്റെ കാര്യം നോക്കി നടന്നാമതി. വേറേ ആരുടേയും കാര്യത്തില് ഇടപെടരുതെന്ന് ദിവസവും പറഞ്ഞു കൊടുക്കുന്ന രക്ഷിതാക്കള് തന്നെയാണ് ഇതിനുത്തരവാദികള്. നിങ്ങള് തന്നെ എന്താ ചൊദിച്ചത്, അവര്‍ക്കു വട്ടാണോന്നല്ലേ? പോയി പുസ്തകം\nPosted by NRP | | 5:47 AM\n'മക്കള്‍വാ. ആ ശക്തന് തമ്പുരാന്റെ കഥ ഇന്നുതന്നെ പറഞ്ഞേക്കാം.’\n‘അതെന്താ അപ്പൂപ്പാ നാളെപ്പറയാമെന്നു പറഞ്ഞിട്ട് ഇന്ന്?’\n‘അതിന്റെ കാരണം പറ്റിയാല് നാളെപ്പറയാം. ഇതു കേട്ടോളൂ. കൊച്ചി രാജ്യത്ത് ശക്തന് തമ്പുരാന് എന്നൊരു രാജാവുണ്ടായിരുന്നു. കൊച്ചി രാജ്യത്തിന്റെ ചരിത്രം പരിശോധിച്ചാല് ഈയൊരു രാജവിന്റെ കാലം മാത്രമേ ശരിക്കു കാണാന് സാധിക്കുകയുള്ളു. ചരിത്രത്തില് കൊച്ചിക്ക് സ്ഥാനം ലഭിച്ചത് ഇദ്ദേഹത്തിന്റെ ഭരണം മൂലമാണെന്ന് വേണമെങ്കില് പറയാം. ഒരു പഞ്ചാംഗം മാത്രം മതിയെന്നു പറഞ്ഞ പരീക്ഷിത്തുതമ്പുരാനേ മറന്നുകൊണ്ടല്ല ഈ പറയുന്നത്.'\n'എന്തവാ ഈ അപ്പൂപ്പന് പറയുന്നത്, പഞ്ചാംഗമോ?'\n'അതേ മോനേ. നമുക്ക് സ്വാതന്ത്ര്യം കിട്ടിക്കഴിഞ്ഞ്, നാട്ടുരാജ്യങ്ങളേ ഇന്‍ഡ്യന് യൂണിയനില് ചേര്‍ക്കാന് വി. പി. നായര് എന്നൊരാളെ സര്‍ക്കാര് നിയമിച്ചു. നാട്ടു രാജ്യങ്ങളില് ചെന്നു, രാജാക്കന്മാര്‍ക്ക് രാജ്യം യൂണിയനില് ചേര്‍ക്കുന്നതിനുള്ള നഷ്ട പരിഹാരത്തുക നിശ്ചയിക്കുന്നതിനും, യൂണിയനില് ചേരാന് അവരേ നിര്‍ബ്ബന്ധിക്കുന്നതിനും വേണ്ടിയുള്ള യാത്രക്കിടയില് അദ്ദേഹം കൊച്ചിയിലെത്തി. ഏതാണ്ട് അറുനൂറ് നാട്ടുരാജ്യങ്ങളേച്ചേര്‍ത്തു. ഓരോരുത്തരും കോടികളുടെ കണക്കു പറഞ്ഞപ്പോള് പരീക്ഷിത്തുതമ്പുരാന് പറഞ്ഞു- എനിക്ക് ഈകൊല്ലത്തേ ഒരു പഞ്ചാംഗംതന്നാല് മതി. ഈ രാജ്യം ജനങ്ങളുടെയാണ് ,അതിനെനിക്കെന്തു നഷ്ട പരിഹാരത്തുക !\n'എന്റെ ദൈവമേ ഇങ്ങനത്താള്‍ക്കാരും ഉണ്ട്,അല്ലേ അപ്പൂപ്പാ?'\n'അതേ മക്കളേ നൂറിലൊന്നോ രണ്ടോ കാണും. ങാ. ശക്തന് തമ്പുരാന്റെ കഥയാണല്ലോ നമ്മള് പറഞ്ഞത്. പരാക്രമവും വിട്ടുവീഴ്ചയില്ലാത്ത ആജ്ഞാശക്തിയും കൊണ്ട് തന്റെ പേര് അന്വര്‍ഥമാക്കിയ ആളാണദ്ദേഹം. രാജ്യത്ത് അച്ചടക്കവും നിയമ വ്യവസ്ഥയും നടപ്പാക്കി, അരാജകത്വം ഇല്ലാതാക്കി.\nപക്ഷേ അവസാന കാലമായപ്പോള് അദ്ദേഹത്തിന് തന്റെ പിന്‍ഗാമികളേക്കുറിച്ച് സംശയം. ഭരിക്കാനുള്ള കഴിവുണ്ടോ? രാജ്യം വല്ലവരും കൊണ്ടു പോകുമോ ? ഏതായാലും ഒന്നു പരീക്ഷിച്ചു കളയാം എന്നു വിചാരിച്ചു. അദ്ദേഹത്തിന്റെ പിന് ഗാമിയായ യുവ രാജാവിനേ വിളിപ്പിച്ചു.\n“കുട്ടാ-എനിക്കൊരാഗ്രഹം. ഒരു പഴുത്ത ചക്ക തിന്നാന് . ഒരെണ്ണം കൊണ്ടുവരൂ.’\nകുട്ടന് ചക്ക അന്വേഷിച്ച് നടന്നു. അപ്പോള് ചക്കയുടെ കാലമല്ല. ഇപ്പഴാണോ ചക്ക! ആള്‍ക്കാര് കുട്ടനേ കളിയാക്കി.വൈകുന്നേരംവരെ അന്വേഷിച്ച് വശം കെട്ട് കുട്ടന് തിരിച്ചുവന്ന് അമ്മാവനോടു പറഞ്ഞു. ‘ചക്ക ഈ നാട്ടിലെങ്ങും കിട്ടാനില്ല, ഇപ്പോള് ചക്കയുടെ കാലമല്ല.’\n‘ശരി പൊയ്ക്കോ അമ്മാവന് കല്പിച്ചു.’\nപിന്നീടദ്ദേഹം തന്റെ വിശ്വസ്തസചിവനായ പണിക്കരു കപ്പിത്താനേ വിളിച്ചു. “ നാളെ ഇവിടൊരു സദ്യയുണ്ട്. നൂറാളുകള്‍ക്ക്. ചോറൊഴിച്ച് മറ്റെല്ലാം ചക്കയാണ് വിഭവം.”\nപണിക്കരു കപ്പിത്താന് പോയി. പിറ്റേദിവസം വെളുപ്പാങ്കാലമായപ്പോഴേക്കും കൊച്ചി കായലില് വള്ളത്തേല് ചക്കയുടെ പ്രളയം. ചക്ക സദ്യ ഗംഭീരമായിനടന്നു.. തമ്പുരാന് കപ്പിത്താനേവിളിച്ചു പറഞ്ഞു.എന്റെകാലം കഴിഞ്ഞാല് പിള്ളാരേ നോക്കിക്കൊള്ളണം.\n‘ഇതാണു കഥ. ശരി മക്കളേ പോയി കളിച്ചോ.’


പ്രതികരണ വേദിയുടെ പോരാട്ടം ഫലം കണ്ടു; മണൽ മാഫിയയുടെ ആക്രമണത്തിൽ പരിക്കേറ്റ എസ്.ഐ കെ.എം രാജന്റെ മകന് ജോലി നൽകുവാൻ സർക്കാർ തീരുമാനം - Kannur Varthakal Online\nപ്രതികരണ വേദിയുടെ പോരാട്ടം ഫലം കണ്ടു; മണൽ മാഫിയയുടെ ആക്രമണത്തിൽ പരിക്കേറ്റ എസ്.ഐ കെ.എം രാജന്റെ മകന് ജോലി നൽകുവാൻ സർക്കാർ തീരുമാനം\nതളിപ്പറമ്പ: ഔദ്യോഗിക കൃത്യനിർവ്വഹണത്തിനിടെ മണൽ മാഫിയയുടെ ആക്രമണത്തിൽ പരിക്കേറ്റ എസ്.ഐ കെ.എം രാജന്റെ മകൻ സന്ദീപിന് സർക്കാർ ജോലി നൽകുവാൻ തീരുമാനം. 2015 -ൽ ആയിരുന്നു അന്നത്തെ പരിയാരം എസ്.ഐ ആയിരുന്ന രാജനു നേരെ മണൽ മാഫിയയുടെ ആക്രമണം ഉണ്ടായത്.\nനാട്ടുകാർക്ക് പ്രിയങ്കരനും കള്ളന്മാർക്ക് പേടി സ്വപ്നവുമായിരുന്നു എസ്.ഐ രാജൻ. എന്തിനും ഏതിനും മുഖം നോക്കാതെ നടപടി കൈക്കൊള്ളുന്ന നട്ടെല്ലുള്ള പൊലീസ് ഉദ്യോഗസ്ഥൻ. അങ്ങനെയിരിക്കെയാണ് 2015 മെയ് മാസത്തിൽ രാജന്റെ ജീവിതം തകർത്തെറിഞ്ഞ ആ സംഭവം ഉണ്ടായത്. നിയമലംഘനം നടത്തിപ്പോവുകയായിരുന്ന ഒരു മണൽക്കടത്ത് ലോറിക്ക് കൈകാണിച്ചതായിരുന്നു രാജൻ. എന്നാൽ ഈ സംഘം അദ്ദേഹത്തെ ലോറിക്കുള്ളിൽ വലിച്ചിഴച്ച്, ആളൊഴിഞ്ഞ സ്ഥലത്തു കൊണ്ടുപോയി ജാക്കി ലിവർ കൊണ്ട് അദ്ദേഹത്തെ തലക്കടിച്ചു വീഴ്ത്തി. മരിച്ചുവെന്നു കരുതി മണൽക്കടത്തുകാർ രക്ഷപ്പെടുകയായിരുന്നു. അന്നുമുതൽ അദ്ദേഹം അനുഭവിക്കുന്ന ബുദ്ധിമുട്ട് തുല്യതയില്ലാത്തത്രയുമാണ്. അന്നത്തെ സംഭവത്തിൽ അദ്ദേഹത്തിന്റെ നട്ടെല്ലിനായിരുന്നു ഗുരുതര പരിക്കേറ്റിരുന്നത്. ജീവിതം കനത്ത പ്രതിസന്ധിയിലായ രാജന്റെ ആശ്രിതരായ ഭാര്യയ്ക്കോ മകനോ സർക്കാർ സർവ്വീസിൽ ജോലി നൽകണമെന്ന് മനുഷ്യാവകാശ കമ്മീഷൻ ചെയർമാൻ പി. മോഹൻദാസ് അന്ന് ഉത്തരവിട്ടിരുന്നു. ‘പ്രതികരണവേദി’യുടെ പ്രവർത്തകൻ വളപട്ടണം സ്വദേശി ടി.പി മുജീബ് റഹ്മാനാണ് ഇതുസംബന്ധിച്ച് മനുഷ്യാവകാശ കമ്മീഷന് പരാതി നൽകിയിരുന്നത്. വേദി പ്രവർത്തകരായ അലി സയ്യിദ്, അദീബ് എന്നിവരും ഈ പോരാട്ടത്തിന് മുന്നിലുണ്ടായിരുന്നു. അദ്ദേഹത്തിന്റെ മകനൊരു ജോലി എന്ന സ്വപ്നമാണ് ഇപ്പോൾ പൂവണിഞ്ഞിരിക്കുന്നത്. ഇന്നു ചേർന്ന മന്ത്രിസഭയുടേതാണ് തീരുമാനം. മണൽ മാഫിയക്കെതിരെ നടപടിയെടുക്കുവാനുള്ള സർക്കാർ തീരുമാനം നടപ്പിലാക്കുന്നതിനുവേണ്ടി ആത്മാർത്ഥതയോടെ പ്രവർത്തിക്കുന്നതിനിടയിൽ നിഷ്ഠൂരമായ ആക്രമണത്തിന് ഇരയായി കിടപ്പിലായ രാജൻ 2018 മെയ് മാസമാണ് സർവ്വീസിൽ നിന്നും വിരമിച്ചത്.\nPrevious കണ്ണൂരിൽ 23 വാര്‍ഡുകള് കൂടി കണ്ടെയിന്‍മെന്റ് സോണില്\nNext മകളുടെയും പിതാവിന്റെയും ഫോട്ടോ ദുരുപയോഗം ചെയ്തു പീഡകൻ എന്ന തലകെട്ടോടെ ഫേസ്ബുക്ക് പോസ്റ്റ്, ലസിത പാലക്കിനെതിരെ പരാതി.\nWorld 30,965,963 960,656 22,564,085